
faa en 0 i Udløbet af en bred og dyb Aa i det sydlige Sjælland ligger
Herregaarden Bjørnø. I den katolske Tid laa dér, hvor Bjørnø Slot nu
staar, et Nonnekloster, hvis Rigdom var kendt over det ganske Land, og
hvor Landets fornemste Døtre tog Sløret og levede i Dyrkelse af Gud og
Jomfru Maria. Men allerede under Dronning Margarethe kom Klosteret
under Kronen og erhvervedes under Erik af Pommern af Jacob Ahren-feldt,
i hvis Slægt det siden forblev. I Begyndelsen af det 18de Aarhundrede
ophøjedes den Ahren-feldtske Slægt i lensgrevelig Stand, og Bøndergods
og Kirker samledes under Lensgrevskabet Ahren-feldt og Bjørnø, nu af
Hartkorn ca. 1200 Tdr.

Under Christian den 6te byggede Lensgreve Ahrenfeldt et pragtfuldt Slot
paa Bjørnø i Rokokostil, og dette Slot staar nu som Slægtens Stamsæde,
med hvide Mure og blinkende Tegltag, mellem hundredaarige Ege i den
gamle Park.2

Fra Bakken skraas over for Slottet har man et pragtfuldt Blik over
dette. Blank og blaa flyder Aaen mellem grønne Brinker forbi Slottet og
tværs over dens Vand er muret en Bro, der hvælver sig paa Midten. Over
denne Bro fører Landevejen til üen, saa svinger den til højre langs
Aaen, hvor der er muret et Rækværk af enkelt-staaende Søjler i
halvanden Fods Højde med en Balustrade af Cement. Bag. Vejen hæver der
sig tre Terrasser med grønne Græsplæner og Blomsterbede af sindrige
Former med de herligste Roser. Paa den øverste Terrasse ligger Slottet
med sin blændende hvide Facade, i to Etagers Højde, store Vinduer i
snorlige Rækker og øverst det blinkende Tag af glinsende Teglsten, der
kaster Solglansen glimtende tilbage — Solglansen, der spiller paa Aaens
Vand og de blanke Ruder i Vinduernes Række.

Aaen er ud for Slottet 500 Fod bred; dens modsatte Side er bevokset med
tætte Graner paa den stærkt skraanende Bred.

Og Vejen fører forbi Slottet ind paa en stor aaben Ridebane, om hvilken
Staldbygningerne grupperer sig, drejer saa til venstre ind under
Slottets nordlige Fløj gennem en rummelig Port ind i Slotsgaarden, der
paa de tre Sider skærmes af Slottets Fløje og mod Vest aabner sig mod
den store3

engelske Park med talrige Kanaler, sjældne Træer og Buske.

Bag Ridebanen ligger Bjørnø Avlsgaard, der har et Tilliggende af iooo
Tdr. Land Ager, den Del af Bjørnø, der er under Plov.

Resten af Øen er indtaget til Skov, der strækker sig mod Syd til Øens
sydligste Pynt under Navnet Nonnevænget, en Erindring fra Bjørnøs gamle
Dage.

Saaledes ligger Bjørnø Slot, stort og stolt, ved det blinkende Vand,
omgivet af Træer og frugtbare Marker. Rigt og frodigt er Bjørnø, og
rige og mægtige var altid Ahrenfeldterne paa Bjørnø.

Den sidste Lensgreve, Hugo Ahrenfeldt, der udvidede Parken om Slottet,
var gift med Julia Howard, Datter af den syvende Jarl af Bangtry, hvem
han havde lært at kende, da han som Attaché opholdt sig ved det danske
Gesandtskab i London.

Med sin Hustru havde han indført engelske Sæder paa Bjørnø, og Livet
levedes der som paa de store engelske Herresæder i Northhumberland,
indtil Døden pludselig bortrev først Greven og ko-t derpaa hans unge
Hustru, hvorefter deres eneste Datter, Vendela Ahrenfeldt, som Arving
til Bjørnøs Herligheder stod alene i Verden, kun 12 Aar gammel.

Godset kom under Administration, og Lensgrevens Onkel, den gamle Baron
Rudolf Ahren-

feldt, en barnløs Enkemand, stilledes i Spidsen for Administrationen og
tog Ophold paa Slottet, medens Barnets Opdragelse overlodes til den
afdøde Grevindes Søster, Miss Nancy Howard.

Roligt og støt styrede gamle Baron, som de kaldte Rudolf Ahrenfeldt,
Godset, kun med dette for Øje, at afgive det lydefrit og velordnet til
den unge Herskerinde, der opdroges dels i England, dels i Syden, paa
den Dag, da hun fyldte sit attende Aar.

Og Dagen kom, en lys Junidag, medens Solens Lys spillede paa Aaens Vand
og Slottets Tag, og det store Flag smeldede lystigt fra Flagstangen
over Frontespicen for den friske Brise.

Komtesse Vendela Ahrenfeldt holdt sit Indtog paa sit Herresæde og
modtog det fra sin gamle Kurators Haand, lydefrit og rigt, hvornæst hun
bad ham nu som for at styre Godset ved hendes Side.

Og gamle Baron kyssede sin smukke Nieces Kind og lovede at staa ved
hendes Side, til en anden med større Ret tog Styret. Saa smilede den
gamle Kavaller gennem Taarer og forte Slottets Herskerinde over Husets
Tærskel.

Men alt blev ved det gamle.

Komtesse Vendela præsiderede ved Bordet som Lensbesidderinde, og gamle
Baron administrerede og repræsenterede.5

Og det gjorde gamle Baron udadleligt, som han gjorde alt, hvad han
foretog sig. Miss Howard — kaldet »Auntie« — overtog Husets indre
Styrelse og forte den engelske Ledelse videre fra den afdøde
Lensgrevindes Tid.

Der var Sollys og Friskhed over Livet paa Bjørnø, men støt og sikkert
lededes alt efter gamle Traditioner.

Og der var Sollys og Friskhed over Vendela Ahrenfeldt, Ejerinden af
alle Bjørnøs Herligheder.II.

S kraas over for den norlige Pynt af Bjørnø ligger Gaarden Strandnæs,
200 Td. Land, lidt Skov og lidt Eng. Afdøde Hugo Ahrenfeldt havde købt
Gaarden, der tilhørte en gammel Proprietær-Slægt, og skænket den til
Ritmester Juel, som var gift med Grevens eneste Søster Jutta.

Ritmester Juel var ikke Finansmand og endnu mindre Landmand. Han sad
smaat i det, da han ægtede den rige Komtesse fra Bjørnø, men da han
efter et 18-aarigt Ægteskab døde, 6 Aar før sin grevelige Svoger, var
han, trods de rigelige Midler den gavnmilde Greve havde stillet til
hans Disposition, lige saa fattig, som da han stod ved Hestgarden i
Kobenhavn og med sin smukke Figur og sit glade Væsen gjorde et dybt
Indtryk paa den unge Komtesse.

Hofjægermesterinde Jutta Juel boede nu paa Strandnæs med sin eneste
Søn, Flemming Juel, der havde staaet nogle Aar ved Livgarden, men af7

økonomiske Grunde havde taget sin Afsked og erhvervet Skøde paa
Strandnæs, som han nu drev med Flid og Energi, men uden stort Udbytte.

Men Fru Jutta mente, at saa var han dog nærmere ved Bjorno. Om Bjørnø
drejede alle hendes Tanker sig, og naar hun stod ved Vinduet i sit
Kabinet og saa over mod det blanke Tag, saa smilede hun hen for sig og
mumlede mellem sine Tænder: »Flemming skal blive Herre til Bjørnø.«

Dertil var han født, og dertil havde hun opdraget ham.

Fru Jutta var Dansk fra Isse til Fod. Det engelske Væsen havde altid
være hende imod. Mellem hende og Svigerinden havde der aldrig bestaaet
noget godt Forhold, og det fjernede hende fra Broderen, der i Grunden
holdt af hende.

Kantet var hun, og disse Kanter havde Livet ikke slebet — tværtimod,
huslige Sorger og økonomiske Vanskeligheder havde gjort hende bitter,
furet hendes Træk, snerpet hendes Mund til et bittert Smil. Sin Ryg
holdt hun rank og sit Øje hvast hæftet paa Bjørnø.

Flemming var en lydig Son, men Kærlighed havde han aldrig følt for sin
Moder. Fru Jutta var haard og streng. Hun opdrog Flemming godt, men
uden Mildhed.8

Da han tog sin Afsked fra Livgarden, gav Chefen ham det Skudsmaal, at
bedre og mere pligtopfyldende Officer havde aldrig baaret Livgardens
Uniform, og det var Sandhed. Flemming var korrekt, udadlelig korrekt,
men ingen kendte ham og ingen kunde sige, hvad der boede i ham.

Han gik sin Vej gennem Livet, som den Mand, der har sine Ordrer og
handler efter dem; han gjorde sin Pligt i det store som i det smaa, men
uden Ord.

Fra sin tidligste Barndom havde han hørt, at han skulde være Herre til
Bjørnø. Det var et Pligtbud, og naar Dagen kom, vilde han opfylde denne
Pligt, som han havde opfyldt enhver anden, der var ham paalagt.

Men han tænkte aldrig derpaa, selv ikke naar han stod i Marken og saa
mod Syd, hvor den synkende Sol spillede paa Taget over Bjørnø Slot.

Saa kom den Dag, da Komtesse Vendela tog Bjørnø i Besiddelse.

Fru Jutta tog straks derover med sin Søn.

Gamle Baron Ahrenfeldt snærrede ad sin Niece, som han ikke led; men
Vendela tog mod begge med Hjertelighed, og paa Hjemturen- smilede Fru
Jutta hen for sig og sagde til Flemming med en kort Latter:

»Kongens Datter og det halve Rige.«

Flemming tav.9

Men klart stod det for ham, at han var fodt og opdraget til at blive
Herre paa Bjørnø.

Og i de Aar der gik, medens Sollys og Friskhed var over Livet paa
Bjørnø, blev dette klarere for alle paa Egnen.

Kun Vendela tænkte ikke derpaa, og Flemming talte aldrig derom.

Saaledes gik fire Aar.III.

»./Vuntie — Auntie — Posten er kommen.«

Komtesse Vendela stod i Døren til Miss Howards Kabinet, Morgensolen
kastede sit skarpe Skær ind gennem det aabne Vindue mod Sydøst og
strejfede den unge Piges lysblonde Haar, ligesom kærtegnende den runde,
bløde Kind og den fine Øreflip.

Frisk og fornøjet stod hun der i Sollyset, høj og rank, med let
blussende Kinder, straalende Øjne og Haanden strakt ud mod den lille
Dame, der sad ved Skrivebordet i det fine, gamle Jomfru-Kabinet, med de
spinkle Møbler i Louis quinze og Mængder af Nips, Fotografier og smaa
Souvenirs.

»Auntie — fire Breve til Dig.«

»Giv mig dem, Darling.«

Miss Howard rejste sit Hoved og saa paa Vendela med et venligt Smil i
sine klare, lyse Øjne.

» God gracious, fire Breve.«11

Vendela tog Plads paa en lav Skammel ved Vinduet og foldede Hænderne
over sit Knæ.

»Det er Sommer-Indkvarteringen, som Onkel Rudolf kalder det. Nu har vi
den 20. Juni, og saa begynder vort Rykind. Hvem har meldt sig?«

»Elise og Margaret.«

»Selvfølgelig — dem længes jeg efter.«

»Onkel Haxthausen.«

»Med sin Podagra — ham maa Onkel Rudolf tage sig af.«

»Ikke flere foreløbig, men« — Auntie smilede — »der kommer nok flere,
Darling.«

»Det haaber jeg ogsaa, for Elise og Margaret er meget søde, og Onkel
Hax er meget rar, men det bliver ikke til meget med dem alene.«

Auntie bøjede sig over sine Breve og læste.

»Darling — Oxenbridge kommer.«

»Oxenbridge ?«

»Ja, Du ved vore Venner fra Harrow Hill. — Lady Oxenbridge skriver, at
de rejser til Nordkap i Sommer og kommer her forbi. Miss Jenny er med.«

Vendela saa betænkelig frem for sig: »Synes Du, de var morsomme,
Auntie?«

»Ikke synderlig« — Miss Howard smilede — »men Lord Oxenbridge is one of
the first — you know.«I 2

»Ja Auntie, ham kan Du beholde for Dig og Mylady med. — Miss Jenny med
sine frygtelige Akvareller skal jeg nok faa anbragt ovre paa Pynten,
der kan hun male Bjørnø ved Solens Op-og Nedgang — ved Du, rigtig med
rødt, ildrødt, og meget Vand paa Penslen. Kan Du huske, hvor vi lo,
naar hun malede Vesuv og Golfen i i Puteolir«

»Her er Brev fra Marchese Ruspoli — han skriver rædsomt Fransk, man
skulde ikke tro, de kunde bruge ham ved Diplomatien — horreur — Du ved,
jeg kan daarlig Fransk.«

»Ja det ved Gud, Auntie, kan Du huske, hvor de lo ad Dig i Cannes?«

»Jamen Ruspolis er værre, meget værre.«

»Naa, og han kommer ogsaa. Han er nu i Grunden morsom, bare han vilde
lade være at synge. Kan Du huske, første Gang vi hørte hamr — Hvor jeg
lo. Jeg maatte putte mit Lommetørklæde i Munden for ikke at gore
komplet Skandale. Og saa gør han Kur til mig — tænk Dig — jeg synes,
han ligner en Frø.«

»Fy, Darling, det er slet ikke ladylike at tale saadan.«

»Jeg ved, jeg er meget lidt ladylike, Auntie, men saadan er jeg nu en
Gang, og jeg bliver aldrig anderledes. Ved Du hvad, Auntie, det er et
forfærdeligt Held for mig, at jeg har Lov til13

at være som jeg vil, for ellers slåp jeg aldrig gennem Verden. Tænk Dig
nu bare, hvis Du var som Tante Jutta! Ved Du hvad, saa tog jeg
Lensgreveminen paa, som Onkel Rudolf siger, og forviste Dig fra Godset,
sødeste Auntie. — Vil Du svare?«

»Selvfølgelig.«

»Saa sender jeg Bud ned om at sadle Bess og rider ud for at mode Onkel
Rudolf; han er nede hos Fasanjægeren for at se til Kalkunerne, der
ligger.«

»Nej hanerikke,« lød den gamle Barons dybe Stemme i Døren fra
Havestuen. »Han er her med en Nyhed til Hendes Naade.«

»God Morgen, Onkel Rudolf!« Vendela sprang op. »Nyheder, det er sjældne
Varer, lad mig endelig høre.«

»Ja vel, lad mig nu først komme til Ro; jeg har været helt ude i
Fasaneriet til Fods, og nu er jeg træt.«

»Nyheden, Onkel Rudolf?«

»Egentlig er der to Nyheder, Vendela, men da det er Statssager begge
Dele, og de efter sædvanlig Skik skal forelægges Raadet til Drøftelse,
skal jeg begynde formelt.«

Onkel Rudolf rømmede sig. — »Altsaa: første Sag paa Dagsordenen. Du
kender Prins Mum Ram Buriwangse Sing.«14

»God gracious,« udbrød Miss Howard.

»Den lille gule« — supplerede Vendela.

Netop, Hans kongelige Højhed Prins Mum Ram Buriwangse Sing. Jeg vil
sige Dig, jeg har gaaet og øvet mig paa Navnet for ikke at gøre komplet
Skandale i Statsraadet, naar Sagen skal forelægges; kort sagt, han
kommer.«

Vendela klappede i Hænderne. »Lille Prins Mum! — Det bliver morsomt.
Det var ham, de drillede mig med alle sammen i Vinter, de sagde han var
forelsket i mig.«

»Fy, Darling!« kom det bebrejdende fra Miss Howard.

»Det er virkelig sandt, Auntie, og saa fortalte han mig selv, at han
havde 40 Koner derhjemme, tænk Dig, fyrretyve rigtige Koner.«

»Shocking!« — Miss Howard slog Hænderne sammen.

»De kommer i hvert Fald ikke med,« bemærkede Onkel Rudolf tørt; »han
kommer, som Tyskeren siger, unbeweibt. Skal han behandles som kongelig
Højhed?«

Vendela lo.

»Jeg vil sige Dig, det er et meget intrikat Spørgsmaal. Hvis jeg som
Page hos højsalig Kong Frederik den 6te havde meldt Hans kgl. Højhed
Prins Mum Ram Buriwangse Sing — ved Du hvad, saa tror jeg, højsalige
Hans Majestæt havde

givet mig mørk Arrest i otte Dage. Nu er det anderledes.«

»Det skal jeg forklare Dig,« afbrød Vendela, »det ligger i
Samfærdselsmidlernes Udvikling, Dampskibsfarten, Jernbanerne.«

»Og Telefonerne«, indskod Onkel Rudolf med en kort, tør Latter. »Men
det er pinedød højst kuriøst alligevel. Jeg kan ikke gøre ved det, men
jeg sætter nu en god dansk Dragon i højere Rangklasse end saadan en
lille eksotisk Marekat.«

»Fy, Onkel Rudolf — i Venskab med vore levende Monarker — hedder det
ikke saadan?«

»Jeg er ikke Jurist, — men ä propos, Jurister. Jeg har tænkt paa at
skrive til Hugo — han har lige faaet sin Eksamen — og, ja hvad mener
Damerne?«

»Hugo er jo en Ahrenfeldt — skønt« —

Tante Nancy saa saa stram ud, som det overhovedet var hende muligt; det
vilde ikke sige meget, for det stramme laa ikke for hende.

»Hugo,« gentog Vendela. »Er Hugo ikke en lille Smule vidtløftig?«

Den unge Pige saa saa værdig ud, at Onkel Rudolf ikke kunde
tilbageholde et Smil, men han tog sig straks i det.

»Det er et alvorligt Spørgsmaal, vi her skal drøfte. Hugo er meget
vidtløftig, som Du siger,16

Vendela, og jeg forbinder noget mere med det Udtryk, end Du gør. Hügo
har gjort mig megen Sorg, og jeg vil slet ikke sige, at jeg paa
Forhaand er stemt for at invitere ham. Men vi er saa faa Ahrenfeldter,
og Hugo er en Ahrenfeldt. Jeg talte med ham, sidst jeg var i Byen, og
det maa man lade ham, man kan se paa ham, at han ikke hedder Petersen.
En Pokkers køn Knægt er han bleven, og nu fik han sin Attestats, ganske
vist med haud, men han fik den.«

Onkel Rudolf rystede paa Hovedet igen og saa betænkelig ud.

»Jeg synes ikke godt, vi kan lade være at indbyde ham. Han staar nu paa
Skillevejen efter sin vidtløftige — meget vidtløftige Ungdomsperiode.
Maaske vi kunde redde ham for vort Selskab; nu er det maaske netop
Tiden. Og Fyren har jo Manerer — upaaklageligt, bare han var mere
vederhæftig — pokkers fiks og køn er han, og fornøjelig.«

»Du gør mig helt nysgerrig, Onkel Rudolf,« faldt Vendela ind. »Hugo har
I alle sammen behandlet en mauvais sujet, — jeg har aldrig tænkt paa
ham. Men nu synes jeg selv, at det er min Pligt, som Slægtens Hoved, at
sørge for ham.«

Vendela sagde dette med dyb Alvor, som følte hun hele Vægten af sine
feudale Forpligtelser.i7

Onkel Rudolf smilede. »Gud ved, Vendela, om det egentlig er et Arbejde
for Dig: Det skulde saamæn ikke undre mig, om Knægten fordrejede
Hovedet paa Dig, med de Øjne han har.«

Vendela saa op paa gamle Baron med et halvt fornærmet, halvt spotsk
Blik.

»Onkel Rudolf!«

»Om Forladelse, Deres Naade« — Onkel Rudolf bukkede.

»Altsaa skriver jeg til Hugo og beder ham komme. Samtidig vil jeg sende
ham en Anvisning til at komplettere Garderoben, for oprigtig talt, hans
Pengeaffærer er altid i den vildeste désordre.«

Onkel Rudolf rejste sig. »Det behager altsaa Deres Naade at admittere
Hans kongelige Højhed Prins Mum Ram Buriwangse Sing og Candidatus
juris, Baron Hugo Ahrenfeldt?«

Vendela nikkede smilende.

»Saa er Statsraadet hævet for i Dag.«

Onkel Rudolf gik.

Vendela blev staaende ved Vinduet og saa ud over Aaen, hvor Solen
spillede paa den blanke Flade.

Saa vendte hun sig pludselig mod Tanten og sagde til hende:

»Auntie, hvorfor er de unge Mænd næsten aldrig som de burde være? — Du
ved, hvad jeg mener.«i8

»Det skal jeg sige Dig,« sagde Auntie og saa alvorlig op, »det er
fordi, der er en Mængde unge Piger, der ikke er, som de burde være. Men
det er for Resten ikke noget at snakke med en ung Pige om.«

»Ung Pige« — Vendela slog med Nakken — »jeg er ikke nogen ung Pige,
Auntie — jeg er Lensbesidderinde paa Bjørnø, og der er saa mange
Menneskers Ve og Vel afhængig af mig, at jeg ikke har Lov til at gaa
rundt i Verden som Baldame — ung Pige. Og det vil jeg heller ikke. Her
har vi nu siddet og snakket om ganske tomme og intetsigende Ting i en
Time. Og saa snart der kommer noget nyt, som rummer en Tanke, noget der
virkelig rorer dybere Strenge, saa er det noget, der ikke passer sig
for en ung Pige.«

»Tys, tys, Darling, ikke heftig.«

»Jo, Auntie, jeg bliver heftig. Det er rigtig kønt og venligt af Jer
to, at I vil holde borte fra mig alt det, der er ondt og hæsligt; men
det kan I ikke, Auntie, det er Livet, og Livet kan I ikke holde borte
fra mig. Og det skal I heller ikke. Det er min Pligt at leve Livet, som
det byder sig for mig, og i min Stilling har man meget store Pligter.
Du maa ikke tro, at jeg ikke tænker, Auntie — meget, meget mere, end Du
aner. Men det er ikke nok; jeg vil ogsaa tale med andre Mennesker om de
store Spørgsmaal, som jeg læser19

om og tænker over, og jeg vil ikke finde mig i, at Du tier og ikke
svarer mig. Det er dog meget bedre at faa alting at vide af Dig, som er
saa god og retsindig. Skønt, hvad kender Du til Livet, Auntie? At ogsaa
Moder og Fader skulde dø fra mig begge to!« Vendela pressede sine
Hænder mod sine Tindinger.

»Darling, don't cry« — Miss Howard kyssede sin Søsterdatter paa Panden
og førte hende blidt ind i den anden Stue.

i>It is time for lunch.«

Efter Frokost kom Flemming og Tante Jutta.

Tante Jutta kom egentlig for at faa Oplysninger om, hvilke Gjæster der
kunde ventes til Bjørnø.

Vendela gjorde sig en særlig Glæde af at meddele hende det. Hun vidste,
at Udlændinge var Tantens Skræk, og Tante Jutta indbød til smaa
elskværdige Drillerier.

Men ubetinget størst Virkning gjorde det, da Vendela med det mest
uskyldige Ansigt fortalte, at man havde inviteret Hugo Ahrenfeldt.

»Hugo!« Tante Jutta for op — »det forfærdelige Menneske!«

»Naa, naa, Mama,« faldt Flemming ind.

»Ja det ved Gud i Himlen jeg siger. Et Menneske, der er lige saa
berygtet som dertil. Radikaler, ligefrem Venstremand, Fritænker, det er
det mindste af det, men saa desforuden — ja- man2 I

kan saamæn næppe tale om ham, naar der er unge Piger til Stede, saa
rædsom er han.«

»Saa er han da heller ikke værre,« faldt gamle Baron ind med et lunt
Smil.

»Jeg har hørt —« fortsatte Jutta, saa blev hendes Ansigt
hemmelighedsfuldt, og hun skottede til Vendela.

»Kære Jutta,« sagde gamle Baron, »hvis der virkelig er noget alvorligt
at sige paa Hugo, vil Du saa gøre mig den Tjeneste, at sige mig det. Vi
kan jo tales ved paa Tomandshaand. Jeg forlanger af Dig, Du skal gøre
det. For har Du Ret, saa beder jeg ikke Hugo komme her. Er det derimod
— undskyld mig, Jutta — Kaffesladder, saa skulde Du holde Dig for god
til at servere den for os.«

Flemming gik urolig op og ned ad Gulvet, saa standsede han og saa op;
dernæst sagde han lidt skarpt:

»Kære Onkel Rudolf, Mama ser noget strengere paa Ungdommen end vi
andre. Jeg tør inde-staa for Hugo. Du kender hans Fejl, han er
letsindig, ikke nøjeregnende med det Selskab, han søger, og har brugt
for mange Penge. Resten vil Du i hvert Fald ikke fordømme, da Du ikke
ser paa det med de samme Øjne som Mama.«

Flemmings Tone blev mindre skarp efterhaanden som han talte, til sidst
smilede han.Fru Jutta saa haabløst op mod Loftet, saa gav hun sig til
at hviske med Auntie.

Gamle Baron brummede.

Vendela spurgte Flemming, om han vilde følge med ned at se til Bess,
som havde skrabet det ene Forben. Saa gik de unge.v.

Flaget vajede fra Bjornøs Tag og smældede for den friske Morgenbrise.

Solen glimtede paa Tegl og Vinduer.

Sollys og Festskrud.

Saaledes saa Hugo Ahrenfeldt Bjørnø igen efter mange Aars Forløb.

Hugo Ahrenfeldt var Søn af en kødelig Fætter til Lensgreven, Vendelas
Fader.

Han var født i en lille Provinsby, hvor Faderen var Postmester, og
havde tilbragt sine første Barndomsaar der. Saa døde Faderen, og Hugo
kom i Skole paa Herlufsholm, hvor han trivedes vel i den friske Luft og
ved det muntre Liv mellem Kameraterne ved Susaaen.

Lærdommen var det smaat med. Skolen arbejdede efter gamle Principper,
og Lærerne tilhørte den Generation, der uddannedes i Tiden mellem vore
Krige. Vel nok betydeligere som Originaler end egentlig som
Pædagoger.24

Lærerne var Fjenden, som Drengene førte en skarp Krig med, hvor alle
Midler gjaldt, og hvor den var størst i Kameraternes Øjne, der vandt de
fleste Sejre. Men Krummer var der i Drengene, og Livet var sundt og
frisk; de trivedes godt og led ingen Skade.

Det var vel egentlig de friske Bøgeskove, der besørgede Opdragelsen, og
som en frisk og frejdig Knægt, med Hovedet hævet og den dybeste Foragt
for personlig Tvang og for stadigt Arbejde, gik Hugo ud i Livet som
Student.

Ved denne Tid døde Moderen, og Hugo, der havde lagt sig grundig ud med
hele Familien, stod ganske alene; han var eneste Barn.

Han ejede lidt Formue, men den formaaede ikke at dække hans glubske
Appetit paa Livet, og han kæmpede stadig med økonomiske Vanskeligheder.

Her lærte han da at »dukke« sig for de Vanskeligheder, saadanne Forhold
skaber. Han lærte, at Livet i den store By stiller Krav, der skal
fyldestgøres, og at den, hvis Tilbøjeligheder ikke svarer til hans
Hartkorn, maa finde sig i mange Vdmygelser og købe sine Glæder med
mange Fortrædeligheder.

Men han havde et let Sind, og det hjalp ham over meget.25

Han var middelhoj, slank og blond, med morkeblaa livlige Øjne. Et
elegant, ulasteligt Væsen og et usædvanlig godt Hoved.

Navnlig var han hurtig i sin Opfattelse og meget lærenem. Han talte
flydende Sprog, benyttede sin Tid og sine Arvemidler til korte, men
indholdsrige Rejser, hvor han lærte mange Personer og Forhold at kende,
der aabnede hans Blik for alt, hvad der var værd at se og værd at nyde.

I Selskabslivet i Byen var hans Stilling ikke sikker, han stod paa
Udkanten, uden Hjem at holde sig til, uden Evne til at gore Gengæld.

Lidt efter lidt gled han bort fra det eksklusive Godsejerselskab, som
han ved sin Fødsel tilhørte, og hvortil han egentlig var udmærket
introduceret, da han som Student kom til Hovedstaden.

Men han søgte og fandt andet Selskab, delvis godt, delvis slet, men i
hvert Fald afvekslende.

Saa gik Studietiden 7 Aar, han overanstrengte sig ikke, og han blev
juridisk Kandidat med et lille haud, til stor Overraskelse for ham
selv, da han ventede at blive rejiceret; men Grunden var vel den, at
hans Person var Professorerne saa fuldstændig ubekendt, at de ikke
engang syntes at kunne rejicere ham, da de dog umulig kunde vide, hvor
lidt han kunde, og Eksamens viselige26

Indretning afskar Muligheden for, at hans Kundskaber virkelig kunde
prøves.

Saa fik han gamle Baron Ahrenfeldts Invitation og drog til Bjørnø.

Der havde han ikke været i 8 Aar.

Af og til traf han Grandonkelen, der hjalp ham, naar det kneb rigtig —
og det hændte stundom.

Vendela kendte han slet ikke.

Men han drog til Bjørnø, som han drog til Rom eller Paris. Beredt paa
at nyde, sikker paa, at hvor 'han end kom, vilde han være Situationen
voksen, og med et stille Haab om endelig en Gang at opnaa en klækkelig
økonomisk Indrømmelse hos sin gamle Onkel, som han syntes skyldte hans
Embedseksamen at gøre noget for ham.

Vognen ventede ham paa Stationen, og han noterede straks med en vis
Glæde, at Kusken havde høj Hat. Der var ingen Ting der ærgrede ham, som
at blive hentet med »Kasket«, det var en Tilsidesættelse, man mente at
kunne byde en fattig Slægtning.

Han havde maattet sluge saadanne Tilsidesættelser før, men Kusken fra
Bjørnø bar en skinnende Cylinder med en dannebrogsfarvet Roset, og
Hestenes Seletøj blinkede i Solen.

Allerede af den Grund var Hugo i ypperligt Lune.27

Og foran ham laa nu Bjorno i Sollys og fornem Skønhed.

Gæsterne var efterhaanden ankomne. Først Elise og Margaret, som
Veninder af Vendela. Elise blond og bly, beskeden og musikalsk, en Type
paa en velopdragen, upersonlig ung Pige, født Veninde og fortrolig,
sjældent mere, taus og resigneret. Margaret en lille Vildkat, med
skælmske brune Øjne og Smilehuller i de buttede, ferskenbløde Kinder,
smidig og let, altid paa Springet.

De to var Kusiner, deres Fædre var Embedsmænd i Hovedstaden og Brødre.
Margarets Moder var engelsk, en fjern Slægtning af den afdøde
Lensgrevinde.

Derfra stammede Bekendtskabet.

Dernæst var ankommen Oberst Haxthausen, en gammel Soldaterkamerat af
Baron Ahrenfeldt, der i umindelige Aar regelmæssig som Trækfuglene kom
til Bjørnø for at pleje sin Podagra og spille Rambus med Baronen.

Onkel Hax kaldtes han, og under dette Navn var han kendt over det
ganske Land.

Han talte kun lidt, spiste meget og passede sig selv.

Vendela behandlede han med Fortidens ridderlige Galanteri, kyssede
hende paa Haanden og kaldte hende »min Naadige«.28

Auntie beundrede han, og Tante Jutta hadede han energisk.

Englænderne Lord Oxenbridge med Hustru og Datter var ligeledes ankomne,
afhentede med fire og Gala-livré.

Lady Oxenbridge havde snuset Huset rundt, og Datteren havde kysset
Vendela hundrede Gange og malet Slottet fra alle Verdens Kanter.

Lorden havde fundet en god Whisky og en Cigar, som han ikke kunde faa
bedre i sin Club paa Piccadilly.

Saa slog han sig ned og ventede paa sine Aviser.

Endelig havde Marquis Ruspoli indfundet sig, en lille vindig italiensk
Legationssekretær, af dem, man passende kunde anbringe paa en Etagere,
hvis der var nogen Mulighed for, at han kunde holde sig i Ro i to
Minutter.

Ruspoli gik paa Omgang paa Herregaardene om Sommeren, som i Salonerne i
Hovedstaden om Vinteren.

Hans Specialiteter var at konversere Damerne og fore Kotillon op. Han
var meget søgt og meget velset.

Man vidste, at han spillede Hasard, og at hans intime Privatliv var alt
andet end udadleligt. Men han repræsenterede sin Regering ulastelig og
holdt sit Privatliv for sig selv. Kunde Kongen af29

Italien sende ham til Kobenhavn, saa kunde det københavnske Hof-Selskab
ogsaa akceptere ham. Saaledes ræsonnerede man, og derfor akcepterede
man ham.

Han var desuden saa lille og saa uskadelig, og saa sang han Tosti med
smeltende Baryton.

Saaledes var Selskabet — samlet til lunch, da Hugo ankom.

Det var som han havde ventet at træffe det, og han fandt sig let til
Rette, saa meget mere som hans Sprogtalent gjorde ham det let at tumle
de Vanskeligheder, der vilde have rejst sig for en mindre polyglot
nyankommen.

Vendela og Hugo blev hurtig gode Venner.

Hans lette, fornøjelige Maade at fortælle, de pudsige Ord og Vendinger,
han forstod at anvende, og hans medfødte Evne til at føje sig ind i det
Selskab, han befandt sig i, at rette sig efter de Personer, han mødte,
og tale med dem om det, der netop interesserede dem, alt dette
forlenede hans Optræden med en Friskhed og Utvungethed, der kun kunde
gøre det bedste Indtryk.

Derfor lød Dommen om ham ubetinget gunstig.VI.

\^ndela nod sin Stilling som Slottets Herskerinde. Besværet ved
Husførelsen hvilede paa Aunties Skuldre, hun bar det let, støttet til
en fortrinlig Stab af Tyende, som hun havde en sjælden Evne til at
lede. Vendela førte an paa Ture i Mark og Skov, ledede Selskabets
Fornøjelser med Iver og Fart og fandt snart i Hugo en udmærket
Adjutant. Hun benyttede ham ogsaa flittigt som saadan; men det var en
Glæde at have en saadan Chef, forsikrede Hugo, for hun var utrættelig.

Dagen paa Bjørnø var inddelt i tre Hovedafsnit.

Tiden før lunch, der var absolut tvangfri. Enhver kunde foretage hvad
han lystede, og Husets Folk brugte denne Tid til at besørge deres
Gerning. Auntie Husvæsenet, Vendela Blomsterne og Posten, Onkel Rudolf
Administrationen og Inspektionen af Godset.31

Gæsterne passede sig selv.

Saa samledes man til lunch, og efter Maal-tidet foretog man
Fællesudflugter, spillede Tennis, roede paa Aaen og Bugten, badede fra
Badehusene ved Pynten i Nonnevænget — alt under Vendelas Ledelse og
efter en forud aftalt velordnet Plan. Saa hvilede man før Middag,
samledes til Middagsbordet og derefter nød man Aftenluften i Havens
løvrige Gange, skød til Maals efter Glaskugler ud over Aaen, krebsede i
Mergelgravene i Marken ved Slottet, og afsluttede Dagen med Musik
og-Sang i Riddersalen.

Saaledes forløb Dagene.

Efterhaanden skabtes den kameratlige Tone, der altid følger af Samvær
under lyse, behagelige Former; Samtalen flyder lettere, man lærer
hverandre at kende, alt det stive, konventionelle lægges bort, og de
ældre føler sig som unge igen, parate til at tage Del i alt, endogsaa
til at drille de enkelte, der ikke følger med i den almindelige
Lystighed.

Dette gik navnlig ud over Tante Jutta, der var hyppig Gæst paa Bjørnø,
men maatte finde sig i ikke saa lidt Drilleri fra de andre.

Flemming havde travlt i Marken og kom sjældent til Bjørnø om Dagen.

Hugo tog over til Strandnæs for at hilse paa ham.32

Han nærede meget Venskab for Flemming, hvis rolige Væsen og korrekte
Optræden, netop ved den Modsætning det frembød til hans egen Karakter
og hans egne Vaner, øvede en stor Tiltrækning paa ham.

Flemming havde intet mod Hugo, hvem han havde kendt nøje i sin
Officerstid i Hovedstaden. Men Omgangen dem imellem var aldrig bleven
rigtig intim, da Flemming først og fremmest var en ivrig Kamerat i sit
Korps, og de andre Officerer aldrig havde kunnet lide Hugo, ligesom
Hugos Omgang laa Flemming fjernt.

Hugo og Flemming sad i Flemmings Værelse paa Strandnæs, med Udsigt over
mod Bjørnø, og talte om Gæsterne og Livet derovre. Hugo førte Ordet:

»Oxenbridge — Lord Elephant, som vi har døbt ham, vi to er gode Venner.
Lorden har sin Dag delt i to Epoker: For Whiskyen og efter Whiskyen.
For Whiskyen — den falder ved 5-Tiden — siger han ikke et Ord,
bogstavelig talt ikke en Stavelse. Og efter Whiskyen taler han om
»Politiks«, forstaar Du, med to l'er og et meget langt s.«

»Ikke om andet?« spurgte Flemming.

»Næsten ikke, Beaconfield, Gladstone, som han hader og afskyr, og
Salisbury. Som den Mand kan sige Salisbury, det kommer saa langt nede33

fra, rigtig Sooooolsbry. — Jeg øver mig hver Dag paa at sige det efter,
men jeg naar aldrig den Virkning.«

»Er det morsomt?«

»Aah ja. For Resten har jeg Indtrykket af, at deres Parlamentarikere
derovre er noget nær lige saa morsomme som vore. De har lidt mere at
skulle have sagt paa theatrum mundi, men vore er vist lige saa gode
Musikanter.«

»Han er vel konservativ?«

»Ja, det er han, men hvad det egentlig be1 tyder i England, skal jeg
ikke kunne sige. Gladstone is a rascal, det er Omkvædet. Men hvorfor,
det faar man aldrig at vide.«

»Og I snakker Politik hele Dagen?«

»Ja, naar »the noble lord« overhovedet taler. Det er underlig med den
Mand, han har været i Indien, i Ægypten, i Palæstina, i Tunis og
Tripolis for ikke at tale om det ganske Europien, og dog tror jeg ikke,
han kunde sige Dig, hvor han var, naar Du stillede ham paa Pynten i
Nonnevænget. For ham kunde det være Bulawajo Han har ingenting set ud
over sin Avis og sin cold Whisky, og fra Orienten har han kun det
Minde, at det er umuligt at faa »Globe«, og at Whisky and cold water
ikke lader sig gennemføre derovre. Han betragter den Tid, han lever
uden for London og sin Klub paa Piccadilly, som en Slags ambulant

Dvaletilstand, hvor Mylady og Miss Thorton trækker om med ham og
misbruger hans Portemonnæ.«

»Og Damerne?« spurgte Flemming.

»Mylady er monumental, — hun virker paa Afstand, — overordentlig,
nærmere maa jeg sige gouterer jeg hende ikke. Hun ser paa mig gennem
sin Skildpaddes-Lorgnet og udspørger mig om Kongehuset, for hvilket hun
syntes at nære en levende Interesse; hun anser det for en beklagelig
Fejl hos mig, at jeg ikke kender Navn og Alder paa alle Prinsesserne.
Jeg har pudset hende paa Onkel Hax. Han kan ikke Engelsk, men han kan
sit Kongehus, og det er nok for Mylady.«

»Og Miss Thorton, — hvorfor hedder hun ikke Oxenbridge som Faderen. ?«

»Det gør de aldrig i England. Oxenbridge hed Thorton inden han overtog
Godset og Titelen, Konen hed Lady Oxenbridge, Datteren Miss Thorton, og
Sønnen, der staar ved Hestgarden derovre og for Tiden er i Ægypten,
hedder Lord Mul-berry. Det er saa simpelt Du at holde Rede i en saadan
Familie, og kan man ikke huske det, saa kan man gaa med Burkes Peerage
i en Baglomme.«

»Burkes Peerage?«

»Ja netop, den vejer netto tyve Pund — ikke Sterling.«35

»Det er nogle underlige Mennesker, de Englændere.«

»Ja, de slæber altid et Stykke Jord af »great Britannia« med sig — og
det staar de paa, om de saa bliver 60 Aar i et fremmed Land. Miss
Thorton er lige saa typisk som de gamle. Naar hun taler om Lausanne
siger hun, at det er en beautifull tennis court, for Resten maler hun
Akvareller; Forældrene har kostet meget paa hendes Uddannelse, hun har
malet med et R. A. — Royal Academy, som de kalder deres lokale
Malerprofessorer. Og det er ikke saa underligt, at de Folk tjener Penge
i Pundevis — Lispund Sperlinger som Tyskerne siger; de tager blodige
Penge og beholder Hemmeligheden ved Kunsten for sig selv.«

»Hun maler altsaa ikke særlig godt?« spurgte Flemming og saa op med sit
sædvanlige godlidende Smil.

»Rædsomt Du, men hun synger værre — My heart is in the Highland — som
en forkølet Pip-fugl.«

»Det er altsaa meget rare Folk, Oxenbridges?«

»Forfærdelig rare, som Vendela siger, men guddommelig kedelige.«

»Hvad bestiller I?«

»Vi venter paa Mum Ram Buriwangse Sing.«

»Naar kommer han?«

1* i36

»I Morgen, — vi har strøget Æresporten og bestemt os for at give
Tjenerne Silkestrømper paa i Stedet og lade Jørgen Jæger trække i
Gallalivreet. «

»De gaar alle sammen og øver sig paa at sige kongelig Højhed. Gamle
Jens Tjener har lært det. Han spurgte mig i Morges, hvor Prinsen var
fra.«

»Og Du sagde?«

»At det kunde ikke nytte, jeg fortalte ham det, for han vidste ikke,
hvor Landet laa.«

»Og det slog han sig til Taals med.«

»Jens er Diplomat. — Apropos Diplomat — Marquis Ruspoli er der ogsaa.«

»Naa — Italieneren.«

»Ja, med Prinsen bliver vi fuldtallige. Vendela spurgte, om I kommer
over i Morgen til den eksotiske Galladiner. Naboerne fra Urup, Højstrup
og Bellinge er bedt, og Kammerjunkeren fra Stenege, ellers ingen.«

»Men det er Strømpe-Middag?«

»Selvfølgelig, Vendela holder mest af det, naar Bellingerne er der.
Navnlig fordi Hofjægermesteren altid ærgrer sig, naar det er
Galladiner.«

»Jeg skal sige det til Mama. Hun holder ikke af Udlændinge, ved Du, men
vi bliver nødt til at komme. Jeg selv vil heller ikke sige, at jeg
holder af at parlere.«37

»Det har ingen Nød med Dig, Flemming; Du gaar rundt og ser saa
dekorativ ud, at Du slet ikke behøver at sige noget. Miss Thorton er
begejstret for Dig. Hun vil male Dig, navnlig da hun hørte, Du har rød
Uniform. Rødt er hendes Yndlingsfarve, forstaar Du, — Farve i
Farveladen. Sir James Scott R. A., hendes Lærer, har bibragt hende en
sjælden Evne til at nuancere den Farve, siger hun, derfor maler hun
altid Solnedgang.«

»Du er uforbederlig, Hugo, og din Tunge er farlig.«

»Jeg morer mig selv med mine Bemærkninger, og andre med.«

»Du skaffer Dig mange Fjender.«

»Det ved jeg, men jeg skal gøre Nytte for Føden, Flemming.«

Flemming sad en Stund tavs, saa saa han op paa Fætteren og sagde
alvorligt:

»Hugo, jeg kan ikke lide, at Du altid er saa bitter. Det er din egen
Skyld, naar Folk ikke er gode ved Dig.«

Hugo rejste sig. »Undskyld mig, det forstaar Du ikke, din Vej har altid
ligget saa lige ret ud.«

»Det kunde din ogsaa, Hugo,« svarede Flemming.

»Men det gør den ikke, Flemming, og nu er det for sent at regulere
den.«38

»Med lidt god Vilje gaar det nok. — Naa, Du mener jo ikke noget ondt
med det.«

»Nej,« svarede Hugo, »det er netop det fordømte ved det, for gjorde jeg
blot det, saa var det berettiget; men at gaa rundt og være mauvais
langue blot for at more det højstærede Publikum, det er jo i Grunden
uværdigt.«

»Saa lad være med det.«

Hugo trak paa Skulderen. »Det er min Eksistensberettigelse — og mit
Selvforsvar.«

Flemming rystede paa Hovedet.

»Farvel Du!« sagde Hugo. »Saa siger jeg, I kommer. Jeg beder Dig hilse
Tante Jutta, skønt hun bryder sig vel næppe synderlig om min Hilsen.«

Der gik en Trækning af Mishag over Flemmings rolige Ansigt, men han
lod, som om han overhørte Bemærkningen.

Hugo gik ned til Baaden og roede hjemad med raske, stærke Tag, medens
han af og til hvilede paa Aarerne og betragtede Vandet, der gled hen
under Baaden, hvis Køl nu og da skurede mod de tætte Vandplanter paa
Bunden. Saa tog han atter nogle raske, dybe Tag, saa Planterne viklede
sig om Aarernes Blade, og roede videre.

Flemming stod i Vinduet og saa efter Baaden. Han rystede paa Hovedet;
saa tændte han en Cigaret, tog Avisen og satte sig til at læse.39

Fru Jutta kom ind til ham og satte sig i Stolen ved Yinduet.

»Det var en længere Passiar, Du fik med Hugo.«

»Synes Du, Mama?«

»Hvad talte I om?«

»Om Bjørnø.«

»Om Vendela?«

»Nej, Mama, om Gæsterne.«

»Han var vel ondskabsfuld, som sædvanlig?«

»Hugo er morsom, Mama — egentlig ondskabsfuld er han ikke, han har gode
Øjne, og dem bruger han.«

»Ja, han bruger sine Øjne, den vaurien. Det er ikke Selskab for
Vendela.«

»Mama, — jeg har før sagt — —«

»Gud bevares —«. Fru Jutta saa mod Loftet og foldede sine Hænder. »Du
vil ikke se det, Flemming, men husk hvad jeg siger: Du skal se, det
tager en Ende med Forskrækkelse.«

»Med Hugo?« spurgte Flemming smilende.

»Med Vendela!« svarede Fru Jutta skarpt.

»Oprigtig talt, Mama, det Æmne —«

»Gud bevares!«

»Hugo skulde spørge fra Vendela, om vi kom derover i Morgen til Middag;
Prinsen kommer, ham Du ved nok, jeg fortalte Dig om. Navnet kan jeg med
min bedste Vilje ikke huske.«4°

»Naa ham med de fyrretyve Koner,« faldt Fru Jutta ind. »Det er ogsaa et
nydeligt Stykke Mandfolk at slæbe ind i et ordentligt Hus. Pastor Mein
siger, at han vil ikke være sammen med ham.«

»Saa faar Pastor Mein lade være,« sagde Flemming koldt. »Desuden tror
jeg ikke, Pastor Mein er inviteret, saa det slipper han meget let over.
For Resten havde Kong David og Kong Salomon, saa vidt jeg erindrer, et
ikke ubetydeligt Antal Hustruer hver.«

Fru Jutta rejste sig.

»Flemming, Du ved, jeg taaler ikke, Du gør Nar ad de hellige Ting, det
ved Du en Gang for alle. Det kan Du overlade til ham derude paa Vandet.
Min Søn er udgaaet fra et kristeligt Hjem, og jeg vil ikke finde mig i
at høre saadant her i Huset.«

Flemming saa træt ud, men svarede ikke.

Saa sad de tavse en Stund.

Flemming rejste sig. »Jeg vil ud og se, om Folkene er bleven færdige
med Høet i Vænget derude. Vi er vel alene til Middag?«

»Søster Gertrud — Diakonissen fra Højrup — kommer; maaske Pastor Mein
ser herned ogsaa.«

Flemming saa resigneret ud, men nøjedes med et Nik med Hovedet.41

Saa tog han sin Hat og sin Stok, fløjtede ad Hunden, der laa i Krogen,
og gik ud i Marken.

Fru Jutta blev siddende i Stolen og stirrede over mod Bjørnø. Hugos
Baad lagde netop til ved Trappen. Hun trak Brynene sammen og rejste sig
med sit vanlige stramme Ansigtsudtryk. Saa gik hun ud i Køkkenet.VII.

Spisestuen paa Bjørno var tung Renæssance i Egetræ. Væggene var klædte
i Mandshøjde med udskaarne Paneler, samlede væsentligt fra gamle
Kirkebygninger, men fortrinlig afpassede og restau-rede af sjældent
dygtige Haandværkere.

Endevæggen ud for Fløjdørene var smykket med et vældigt Familiebillede
af den ædle og velbyrdige Hr. Jacob Ahrenfeldt til Bjørnø, en
Hædersmand, der havde levet omkring Anno 1640. Han var iført Datidens
prunkløse, sorte, langskødede Dragt, med stor hvid Krave og brede
Spændesko, en før, streng Herre, med studset Fuldskæg og hvasse Øjne.
Ved hans Side stod hans Hustruer, tre var de i Tallet, men først en
efter en havde de være Husfrue paa Bjørnø, endda de stod paa det samme
Billede, hvor de efter vor Tids Sæd noget forrykkede Billedets
Realisme. De lignede alle tre hverandre med de perlestukne Huer, der
skjulte Fruernes Hovedhaar: den strenge og vel-43

byrdige Mette Galt, Jacob Ahrenfeldts første Hustru, ved hendes Side
Lisbet Bryske og sidst i Rækken Dorthe Lange i stive sorte Kjoler med
uhyre Krave, der gav en Forestilling om, at de højadelige Damers Hoved
hvilede paa et Fad. Ved det trefoldige Ægtepars Side stod Ægteskabets
eller rettere Ægteskabernes Frugter, 8 Børn i alle Aldre, anbragte
efter Aar og Tilhøjelighe-der i staaende, liggende, knælende eller
siddende Stillinger. To af dem var udstyrede med smaa bitte
Englevinger, hvorved Kunstneren havde villet antyde, at disse
Ahrenfeldter havde været dødfødte. Den indbyrdes Lighed mellem samtlige
den ædle og velbyrdige Families Medlemmer, Husfaderen alene undtagen,
ledede med stor Føje til at antage, at Kunstneren af hele Familien kun
havde set Hr. Jacob Ahrenfeldt, der formentlig mundtlig havde angivet
ham sine høje Ønsker om Udførelsen af det genealogiske Mesterværk, en
Formodning, der i øvrigt bestyrkedes ved den foran omtalte
Omstændighed, at alle tre Fruer samtidig var portrætterede. Til højre i
Billedet var malet Ahrenfeldternes Vaaben: en sort Bjørn i Sølvfeldt.

Dette Billede var det eneste i Spisesalen, men stadig et fortræffeligt
Konversationsæmne, og Vendela smilede altid, naar Samtalen begyndte med
Billedet. Hun havde efterhaanden lært Jacob Ahrenfeldts Familie udenad,
selv de to smaa død-44

fødte, og naar hun havde en ældre Rangsperson til Bords, var hun altid
sikker paa Konversationen til Fisken, den drejede sig uvægerlig altid
om Billedet. Siden gik det af sig selv.

Prins Mum Ram Buriwangse Sing havde selvfølgelig Vendela til Bords.
Samtalen gik paa engelsk, som Prinsen talte flydende. Han følte sig
aabenbart straks tiltalt af Jakob Ahrenfeldts Flerkoneri, hvori han
fandt noget beslægtet, og Vendela nænnede ikke at rive ham ud af
Illusionen ved at paavise Rækkefølgen. For øvrigt snakkede den lille
Prins løst om alt muligt paa sin oprindelige, fornøjelige Maade, der
passede saa godt til hans ubestemmelige Ansigt med de smaa skæve,
kulsorte Øjne. Ingen kunde sige, om han var femten eller tredive Aar;
man anslog ham til noget midt imellem. Lord Oxenbridge havde Auntie til
Bords, Lorden spiste umaadeligt og gryntede af og til, medens Auntie
skarpt passede paa Opvartningen og stod i stadig stum Øjentele-grafi
med Jens, der værdig gik rundt med de lyse kødfarvede Strømper om de
trinde Lægge og rettede paa sit hvide Slips og de stive Flipper, medens
han uddelte sine Ordrer i lav Tone. Auntie vilde have Jens klædt i sort
og kaldet Buttier, til Nød Hovmester; men det var noget, der var
overleveret fra Lensgrevens Tid, at han ikke vilde have en Herre i sort
gaaende ved Bor-45

det, og det respekterede Vendela som en Tradition.

Lensgreven havde sagt, dengang hans Hustru foreslog Forandringen: Nej
Julia, her kommer saa mange Slags Mennesker, jeg vil ikke risikere, at
de tager Jens for en af mine Gæster.

Og saa beholdt Jens de kødfarvede, der tilmed klædte ham.

I øvrigt var Selskabet grupperet efter Alder, Rang og formodede
Sympatier; det var Hugo, der havde besørget det, og alle maatte
indrømme, at det forstod han sig paa.

Onkel Rudolf og Lady Oxenbridge, det var en yderst beroligende
Konstellation, da begge kun talte saare lidt, Onkel Hax og Tante Jutta,
der hadede hinanden, derfor havde Hugo udtænkt sig Kombinationen som en
lille Venlighed mod sin kære Tante, og for at gore det rigtig godt,
havde han anbragt Tante Jutta ved Siden af Prinsen, til stor Glæde for
Vendela, der morede sig kosteligt over de Øjne, Tante Jutta sendte den
lille gule, og de Konsonanter, der undslap hende, naar Prinsen
konverserede hende successive paa de fleste levende og et enkelt dødt
Sprog, uden at det lykkedes at etablere nogen Forstaaelse.

Miss Thorton sad ved Siden af Flemming, som hun slugte med Øjnene;
Flemming sagde ikke meget, og Hofjægermesteren fra Bellinge,46

der var stærkt angliseret og sad til højre for Miss Thorton, besørgede
det vigtigste af Konversationen, der for Resten, efterhaanden som
Diner'en skred fremad, blev saare livlig og virkede særdeles oplivende
ved den babyloniske Sprogforvirring, der prægede den. Den eneste, som
talte Dansk, var den lille Italiener, der søgte at imponere
Hofjægermesterinden fra Bellinge med sine Gloser, som han desværre
havde tilegnet sig under saadanne Omstændigheder, paa saadanne Steder
og af saadanne Læremestre eller maaske Læremesterinder, at Glosernes
Renhed ikke ganske svarede til den lærvillige Diplomats Fortrøstning
til deres Korrekthed.

Hofjægermesterinden, der var buttet og fornøjet, tog imidlertid det
Parti at le ad det, naar Italieneren udtalte sin Glæde over Øjeblikkets
Nydelse i Vendinger som disse:

Naada, der er Slag i den, eller: den er forholdsvis temmelig go'.

Elise, der sad paa den anden Side af ham, folte sig genert og slog
Øjnene ned.

Kammerjunkeren fra Stenege, der aldrig mælede et Ord, strøg sit vældige
Overskæg og rømmede sig — ligesom om han tog Tilløb til at sige noget.
Det betød ingenting, for han fik aldrig noget sagt alligevel, men det
virkede oplivende paa Elise, og hun saa paa ham med det Smil, der
uvægerlig fik Kammerjunkeren til at beslutte sig47

til at fri, men som dog ikke maa have været effektivt nok, da det
stadig ikke kom til noget virkeligt Udslag af denne hans gryende
Beslutning.

Grevinden paa Urup havde Baronen fra Høj-strup til Bords og vice versa
Baronessen og Greven; denne Konstellation var uundgaaelig, den havde
efterhaanden vundet Hævd og frembød desuden den virkelige Fordel, at
Grevinden og Baronen kunde skumle over Selskabet i Fred og Ro, medens
Baronessen og Greven kunde hengive sig til opbyggelige Betragtninger
over Missionens Virksomhed, Betragtninger, der forhøjede Nydelsen af
den gode Middag ved Bevistheden om et rent Hjerte og en ærlig Vandel.

Margaret pludrede løs med Hugo, der sad vel tilfreds over sit
vellykkede Arrangement og en Gang imellem gav Ruspoli et Stikord, naar
Gloserne var ved at tage Pippet fra ham, hvad der uvægerlig indbragte
ham et bistert Øjekast fra Elise. Han trøstede sig dog ved at møde den
lille Hofjægermesterindes smilende Blik.

Takket være Aunties skarpe Øje og Jens Tjeners faste Ledelse forløb
Diner'en i alle Maader værdigt, og Stemningen steg. Pudsigt nok
forplantede det almindelige Velbefindende sig til den strænge Hr. Jacob
Ahrenfeldt, hvis barske Træk efterhaanden formildedes, indtil han
hulsaligt smilende stumt tilkendegav sin Overensstemmelse med det
høj-48

adelige Selskabs Tilfredshed og udstrakte Haanden mod den barske Fru
Mette Galt, for, som Hugo hviskende meddelte sin Borddame, i sirlige
Menuet-Trin at fore sin förste Hustru ud af den smalle Ramme og det
morke Lærred ned paa det kvadrerede Gulv og slutte sig til Selskabet,
fulgt af sin ophøjede Familie, medens de smaa Borneengle svævede hen
over Processionen.

Vendela foregreb imidlertid denne Begivenhed ved at give Onkel Rudolf
Tegn til at hæve Taflet, hvorefter denne med en korrekt Bøjning hen
imod Prins Mum skod sin Stol tilbage med en skarp Skuren mod
Parketgulvet, en Skuren, der forplantede sig ned langs Stolerækkerne
paa begge Sider af Bordet og standsede Hr. Jacob Ahrenfeldt og hans Hus
paa Vandringen, saa den velbyrdige Herre atter stram og barsk skuede
ned over det opbrydende Selskab.

Selskabet spredte sig i den rummelige Sal og Kabinettet ved
Havetrappen, der vendte mod Terrassen og Aaen.

Luften var mild og sval, og Solen var ved at gaa ned. Fra Roserne paa
Terrassen steg en mild Vellugt op mod Havetrappen og Platformen hvor
Kaffen bødes rundt og Cigaretter og Cigarer tændtes, medens Stemningen
fra Bordet, der for havde vokset sig stærk mellem to og to, jævnt
spredtes over det hele Selskab og gjorde Samtalen for-49

trolig i Krogene, faderlig venlig fra de gamle til de unge og hjertelig
fornøjet mellen de unge.

Prinsen var i den syvende Himmel og gav livfulde Skildringer fra
Faderens Hof, hvor Omgangen med de forskellige Prinsers mere eller
mindre dyrebare Liv vilde have geraadet i en betænkelig Kollision med
den danske Straffelov, og hvor Moderkærlighed og Silkesnore truede
præsumptive Arvinger som »Pidskeslanger« i den store Konges lovrige
Haver. Onkel Hax forklarede Mylady, hvorledes Hds. kgl. Højhed, Myladys
Prinsesse, havde leget paa hans Arm som Barn, Miss Thorton viste med
Begejstring Flemming sine Skitser af Bjørnøs Solnedgang, Kammerjunkeren
fra Stenege var lige ved at fri, og Baronessen fra Højstrup indrømmede
Tante Jutta, at selv om Pastor Mein var Grundtvigianer, saa var det dog
ikke udelukket, at han kunde kaldes en troende Præst.

Lord Oxenbridge havde faaet Hugo hen i et Hjørne og udbad sig, under
Indflydelse af den vellykkede Diner, en kort Orientering vedrørende den
danske Politik, som Hugo beredvillig skitserede i følgende korte Træk.

»Som De maaske ved, har vi herhjemme et Tokammersystem.«

»Folketing atid Landsting, o yes.«

»Forskellen er den, at i Folketinget er der

flest Bonder, i Landstinget færre.«

Lorden nikkede.

»Saa har vi en Regering, der er konstant og vælges blandt de mest
dekorative Mænd i Staten.«

Lorden smilede: »Ingen Gladstone?«

»Vorherre bevares«, faldt Hugo ind. »Og naar saa Landstinget og
Folketinget er bleven rigtig uenige om, hvad der skal foretages, sender
Regeringen dem hjem og giver selv Landet de Love, som det trænger til.«

Lord Oxenbridge lo. »De er vist en frygtelig Radikal Baron.«

fcVore Radikale herhjemme er ikke frygtelige, Lord Oxenbridge, de taler
blot, men de taler hele Landet over og skælder forfærdeligt ud.«

»Akkurat ligesom hjemme, blot med den Forskel, at der maa hendes
Majestæt tage Gladstone; hun fælder Taarer, naar hun skriver under, men
hun maa. It is not to be helped.«

Lord Oxenbridge saa hjælpelos ud.

»Nej Gud ske Lov,« forsikrede Hugo, »det behover vi ikke herhjemme hos
os.«

»Men de har da en Konstitution?«

»Gud bevares, men vi har ogsaa et Par juridiske Professorer, der kan
fortolke den — skont nu i den sidste Tid har de slaaet sig mere paa
Aktieselskaberne, det betaler sig bedre.«51

Hofjægermesteren fra Bellinge var traadt hen til dem og havde hørt de
sidste Ord, saa faldt han ind:

»De skal ikke tro, hvad den unge Mand siger, han er endnu ikke kommen
videre end til det radikale Standpunkt, som oprigtigt talt ikke passer
til vort Selskab.«

Her kastede han et bistert Sideblik paa Hugo.

»Aah, vi har mange Radikale i det gode Selskab i England,« faldt Lorden
forsonende ind.

»Saadan er det ikke i Danmark,« sagde Hofjægermesteren skarpt, »den
danske Adel har altid fylket sig tæt om Kongehuset.«

»Navnlig før 1660,« indskød Hugo, »rigtignok med den lille Forskel, at
den Gang skabte Adelen Kongerne, senere blev det omvendt, saa skabte
Kongerne Adelen; og de var ikke kræsne, hvor de fik den fra, de saa
ikke alene paa Mandighed, men stundom ogsaa paa kvindelig Skønhed.«

Med disse Ord drejede Hugo sig paa Hælen og gik ud paa Verandaen.

Blodet steg Hofjægermesteren til Hovedet ved den tydelige Allusion til
hans under Enevælden nobiliterede Stamfader, der nok, efter hvad Rygtet
meldte, kunde takke sin Søsters Skønhed og mere end undersaatlige
Lydighed mod Majestætens Ønsker for sit klingende Navn og sit
Vaabenskjold.

»Uforskammet Knægt«, mumlede han mellem Tænderne; men Lorden, der ikke
forstod Allusionen, fik ham snart draget ind i en Samtale om
Korthornskvæg, der vakte hans dybeste Interesse.

Paa Trappen stod Vendela.

»Kom Hugo, Prins Mum skal se Solnedgang . fra Højen i den store Allé.«

Prinsen gik ned ad Trappen med Margaret.

Hugo og Vendela fulgte efter.

»Flemming,« kaldte Fru Jutta, der sad ved Siden af Grevinden fra Urup.
»Flemming, skal Du ikke med de andre?«

Flemming stod og stirrede aandsfraværende over mod Strandnæs, medens
Miss Thorton forsøgte at tegne hans Profil i sin Skitsebog.

Ved Lyden af Moderens Stemme for han op, og foreslog Englænderinden at
følge de andre.

» Oh the beautifull sunset from the hill.«

Saa gik de efter de andre, der imidlertid var komne langt foran og
allerede nu bojede om Hjørnet ved Hovedfløjens sydlige Gavl.

Fru Jutta saa gnaven ud, og Grevinden smilede lidt ondskabsfuldt.

Vendela og Hugo gik tavse Side om Side.

»Du ser fortrædelig ud, Hugo,« sagde hun omsider, »har Du ikke moret
Dig? Tak for Bordarrangementet, det var fortræffeligt.«

»Ingen Aarsag,« svarede Hugo.53

»Er Du gnaven?«

»Det er ham fra Bellinge, Jarlen som I kalder ham, der ærgrer mig.«

»Du er et underligt Menneske, Hugo, Du støder altid an. Jeg ved ikke,
hvordan det kan være, men der er altid en eller anden, der fornærmer
Dig, eller som Du fornærmer. Du kunde godt passe paa —• for min Skyld,«
føjede hun til og saa skælmsk paa ham.

Hugo smilede: »Du ved, kære Kusine, for din Skyld er jeg i Stand til
alt.«

»Jeg har lovet,« fortsatte hun, »lovet Auntie meget højtideligt at
bruge min Husherreret strængt over for Dig og tæmme dine
Vildmandsmanerer. For i Grunden er Du ikke saa lidt af en Vildmand.«

»Synes Du — jeg finder for Eksempel, som Du selv indrømmer, mit
Arrangementstalent alt andet en vildmandsagtigt.«

»Du er en vandrende Statskalender,« lo hun, »Det er nemlig det
underlige ved Dig. Somme Tider synes jeg, Du er fuldstændig comme il
fant, og til andre Tider er Du absolut impossible.«

»Det ligger i Opdragelsen,« svarede han, »eller rettere i Mangel paa
Opdragelse; jeg har opdraget mig selv.«

»Og det er ikke rigtig lykkedes Dig; men som sagt, jeg skal gøre for
Dig, hvad jeg kan.54

Du skal se, det hjælper nok. Auntie har givet mig en saa fuldstændig
Opdragelse, at jeg nok er i Stand til at faa noget ud af Dig. Men Du
skal være lydig og artig, ellers bliver jeg striks, og jeg kan godt
være striks.«

Det var ved Solnedgangstid. Der rugede en sælsom Vellugt over Parkens
Gange, Luften var saa mild og sval, mættet med Velvære.

Vendela saa straalende ud i sin lyse, klare Kjole uden Smykker, med en
frisk Maréschal Niel-Rose i det lyse, smukt opsatte Haar. Hun havde
slynget et mangefarvet italiensk Shawl over sine Skuldre og bar i
Haanden en lille fin Stok med en Guldknap.

Uden at tænke over hvorhen de gik, kom de langt bort fra de andre, gik
ligesom ganske for sig selv, bort fra Pligterne og Selskabssangen,
talende sammen som to gode Venner, der har meget at sige hinanden og er
glade ved at faa Lejlighed til det.

Prinsen og Margaret fulgtes ad til Hojen. Vinen havde gjort ham
snaksom, og han gjorde stormeride Kur. Det morede Margaret, hendes
brune Øjne spillede af Liv, og hun svarede kvikt og raskt paa hans lidt
dristige Bemærkninger.

I en af de tætte Gange, som de kom igennem, forsøgte den lille Prins at
lægge sin Arm om hendes Liv, men Margaret snoede sig fra ham55

og løb let som en Raa hen ad Vejen, idet hun tilraabte ham et spotsk
try to catch me your royal highness!

Elise og Kammerjunkeren paa Stenege gik tavse ved hinandens Side. Hun
ventede, at nu skulde det komme, men var forberedt paa, at det ikke
kom. Hun var lidt ked af at vente, men for velopdragen og sky til at
sige noget selv. Kammerjunkeren gik og ønskede hun vilde. Selv turde
han ikke.

Og Luften i Parken var svanger med Vellugt mild og sval under Løvets
Skygge.

Hugo og Vendela kom forst til Højen, efter at de andre havde forladt
den.

»Du ser saa tankefuld ud, Hugo,« sagde Vendela smilende. »Hvad tænker
Du paa, om man tør spörge?«

Hugo svarede, idet han ufravendt saa ud over Marken, ud over Aaen, ud
over Landskabet i det fjerne, som det laa der, belyst af den synkende
Sol:

»Jeg vilde ønske, jeg kunde skrive en Bog — jeg tror, jeg kunde det, og
jeg tror ogsaa, jeg kunde faa den trykt og solgt. I vore Dage skriver
alle Mennesker; jeg tror ogsaa jeg vil skrive.«

»Det skulde Du Hugo; men hvorfor falder Du netop paa det nu?«

»Saa vilde jeg beskrive det Syn, som nu aabner sig for os, Vendela,
dette herlige Landskab med den synkende Sol.«56

Vendela trak paa Skulderen. »Oprigtig talt, Hugo, naar Du endelig en
Gang fatter en virkelig Beslutning, saa kunde Du gerne sætte Dig et
lidt større Maal. Det vrimler af Naturbeskrivelser, af synkende Sol, af
Sol, der staar op, af Sol, der staar højt paa Himlen, af grønne Buske
og gule Marker — hele Stemningsgalleriet, ligesom Miss Jennys Palet.«

Hun lagde sin Haand paa hans Skulder.

»Saa maa Du hellere lade være med at digte, Hugo.«

»Jeg vilde ikke digte som de andre, Vendela. Foler Du ikke selv, hvor
dette Billede taler til os, taler sit forunderlige levende Sprog,
ligesom udstraaler Varme, en forunderlig, mildt betagende Stemning —
der meddeler sig til os, rent legemligt, gennem fysisk Paavirkning af
vore Sanser. Det vilde jeg forsøge at genfortælle, gribe de enkelte
Fremtoninger, der skaber denne forunderlige Totalvirkning. Vise, at der
til hvert Indtryk svarer Ord, og at disse Ord kunne kædes til
hverandre, saa at de løser de bundne Tanker, aabner for alt, hvad der
stænger Sjælen, befrier og hellig-gor. —

Jeg er alligevel ikke Digter, Vendela, jeg foler det alt sammen, men
jeg "kan ikke sige det — foler Du det ikke ogsaa?«57

Vendela saa alvorligt og tankefuldt ud over Landskabet.

»Men,« fortsatte Hugo, »om jeg ejede den Gave, vilde jeg staa stille
som en Mus, — staa alene og stirre ud over denne Mark, denne brede Aa,
dette herlige danske Landskab, spejdende, spændt ventende, lyttende,
for at tvinge Naturen til at oplade sin Rost, til at sige mig, hvad det
er, der taler saa sært betagende og dog befriende til mig. Og naar jeg
saa kunde fornemme det, saa vilde jeg skrive det ned, skrive det som
jeg foler det, og som Du føier det — skrive det, saa hvert Barn skulde
kunne læse sig det til, saa Aftenstemningen, Freden, Hvilen, det
betagende og det befriende skulde lyse ud af hver skreven Linie, lyse
og straale fra hvert Ord af det, jeg har skrevet, lige saa klart, lige
saa guddommelig stærkt, som Naturen selv.«

»Og saa?« spurgte Vendela underlig sagte, paavirket af Hugos dybe,
klangfulde Stemme.

»Saa vilde jeg sælge det, faa det rost i Dagpressen, betale mine
Kreditorer med Udbyttet, hvis der blev noget, og sende Dig et
Frieksemplar med Dedikation.«

»Fy Hugo! Du tror vist, Du er morsom.«

»Jeg er søgt, Du— det ligger ikke for mig.«

»Jeg kan godt lide at høre Dig tale saa kønt, som Du gjorde for, Hugo.
Der er ærlig Vilje i5S

det, og Du maa ikke tro, at det er noget Du behover at skamme Dig
over.«

»Du sagde selv, Vendela, at der var saa mange om det — det er der
ogsaa, Du. Nogle gør det bedre end andre, men de »gør« det alle sammen;
maaske ligger der lige saa god og ærlig Vilje bag det som bag mine
Forsøg, men det bliver words, words, words.«

»Hvorfor kan da Malerne gore det?«

»Fordi deres Midler er simplere. De vækker en Stemning ved at vælge de
samme Konturer, de samme Farver.«

»De samme, som hvad?«

»Som Naturen.«

»Det har Du ikke Ret i, der er noget andet, noget mere; det, der netop
er Kunsten, det ligger ikke i Farveblanding, ikke i Tegningen, det
ligger i selve Kunstnerens Opfattelse, som han gennem Billedet meddeler
os andre.«

»Det lyder saa kønt, Vendela; men hvad vil det egentlig siger Hvad ser
Du? Farverne og Tegningen, hver for sig og med hinanden. Det er dit
Indtryk. Og hvor faar Du en Kunstners Opfattelse fra, uden gennem disse
Faktorer og dem alene?«

Vendela stødte utaalmodig i Jorden med sin Stok.

»Jeg er saa dum, naar jeg skal forklare, hvad jeg føler, men jeg føler
det Du, og netop fordi59

jeg føler det, saa er det der — Opfattelsen er der, jeg kan ikke sige
Dig, hvori det ligger, men saa man maa kunne gore det samme Kunststykke
med Ord.«

»Det er det fortvivlede, det maa man kunne, og det kan man
selvfølgelig, det kan gøres. Men naar man tænker over det, samler
Ordene og Gloserne, sammenstiller dem, prøver og vrager, og saa
skriver, skriver ud af sin varme Hu, sin ærlige Vilje, og saa ser paa
det — ved Du hvad, Vendela, saa føler man som en sviende Smerte ved at
se disse Geledder af Ord i sirlige Parade-tridt, gammel kendte, pudsede
op, søgte, konstruerede, og ratsch — saa ligger det hele i Papirkurven
og Kreditorerne faar vente.«

»Kære Hugo, jeg har den dybeste Medfølelse med dine Kreditorer, men da
det absolut ikke er mig, der skal sørge for dem, vil jeg bede Dig om at
holde dem for Dig selv og ikke ødelægge mine Stemningerne med dem.«

Hun blev ivrig.

»Du har en rigtig styg, ubehagelig Maade at være paa, Hugo, det Du selv
kalder »ratsch i Papirkurven«. Det er ligesom Du skammede Dig ved at
føie varmt og tale kønt, og Du kan begge Dele. Det er slet ikke
morsomt, slet ikke smukt, det er ganske simpelt Blasfemi; — og der er
ingenting, jeg hader og afskyr som det.6o

»Hvor det klæder Dig smukt at blive ivrig, Vendela.« Hugo saa
beundrende paa hende.

Hun drejede sig hurtig paa Hælen.

Flemming og Miss Thorton kom i det samme op paa Højen.

»Charming!« udbrød Miss Thorton og tog straks Skitsebogen og Farveladen
frem og gik i Gang med Kunsten.

»Flemming,« sagde Vendela, »vil Du tro at Hugo ærgrer mig?«

Flemming saa spørgende paa dem begge.

»Medens vi staar her og glæder os over den dejlige Sol og det smukke,
hjemlige Landskab — og har talt saa kønt — for det gor Hugo, naar han
vil, saa ærgrer han mig med sine uægte Morsomheder, finder ligefrem
Fornøjelse i at sige noget skurende hæsligt.«

»Det er Hugos sædvanlige Affektation«, sagde Flemming roligt.

»Affektation,« for Hugo op.

»Lyst til at gore Figur, gamle Dreng, om Du hellere vil have det
saadan. Det ligner Dig! men Du skal ikke gøre Dig nogen Ulejlighed
dermed overfor Vendela. Vendela er for klog til det.«

»Tak skal Du have, Flemming, det tror jeg ogsaa selv«, sagde Vendela
rødmende.

»Det er heller ikke nødvendigt at tale saa meget om det«, fortsatte
Flemming, idet han lod6i

Blikket glide hen over Landskabet og sluttelig saa roligt smilende paa
de to.

»Det er kont og det foles kont, hvorfor saa snakke saa meget om det?«

»Flemming har Ret,« kom det mut fra Hugo.

»Flemming har altid Ret,« sagde Vendela, »og nu hjemad, vi maa finde
Hans kgl. Højhed, forinden han bortforer Margaret til en af sine
Pagoder. Jenny please.«

Saa gik de tilbage til Slottet.

Oppe i Salen bød Tjenerne Teen rundt, og det Tidspunkt var kommet, da
der skulde gøres Musik, som det hedder.

Det er dette klassiske Tidspunkt, hvor alle andre Nydelsesmidler er
forsøgte.

Selskabet er mæt, man har talt ud, man har ikke mere at sige hverandre;
men det er for tidligt at bryde op, noget maa der gøres — og saa gør
man Musik.

I Reglen er der to, højst tre af det hele Selskab, der har virkelig
Sans derfor, virkelig Forstand derpaa. Men det hører med til god
Opdragelse at kunne sidde stille lyttende, tilsyneladende nydende og
tagende imod Musikken.

Lord Oxenbridge var den ærligste, han gik ganske rolig, da de første
Akkorder lød. Det gjorde han altid, og gjorde det ostentativt for at62

understrege, at han for sin Part var lige glad, om det var passende
eller ikke, han bare gik sin Vej.

De andre blev siddende, Damerne lod Hækletojet og Broderiarbejdet
falde, Herrerne tav, og Flygelet lød.

Elise spillede Beethoven, Hofjægermesterinden nikkede i Takt, Marquisen
saa betaget ud, Prinsen nynnede, han sagdes at være meget musikalsk.
Der var en næsten højtidelig Stemning over Salen.

Elise spillede Chopin. De musikkyndige saa begavede ud, smilede med
dette for umusikkyndige irriterende Smil, der røber Forstaaelse af
tekniske Finesser.

Elise spillede store Navne, Navne som alle kendte, som alle gjorde sig
saa smaat vigtige med efter fattig Lejlighed, — men som i hvert Fald
for de allerfleste var Navne og næppe mer end Navne.

Saa sang Marquisen.

Som en Italiener synger, først henaandet svagt, kurrende som en kælen
Due, saa tremulerende stigende — stigende til næsten brølende Kraft,
vibrerende, øredøvende.

Som Italienerne synger Tosti.

Vorrei morir — vorrei morir — som paakaldte han Døden i Livets bitre
Nød.

»Bare han vilde!« hviskede Hugo til Margaret.

Margaret lo.63

Vorrei morir.

»Satans til Brol, der sidder paa den lille Skruptusse,« brummede Onkel
Rudolf.

Men de klappede alle sammen.

Og Italieneren sang neapolitanske Viser, saa det bævede gennem Luften,
og Galeriet af kongelige franske Favoritinder, der dækkede Salens Væg:
du Barry, Montespan, Pompadour, Maintenon og hvad de alle hed, smilede
og bævede med.

vMolto bello,« sagde Lady Oxenbridge med stærkt guttural Lyd. Lady
Oxenbridge havde været en Vinter i Rom.

Marquisen smilede taknemmelig og viste sine skinnende hvide Tænder.

»Miss Thorton maa synge!«

Og Miss Thorton sang: My heart is in the Highland, saa pippende spædt,
men saa inderlig veltilfreds.

»Bellissima«, sagde Italieneren, der vendte Bladet.

»Oh do sing Schumann, Jenny dear — Schumann is beautifull.«

Og Miss Thorton sang Schumann, saa det gos i Favoritinderne.

»Bella voce,« hviskede Italieneren.

Og Miss Thorton blev ved — indtil den förste Vogn rullede frem; det var
Grevens fra Urup.

Saa brod Selskabet op.64

Og Lamperne slukkedes, medens Maanens Straaler listede sig ind gennem
Vinduet, strejfede Pompadour, Montespan, du Barry, Maintenon og alle de
andre og faldt med en enkelt skarp Straale paa den udskaarne Egetræs
Dør med Ahrenfeld-ternes Vaaben i Farve og Sølv.

Og efter en kort Stund sov Bjørnø roligt, velbehageligt under Maanens
Skær.VIII.

Hest! — der er ligesom en Klang fra svundne Dage over dette. Riddere og
Fruer med Falken paa den hævede hojre Haand og den broderede Tøjle i
den venstre, rank siddende paa den prustende Ganger, der brænder af
Lyst efter at sætte af Sted over Stok, over Sten, over Hegn og Grøft,
fremad, blot fremad, medens Falken hæver sig over den flygtende Hejre.

Ryttersker og Ryttere holder Blikket hæftet mod den blaa Himmel, og
fremad gaar det i susende Galop, medens Skummet staar fra Bidselet i
Hestens Mund og om dens Bringe.

Og naar Jagten er forbi, og den varme Ganger skrider langsomt hen over
Vejen, pustende ud, hvilende sig efter det hastige Løb, saa gaar Talen
saa let, Spøgen saa muntert, medens Blikket svæver ud over Marker og
Vænger, over Krattet i de vidstrakte Moser og det blinkende Vand i Aaer
og Soer.

Men Falken har spillet sin Rolle ud — hvorfor egentligr Man tager saa
meget op fra gamle Dage, hvorfor ikke genindsætte Jagtfalken i dens
fordums Hæder, kalde tilbage de muntre Jagter over Stok og Sten.

Det er Ejendomsretten, Retten til Jorden, der træder saadanne Lyster
hindrende i Vejen, Jorden avler Sæd, og Sæden bliver Brod, Brødet skal
købes, og Brødet er dyrt. Svundne er de Tider, da Livet levedes af dem,
der stod paa Lyssiden, uden Hensyn til andre end dem selv; svundne er
de Tider, og godt er det, for nu pløjer Bonden sin egen Ager og rejser
sit Hoved stolt som sin egen Mand, der kaarer eller kaares til Tinge og
giver Landet Love.

Men for den, der staar paa Lyssiden, føles det som et Savn, dette ikke
at kunne styre sin Ganger hen over Fædrenes Jord uden at tænke paa
Sæden, Sæden, der bliver til Brød, Brødet, der er dyrt at købe og godt
at sælge.

Derfor er det godt at eje en 0, en 0, hvor ingen anden tilgrænsende
ejer Jorden, og hvor ingen Plovmand knytter sin Haand mod den, der
fører sin Ganger over Agerens Furer, over Hegn, over Groft, hvorhen
Sindet byder ham at føre den.

Det kaldte man i gamle Dage Herlighedsret, — og det er en Ret, der er
herlig at eje.67

Komtesse Vendela nød denne Herlighedsret; hen over Bjørnøs Marker og
Enge, ad Veje og ad Stier, men ogsaa borte fra Veje og Stier styrede
hun sin Yndling, Fukshoppen Bess, i hvis Aarer det reneste engelske
Fuldblod flød.

Og det var et herligt Syn at se den ranke unge Pige i sin sorte,
stramtsiddende engelske Ridedragt, med en lille rund Hat paa Hovedet og
den fine Pisk i sin hævede Haand, svaj og slank, følgende Hestens
Bevægelser med blussende Kinder og straalende Øjne, ride mod den friske
Morgen? luft, med Tøjlerne samlede i sin sikre og stærke Haand, som en
kvindelig Centaur i munter ilter Leg.

Og gerne fulgte Hugo den slanke Rytterske over de grønnende Enge og de
brune Marker. Selv sad han ikke saa fast i Sadelen, men vant som han
var fra Barnsben af til Livet i Mark og Skov, faldt det ham ikke svært
nogenlunde at vinde Sikkerheden tilbage, og red han ikke, som en Rytter
skal ride, saa sad han dog tilstrækkelig godt til Hest for at kunne
nyde disse Ture, selv naar Vendela gav Bess et Rap og drillende raabte:
»Kom nu, Hugo, nu gaar vi fremad paa Falkejagt!«

Og naar de saa red hen over Broen, bort fra Øen, ind til det faste
Land, hvor de maatte følge

de banede Veje, forbi Godsets Fæstegaarde og de

hvide Kirker med de rode Tegl — mine Kirker, som Vendela kaldte dem med
Stolthed, — saa gik Samtalen saa let, saa foltes Luftens Friskhed i det
dybe Aandedrag, og alt andet traadte tilbage, Livet blev det, som netop
er det herligste: Indtryk, friske, levende, stærke Indtryk, uden
Reaktion, Indtryk alene.

Som oftest, naar der var Tale om længere Rideture, red Vendela og Hugo
over forbi Strandnæs for at tage Flemming med. Flemming satte Pris
derpaa, og Vendela vilde ikke saare ham.

Men en Dag blev de enige om at ride alene. Det var Dagen efter
Karavanens Afrejse, som Onkel Rudolf kaldte den, faa Dage for Hugo
skulde rejse tilbage til Hovedstaden.

Høj Luft og friskt Vejr.

De red ned til Højsted Kirke, der laa 3/i Mil sydpaa, for at se paa
nogle Fresker, som ved en Restaurering af Korbuen var komne til Syne og
af kyndige udpegedes som noget særdeles mærkværdigt.

Det var det maaske ogsaa; men for uindviede var der ikke meget at se,
og begge følte sig skuffede. Derfor red de tavse ved hinandens Side paa
Vejen hjemad.

Det var de samme Tanker hos begge, denne underlige Følelse af at have
været spændte af Lyst til at se noget, erfare noget og saa være69

bleven narret for den Lystfølelse, der var Spændingens Maal. Det giver
en vis aandelig Slappelse.

Endelig brød Vendela Tavsheden.

»Oprigtig talt, Hugo, har Du det ikke ligesom jeg, følte Du ikke
Fortrædelighed over den Skuffelse med de kedelige stive Træmænd, der
skulde forestille Engle og Apostle, efter at Pastor Mein havde rost dem
i saa høje Toner?«

»Jo,« svarede Hugo, »egentlig mest paa dine Vegne, det gør mig ondt for
Dig.«

»Og mig gør det ondt for Dig,« lo Vendela.

»Det er det, der røber gode Mennesker,« svarede Hugo med et Smil. »Du
er et godt Menneske, og jeg er et godt Menneske.«

Vendela saa skælmsk paa ham: »Er Du nu ogsaa sikker paa det, Hugo?«

»Jo, jeg er — netop fordi jeg foler med andre, selv i deres smaa
Skuffelser. Det har jeg altid gjort. Ogsaa som Barn. Jeg husker saa
tydelig en lille Scene fra mit Hjem i Rosenvænget. Moder havde
indrettet to smaa Saloner med en bred Dør, en Slags Skydedør. Hun havde
hængt et Konsolspejl paa Pillen mellem Vindusfagene i hver Salon og
glædede sig til at se det Spejl-galeri, der vilde vise sig, naar
Billederne fra Spejlene modtes. Og saa stod Vindusfagene skævt for
hinanden, saa der intet Billede blev. Det7°

gjorde mig saa ondt. Det er ikke Foleri, det, ved Du, er ikke min svage
Side, men endnu den Dag i Dag føler jeg ligesom en svag Smerte ved at
tænke derpaa. Moder er død for længe siden, men det Indtryk forsvinder
aldrig. Og saa længe jeg bevarer denne Evne til at føie med andre, ved
jeg med mig selv, at jeg endnu har noget af -det oprindelige gode
tilbage i mig.«

Vendela tog et lille Ryk i Tojlen, saa Bess sprang lidt til Siden.

»Er det ikke Sentimentalitet?« spurgte hun.

»Det er den Slags Sentimentalitet, som man ikke behøver at skamme sig
ved.«

»Du har vist det, Folk kalder et varmt Hjerte.«

»Hvis Du derved forstaar, at jeg føier for andre, saa har Du Ret. Jeg
praler ikke med mine Fejl og heller ikke med mine Dyder, men jeg føler
varmt for andre.«

»Ogsaa for helt fremmede?«

»Egentlig mere for helt fremmede, mindre for dem, der staar mig nær.«

»Det er besynderligt, — jeg synes fremmede Mennesker er mig saa
ligegyldige.«

»For Eksempel Godsets Folk — Smaafolk.«

»Oprigtigt talt, Hugo, dette med Smaafolk, det keder mig. Jeg vil gerne
hjælpe dem, det er jo ogsaa min Pligt; men jeg kan ikke selv give mig
af med dem. Ved Du, de smaa grisede71

Unger og de forslidte, uordentlige Koner, de er mig imod, — jeg vil som
sagt gerne hjælpe dem, men jeg kan ikke bekvemme mig til at gøre det
selv. Der ligger i selve Ordet »Smaafolk« en utaalelig Arrogance.«

Vendela gav Bess et Rap af Pisken, og nu gik det fremad i kort Trav.

»Du vil vist slippe for Moralprædiken,« sagde Hugo smilende.

»Hvorfor?«

»Fordi Du traver!«

»Kan Du saa ikke prædike?«

»Vanskelig.«

»Prøv paa det!«

»Ikke i Trav.«

»Det vilde klæde Dig saa godt.«

»Men det vilde ikke hjælpe.«

»Det hjælper heller ikke i Skridt.«

»Aa, jeg kan jo prøve.«

»Nu traver jeg til, Hr. Pastor!«

»Jeg følger efter.«

»Glem saa ikke Teksten!«

»Jeg skal nok huske den.«

»Din venstre Tøjle er for stram, Du drejer Munden af Led paa Brune.«

»Er det nu godt?«

Travet blev raskere og raskere, og Bess trå-72

vede sikkert foran, medens Hugo maatte holde Brune an, da den idelig
slog over i Galop.

Vendela vendte sig smilende.

»Du maa blive noget sikrere i Ridekunsten, inden Du holder Prædikener i
Trav.«

Saa gik det fremad. Vinden legede i hendes blonde Haar, Skummet fløj
fra Bidselet, og Vejens Sten klirrede under Hestens Hove, medens Grus
og Sten slyngedes til Side af de raske Trin.

Endelig sagtnede Vendela Farten og slog over i Skridt. Hugo holdt Brune
skarpt an og parerede bråt. Vendela saa lidt overlegent paa ham, hun
var varm i Kinderne og pustede af det raske Ridt. Derfor lød hendes
Stemme ikke saa overlegent, som hendes Agt var.

»Du skulde tage Ridetimer, Hugo!«

Hugo svarede ikke, men Stiklerierne ærgrede ham.

»Naa, hvor var det Du slåp?« fortsatte Vendela i en venligere Tone.

Hugo svarede mut: »Det var mig, der var dum, Du.«

»Ikke fortrædelig, Hugo — Du ved jo godt, at jeg holder af at høre dine
Visdomsord. Du mener altsaa ikke, at jeg er Godsherskerinde, som jeg
bor være det.«

»Det er en Smagssag. Du er jo saa ung endnu og saa smuk, Vendela, at Du
har Ret til73

at nyde Livet en Stund endnu før Pligterne kommer.«

Vendela bed Læberne sammen.

»Det er det sædvanlige med ung og smuk — Du er ikke en Smule bedre end
de andre; hver Gang vi skal tale om noget alvorligt, saa kommer I med
jert ung og smuk. I tror vist, at I har gjort jeres Pligt, naar I har
serveret en Artighed, en rigtig kedelig, flov Artighed.«

»Det er din egen Skyld, Vendela, Du vil ikke være alvorlig.«

?Du er den rette til at tale om Alvor! Du, som — —«

»Som har været jeres Klown hele Sommeren,« afbrød Hugo, »ja vist, men
nu er Karavanen draget af Sted, og nu rejser jeg ogsaa. Saa vilde jeg
gerne, vi skulde tale lidt sammen, inden vi skilles. Det kan vare
længe, inden vi mødes igen.«

»Hvorfor det? — Du kommer vel nok herud igen, og desuden har Du jo — —«

»Opført mig over al Forventning godt herude, vilde Du sige, ikke
sandt?«

»Ja netop — det har Du.«

»Du har altsaa ikke ventet, at jeg skulde opføre mig vel?«

»Det har jeg jo sagt Dig for, Hugo. Familien, navnlig Tante Tutta, var
ikke blid i Omtale af Dig, inden Du kom.«74

»Gud ske Lov, Vendela, at jeg en Gang for alle har gjort mig til Regel
absolut ikke at bryde mig om, hvad Folk siger om mig.«

»Det er vist meget klogt af Dig, Hugo. Skønt, hvis Du gjorde det, saa
tog Du mere efter, hvad Folk sagde.«

»Tror Du, jeg blev bedre for det?«

»Det kan jeg ikke sige Dig, Hugo, for jeg ved ikke, hvordan Du er.«

Nu havde de naaet Bakken lige over for Bjørnø. Hugo holdt sin Hest an
og pegede over mod Slottet. »Der ligger dit Bjørnø, Vendela. Det er
underligt, men altid blinker Solen over dit Tag og altid straaler
Murene saa hvide. Du er født paa Lyssiden, Vendela.«

Vendela havde ogsaa holdt Bess an, hun saa Hugo lige i Øjnene, det var
som spillede der et triumferende Blink i hendes Øjne, saa sagde hun:

»Det lyder helt højtideligt, Hugo — men jeg er født paa Lyssiden, og
der vil jeg staa, jeg foler ingen Trang til at søge bort fra Solen.«

Og. der for en Tanke gennem Hugos Hoved, en Tanke, der formede sig i
Ord om Skygge for Solen; men han sagde intet, smilede kun og kneb
uvilkaarlig Øjnene sammen, som blændet af den megen Sol og det meget
Lys.

Saa drev hunHesten frem,og de red hjem,— hastigt, som fulgte de Falken
paa Flugt under den blaa Himmel.75

Hugo var træt efter Rideturen, træt i sine Lemmer og egentlig ikke
tilfreds med sig selv; der var saa meget, han vilde have sagt, som han
ikke havde faaet sagt, og der havde dog været rig Lejlighed.

Og Dagene gik, Sommeren led, Roserne bøjede deres Hoveder mod Jorden,
og paa Træerne modnedes Frugten.

Hugo skulde rejse til Byen igen for at begynde sit Arbejde, hvilket
vidste han ikke, men et Arbejde maatte han vælge.

Det var kun paa Bjørnø, Livet var Leg.

Derinde ventede Arbejdet.IX.

Hugo roede over til Strandnæs for at sige Farvel.

Fru Jutta tog imod ham. Muligvis fordi han straks sagde sit Ærinde, tog
hun usædvanlig venligt imod ham, bad ham tage Plads, da Flemming var i
Marken, og sendte Bud efter Flemming.

Samtalen gik lidt trevent.

Plugo havde Vanskelighed ved at tale med Folk, han ikke kunde lide.

De talte mest om Gæsterne paa Bjorno.

Fru Jutta fandt Oxenbridges kedelige, snertede Onkel Hax og udbredte
sig vidt og bredt om Aunties upraktiske Husstyrelse og det dumme i at
ville indfore engelske Skikke i et dansk Hus.

Alt dette ærgrede Hugo, men saa kom omsider Flemming.

Han var venlig og hjertelig som sædvanlig.

Fru Jutta trak sig tilbage efter at have ønsket Hugo Lykke paa Rejsen
og udtalt et ikke synderlig velment Ønske om Gensyn til Julen.77

Alene denne Tanke stivnede hendes Træk og gjorde hendes Afskedshilsen
isnende kold.

Flemming og Hugo sad længe og passiarede.

De talte om Hugos Fremtidsudsigter.

Flemming foreslog et Ministerium.

»Oprigtig talt, Flemming,« sagde Hugo, »det bliver vanskeligt at finde
et, hvor de tager mig. Min Eksamen er lille, og rundt i Kancellierne
sidder der næsten i hvert Kontor en eller anden korrekt samtidig, som
jeg ved en eller anden Lejlighed, for øvrigt ganske ubevidst, har
krænket paa det dybeste.«

»Du har mange Fjender.«

»Fjender — egentlig ikke. Hvis jeg havde det, vilde jeg være stolt af
det. Men det er ikke Fjender, det er knapt en Gang Uvenner; det er
Folk, som har taget Forargelse af min Optræden, af min Letsindighed,
maaske er saarede af en eller anden skarp Bemærkning, som jeg har ladet
falde. Og de har til Dels Ret. Jeg har Synder paa min Samvittighed.«

»Aa, det er vel ikke værre, end at de glemmes,« mente Flemming.

»Nej, ser Du, Ulykken er den, at de glemmes ikke, for jeg kan ikke
falde i Ro. Der er altfor uroligt Blod i mig. Jeg bruser op, indigneres
over al den Uretfærdighed, alt det Knappenaalsstikkeri,78

som findes i vort lille Samfund. Saa gor jeg Dumheder, stoder Folk
bort.«

»Hvorfor? Du maa ikke blive vred, men din Indignation, er den virkelig
saa berettiget? Gud bevares, der er meget at indigneres over. Men
hvorfor er det altid Folk som Du, Folk der udretter saa lidt positivt —
bliv nu ikke vred —, der gaar rundt og er indignerede.«

»Ganske simpelt, fordi I andre næppe har Tid til det,« svarede Hugo.

»Ser Du, — tag Dig noget nyttigt for og gem Indignationen hen, til Du
kan optræde med mere Vægt. Saa gør Du mere Nytte.«

»Det er sørgeligt, at jeg maa indrømme Dig, at Du har Ret,« svarede
Hugo. »Men Indignationen lader sig ikke proppe af paa Flasker. Og saa
koger det i mig at se denne fordømte Dans om Guldkalven.«

»Aa, hvad — Penge er en vigtig Ting.«

»To Kroner, ja. Naar jeg har to Kroner i min Lomme, lige til det, jeg
skal bruge, saa sværger jeg Dig til, saa bryder jeg mig ikke en Døjt om
Penge for Resten.«

»Naa, kære Ven, jeg synes Du har en ganske præsentabel Underbalance
efter dit Hartkorn.«

»Ganske vist, men det er lutter To-Kroner, som jeg ikke har haft, da
jeg havde Brug for dem.«79

Flemming lo.

»Og saa det fordømte Snobberi, denne Gniden-sig-op-ad de faa, det har
noget at sige, lige meget hvad eller hvem eller hvordan de er.«

»Det synes jeg oprigtig talt ikke kan gøre Dig noget, Du kan jo vælge
din Omgang selv; lad saa de andre gnide sig, som Du siger, op ad hvem
de har Lyst til.«

»Jamen Du, se paa det daglig — det ærgrer mig saa utrolig. Saadanne
Folk som Hotjægermesteren paa Bellinge. Han ærgrer mig. Tykt uvidende,
dum, arrogant og dog overlegen, takket være Konens Penge. Jeg kunde
slaa den Karl lige i Ansigtet. Og saadan er der mange.«

Flemming trak paa Skulderen.

»Du kender jo Godsejerne fra Literaturen, ikke sandt, Hugo. Enten er de
Idioter, eller ogsaa er de det, der er værre. Et Galeri af degenererede
Typer, hvis Forstand næppe omspænder andet end Heste, god Mad og
Jagten. Lutter Karikaturer, som selv ikke vore første Novelleforfattere
generer sig for at servere for et æret Publikum. Oprigtig talt, Hugo,
Du skulde vide bedre Besked.«

Flemming var lidt ærgerlig.

»Selvfølgelig, Hofjægermesteren paa Bellinge er ikke hyggelig. Men han
er ingen Type. Typer findes saare sjældent i det virkelige Liv. Vore
Godsejere herhjemme er som Klasse betragtet6o

hverken værre eller bedre end de andre Klasser, set under et. Der
præsteres meget godt, meget sundt Arbejde paa Herregaardene rundt om i
Landet. Jeg vil ikke nævne Navne, men Du kender dem alle lige saa godt
som jeg. Tror Du de københavnske Grosserere har mere Dannelse,
Aandsdannelse eller Hjertedannelse end vi herude: Tror Du,
Haandværkerne har det, eller Embedsmændene i Kontorerne derinde: Du
kender mere til dem, end jeg gør, og Du ser skarpere end jeg.«

Hugo nikkede.

»Selvfølgelig, til en vis Grad har Du Ret. I er ikke alle sammen
Idioter, fordi I bærer en rod Kjole og gaar paa Jagt. Og D 'Herrer
Forfattere, som Du talte om, er vel næppe ganske kompetente til at
fælde den endelige Dom over Jer paa Grundlag af deres Huslærererfaring.
Men I har det samme, som altid har været den danske Adels Svaghed. I er
for selviske. I er fordringsfulde, vil regere med jeres Hartkorn, men
ikke rigtig bestille noget alligevel; I forpagter jeres Gaarde ud,
eller hvad der er værre, I driver dem slet, naar I driver dem. Og I
yder kvalitativt for lidt. I Politik lader I nogle Jurister tage Tøjlen
og skubber af Jer, hvor I kan. Socialt gør I ikke noget rigtigt for
jeres Arbejdere. Jeg vil ikke have, I skal ofre Jer selv, men man skal
fole, at I har Vilje til at gore noget, for der er noget, der6i

er galt. Literært følger I for lidt med, I lærer heller ikke noget
rigtigt. Og man venter, at I skal kunne noget, det venter man ikke af
en stor Smedemester eller en almindelig Grosserer. Følgen bliver den,
at Publikum tager en enkelt fintdannet Haandværker og nogle literært
eller kunstnerisk interesserede Grosserere til Indtægt mod Jer en bloc
og siger, at I er Idioter.«

Hugo tav. Flemming tændte en Cigaret, blæste Asken af og sad ligesom
han sundede sig; saa sagde han:

»Naar blot vi er enige i det væsentlige, saa skal jeg gerne indrømme
Dig, at Godsejerne kunde gøre mere virkeligt socialt Arbejde. Men Du
maa huske paa, at de af os, der ikke er fuldstændig uafhængige, har i
disse Tider svært ved at klare vort eget Arbejde fra os, og vi er nok
de fleste i Tal efterhaanden. Og de store Hartkornsejere — Lensadlen!
»Danmarks Adel er sløj — har altid været sløj. Se til England eller
Sverrig« — ikkesandt, saaledes lyder det. Men Folk glemmer, at Hr.
Sørensen og bliver Hr. Sørensen selv som Grev Sørensen. Vi er danske —
og vor Nation er nu en Gang — —. Christian d. IV er ikke Gustav Adolf.
Og hos os bliver Carl d. XII til Christian d. VII. — For Resten gør man
os som Regel Uret, og Du skal i hvert Tilfælde ikke raabe Fæ-hoved
efter os,« fojede han smilende til.

»Det gør jeg heller ikke«, svarede Hugo. »Men I ærgrer mig tidt. Mest,
naar jeg er sammen med Jer. Naar jeg er borte fra Jer, længes jeg efter
Jer.«

»Naa, Lykke paa Rejsen, Hugo. Og lad mig hore fra Dig engang imellem.«

»Tak for denne Gang, Flemming.«

»Kom snart igen, Hugo.«

Hugo gik.

Flemming sad og smilede hen for sig. Han smilede over sin egen
Veltalenhed. Det var sjældent nogen fik ham saadan paa Gled. Hugo havde
en egen Evne til at faa Samtaler i Gang og til at kalde en varm
Diskussion frem. Flemming rystede paa Hovedet. Det var ham ikke rigtig
klart, om Hugo horte hjemme paa den Side, hvor Flemming selv stod,
eller om Livet vilde føre ham bort fra deres, over i en anden Lejr, til
andre Forhold og andre Mennesker.

Saa tænkte han paa Moderens Stiklerier i Anledning af det gode Forhold
mellem Vendela og Hugo.

Han smilede — og rystede paa Hovedet.

Og han blev siddende i sine egne Tanker, til han blundede. Saaledes
traf Moderen ham, da hun kom for at kalde ham til Bords.x.

L,ivet gik saa stille paa Bjørnø den Dag som de nærmest foregaaende.
Der ventedes nye Gæster. Nogle Diplomater, som Fyrstebesøg havde holdt
tilbage i Hovedstaden, men som nu kom.

Vendela var noget træt; hun havde overanstrengt sig, mente Auntie.

Auntie havde travlt med Huset, og Onkel Rudolf havde timelange
Konferencer med Godsinspektøren. Der laa saa meget Arbejde, som han
havde forsømt for at opfylde sine repræsentative Pligter.

Han var gnaven.

Hugo drev ud med Skytten paa Andejagt, men der var ikke mange Ænder, og
det var vanskeligt at komme til dem, fordi Sivbæltet langs Bredden var
saa bredt.

Hugo følte sig nedtrykt, han havde levet sig saaledes ind i Livet paa
Bjørnø, at det faldt ham vanskeligt at rive sig løs fra det. Han
vidste, at

han vilde savne Vendelas muntre Selskab, de store lyse Værelser og de
hundrede smaa Behageligheder, som han saa godt kunde undvære, men som
alligevel blev ham en Vane. Det høflige Tjenerskab, der altid tog det
yderste Hensyn til ham. Den fuldstændige Ubekymrethed for Vejen og
Dagen. Den rene Luft og den behagelige Følelse kun at møde elskværdige,
fint dannede Mennesker, hvis Takt forhindrede alt, der kunde støde og
saare.

Men det var dog egentlig Vendela, han følte, han vilde savne. Ikke
fordi hun havde vakt erotiske Følelser hos ham; dertil havde deres
Omgang været altfor kameratlig naturlig. Men hun var saa smuk, saa
frisk og glad, at det var umuligt andet end at være glad i hendes
Selskab og savne det, naar Tiden var omme.

Hugo var for ærlig en Natur til at beregne. Han lo ad de Hentydninger,
der stundom kom ham for Øre, og lo ad Tante Juttas Bitterhed.

Den Tanke, at han skulde optræde som Bejler til Vendela, laa ham saa
fjernt.

Den unge Piges Selskab var ganske anderledes end det Kvindeselskab,
hans Hovedstadsliv førte med, rummede for ham en Tillokkelse, der i sig
selv bar en virkelig dyb og ren Glæde.

Og nu skulde det snart være forbi.

Det var i Grunden tungt at tænke paa.Efter Middag foreslog Vendela Hugo
at ro en Tur ned ad Aaen.

Auntie var ikke ganske tilfreds med Planen, hun var bange for
Aftenluften; men Vendela lo og satte sin Vilje igennem.

Hugo roede, Vendela sad til Rors.

Det gik langsomt fremad, Vandplanterne slyngede sig om Aarenes Blade og
Hugo var lad. Lidt tungsindig var han ogsaa ved Tanken om Afrejsen.

Aftenen var stille og sval, Solen sank bag lette, dunede Skyer, og
Luften var mættet med Duft af Sø og Vandplanter, lidt skarp, men dog
forfriskende i sin Bitterhed.

»Jeg har været paa Strandnæs i Dag,« sagde Hugo — bponr pre7idre
congé.«

Vendela smilede: »Med din Hjerte-Tante Jutta?«

Hugos Ansigt fortrak sig til et spottende Smil.

»Hun hader mig.«

Vendela lo: »Hun elsker heller ikke mig. Det er underligt, hvor lidt
Flemming ligner sin Moder«.

»Flemming er en Perle«, sagde Hugo bestemt.

»Flemming er en Perle«, gentog Vendela alvorlig, »en Mand, fuldt ud en
Gentleman tillige. Jeg kan huske, Ruspoli engang vilde have mig til at
sige ham, hvad en Gentleman egentlig var; Du86

ved, hvor kedeligt det er at skulle forklare saadant noget, som man
foler, men som man ikke kan sige; saa svarede jeg ham: En Gentleman

— det er Flemming Juel. Ikkesandt?«

Hugo nikkede.

»Underlig nok, Flemming har aldrig gjort Lykke hos Damerne,« fortsatte
Vendela.

»Damerne, — hvis Du dermed mener unge Piger — har vist heller ikke
rigtig Sans for det, der er fremherskende hos en Gentleman.«

»Tror Du ikke, der er nogen, der har været forelsket i Flemming?«

»Forelsket?« — Hugo trak paa Skulderen. — »Det er saadant et
forskrækkelig fladt Ord. Det klæder heller ikke Dig, Vendela.«

»Hvad skal man sige?« smilede hun. Saa spurgte hun med en meget
gravitetisk Mine: »Tror Du, nogen Kvinde har elsket Flemming?« Saa lo
hun: »Er det kønnere?«

»Man bliver saa tidt arrig paa vort Moders-maal«, sagde Hugo. »Vi
mangler saa mange Ord, eller rettere saa megen Klang i saa mange Ord.
»Elske« — en bred æ Lyd og et langt hvislende s,

— det klinger saa unaturligt, saa lidt af hvad det skulde. Man kan
næsten ikke sige det.«

Vendela lo.

»En elskende Kvinde,« fortsatte Hugo. »Og saa Ordet Kvinde. Det lyder
grimt, denne dob-87

belte Konsonant og den urene Vokal, hverken bred eller spids. Dame er
rædsomt, Fruentimmer er plat. Pige er det bedste, men det passer ikke
altid. Der er i'et da i det mindste rent.«

»Oprigtig talt, Hugo, dine sprogvidenskabelige Studier ligger over min
Forstand og morer mig ikke. Jeg talte om Forelskelse« — hun udtalte
Ordet meget bredt, med et stærkt hvislende Tonefald.

Hugo saa op, »Forelskelse hvad er det?« — derpaa gentog han med et
karrikeret, dybt Tonefald: »Hvad er Kærlighed?«

»Ja, hvad er Kærlighed?« spurgte Vendela.

»Sibbern sagde i gamle Dage, at det var en blandet Følelelse.«

»Det er ikke morsomt — lad nu være med at være vittig, Hugo, Du kan en
Gang imellem sige noget fornuftigt. Hvad er Kærlighed?«

Hugo smilede. »Er det virkelig din Mening, Vendela?«

Vendela blev ivrig. »Ja, jeg vil have, Du skal svare mig paa dette
Spørgsmaal. Jeg vil vide, hvad Du mener, høre, hvad Du vil sige om det.
Men ingen flere Vittigheder.«

»Kære Vendela, jeg kan ikke være salvelsesfuld, jeg maa have Lov til at
tale naturligt, derfor kan jeg godt mene det alvorligt. Altsaa vi88

sætter under Diskussion det store Sporgsmaal: Hvad er Kærlighed?«

Han tog nogle raske Tag med Aarerne, saa lagde han dem i Baaden og lod
den glide for Strømmen.

»Altsaa,« sagde han, »lyt til Visdommens Ord. Men først et: Jeg maa paa
Forhaand sige, at det er et meget delikat Emne at docere for en ung
Pige, og at jeg derfor straks uforbeholdent vil betone, at der er en
Side af Sagen, som jeg ikke vil berore. Lad mig kalde den den
naturhistoriske Side.«

Vendela lo. — »Det Udtryk skal jeg huske.«

»Saa skelner jeg mellem to Arter af Kærlighed. Den energiske og den
inertiske. Du har lært Fysik, ikke sandt?«

»Det skulde jeg mene,« svarede Vendela, »jeg var endogsaa meget dygtig
i det Fag.«

»Det er en Velsignelse, saa godt opdragne unge Piger er i vore Dage, I
kan næsten lige saa meget som vi Mandfolk. Altsaa, Du forstaar, hvad
jeg mener?«

»Jeg tror det.«

»Lad mig begynde med den inertiske Kærlighed, det er den hyppigst
forekommende. — Jeg vil benytte Anskuelsesmetoden, der er saa dejlig
praktisk. Altsaa, en Mand og en Kvinde, der lever under nogenlunde lige
Forhold, træffer hinanden89

paa et Tidspunkt af begges Liv, hvor Kvinde fores mod Mand og Mand mod
Kvinde. De føler ikke Ubehag ved det gensidige Selskab, — de føie
Behag, — deres Interesser løber Side om Side — Behaget vokser. Han
frier, hun rødmer. Interessefællesskabet bliver aktuelt, de bedømmer
fælles Fremtidsudsigter, køber Møbler, spekulerer i Stillinger.
Interessefællesskabet vokser, de gifter sig. Interessefællesskabet
bliver totalt. Arnens Flamme tændes — det er de Ægteskaber, der stiftes
i Himlen —* Tanker danner sig efter Tanker, Vaner efter Vaner.
Kærligheden lader sig eftervise, ikke saa meget gennem Trang til
Samlivet, som gennem Ulyst til Adskillelse. — Det er den inertiske
Kærlighed.«

»Og den energiske da?«

»Den beskrives bedst ved det Sprog den taler. Dig vil jeg eje — deri
ligger alt. Der spørges ikke om Livsvilkaar, om Interesser og andet
Maal end selve Besiddelsen. Alt det, der drager og tiltrækker, er en
Spore fremad, alt det, der kunde, ja maaske endogsaa burde frastøde, er
en Hindring, der skal overvindes. Dette at eje er Drivfjer, er Maal, er
alt, og kun saa længe der er Trang til at eje, kun saa længe er der
Kærlighed. Denne Trang kan blive Trang til at beholde, men den lover
intet udover, hvad den oprindelig er, den rummer ikke mere. Den skænker
Salighed,9°

men oftest ikke Lykke, og ofte svinder den sporløst, som den kom, uden
at lade sig forklare. — Det, at den er, og dette alene, er, hvad vi kan
vide om den og dens Væsen.«

»Og den kan vare for Livet?« fortsatte Vendela spørgende.

»Den kan vare for Livet, og saa er den Lykke.«

Vendela sad og saa hen for sig uden at tale. Hugo lagde Aaren ud og
roede med langsomme Tag hjemad.

Vendela tog først Ordet.

»Det er i Grunden underligt — man læser saa meget om Kærlighed, horer
saa meget derom og tænker saa meget derpaa.«

Hun rødmede let.

»Og dog — man ved slet ikke, hvad det er, kan slet ikke forklare det,
knap nok forstaa det. Jeg tror selv, at unge Piger i min Stilling først
lærer Kærlighed at kende, som Du sagde før, lidt efter lidt,
vanemæssigt, aldrig helt og lige med et. Og dog vil jeg saa nødig tro
det alligevel.«

Hugo hvilede paa Aarerne og saa op.

»Du maa huske, at lige fra ganske smaa opdrages I til at stænge for
alle Længsler, kæmpe mod alt det oprindelige i Jer, der vil bryde sig
Vej. I drives op som sjældne Planter i en Urtegaard, for at kunne
straale med større Glans, naar den Tid kommer, da Blomsten skal
plukkes. Og6i

I er Jer selv bevidst, at saadan er det, og saadan skal det være. I
ved, at det er Jert Livs Bestemmelse at skænkes eller tages, men I
tænker ikke paa at tage selv — knap maaske paa at skænke. Deraf kommer
det, at først efter det kritiske Øjeblik i Jert Liv faar I Øjnene op
for, hvad det hele egentlig er. — Men allerede derfor rettes det første
forstaaende Blik tilbage mod det, der er sket. Og Kærlighedens første
Blik skal efter dens Væsen rettes fremad mod det, der skal opnaas, ikke
tilbage mod det, der er sket. I bliver forst forlovede og saa
forelskede. En lille Fabrikspige begynder med Kærlighed og saa kommer
Kæresten.«

»Det er vanskeligt at tale om saadant uden at have oplevet noget,«
sagde Vendela tankefuldt; hun saa op paa Hugo. »Har Du aldrig oplevet
noget saadant?«

»Ja og Nej. Jeg har folt noget af det, men ikke følt det helt, og
derfor tør jeg ikke tale om det som en Erfaring. Halve Erfaringer er
værre end slet ingen, de bringer kun Misvisning.«

»Er det længe siden?«

»Er Du nysgerrig?«

»Nej,« sagde hun koldt. »Jeg ønsker ikke at trænge mig ind i dine
Hemmeligheder. Men jeg troede, at vi efterhaanden var saa gode
Kamerater, at Du nok kunde skænke mig nogen Tillid.«92

»Jeg er bange for, at Du vilde .misforstaa mig, Vendela. Og desuden,
det, jeg tænker paa, ligger for mig selv i et saa underligt Taageslor,
at det vilde falde mig svært at tale om det. Navnlig at tale om det til
Dig, fordi det ligger Dig saa fjernt alt sammen, at — ja Du maa ikke
blive vred — at Du slet ikke vilde kunne forstaa det.«

Vendela saa alvorligt paa ham. »Jeg vil sige Dig en Ting, Hugo. Før Du
kom, har jeg ikke hørt lutter godt om Dig. Du har været en god Kamerat,
og vi holder af Dig alle sammen paa Bjørnø. Derfor skal Du ogsaa være
ærlig imod os, navnlig mod mig, og Du skal tænke paa Bjørnø, Hugo, som
det Sted, hvor Du hører hjemme, fordi Du engang er Hugo Ahrenfeldt.
Bjørnø er et gæstfrit Sted, men Bjørnø er ogsaa et Sted, der stiller
Fordringer.«

»Jeg bøjer mig for Bjørnøs Herskerinde,« sagde Hugo med et Smil.

Saa tog han kraftige Tag i Aaren og drev Baaden frem gennem Vandet, saa
Kølvandet bredte sig skarpt i en glimtende Kegle, hvor Baaden skod frem
mod Broen og Terrasserne med de duftende Roser.

Men Vendela tænkte dog paa Hugos Ord.

Ikke fordi det egentlig interesserede hende, men hun fandt en
Bekræftelse deri — af noget,93

som hun ikke vilde tro, og som hun syntes, det var under hendes
Værdighed at spørge om.

Spørge Hugo eller andre?

Hun følte med en vis Bitterhed, at Hugo ikke viste hende fuld Tillid,
at han havde noget at skjule for hende.

Men hun vilde ikke spørge.

Hugo mærkede, at hun var forstemt.

Men han vilde ikke tale.XI.

Cjamle Baron Ahrenfeldt havde ladet indrette til sig en Lejlighed i
2den Etage i den nordlige Fløj, lige over Porten.

Der havde han Udsigt ned over Ridebanen og kunde kontrolere, om
Staldpersonalet rørte Hestene, og om Materialgaardens Arbejde gik, som
det skulle.

Desuden havde han det saa bekvemt indrettet, at en særlig Vindeltrappe
førte op fra Porten til hans Lejlighed, saa han kunde give Audiens for
alle, der ønskede at tale med ham, uden at saadanne profane betraadte
Slottets egentlige Enemærker.

Gamle Barons Lejlighed var saa tarvelig som muligt: et stort Forkontor,
hvor hans Privatsekretær, en gammel forulykket examinatus juris, sad
ved en høj benet Pult paa en knirkende Skruestol; derfra førte en Dør
ind til Baronens private Kontor, en stor firkantet Stue med to Fag.95

Sælsomt kontrasterede dette Værelse med Bjørnøs Luksus og Elegance.
Møblerne var mørkt Mahogni, betrukne med Hestehaar, i den saakaldte
Biedermannstil fra Fyrrerne. Paa Væggen hængte et legemstort Billede af
Kong Fredrik den 6te og en Række gamle Kobberstik, der forestillede
Bombardementet paa København, Slaget paa Reden og Episoder fra den
første Krig.

En Række af lange Porcelænspiber, omhyggeligt ophængte efter Længden,
og en smuk Samling Merskumspiber med Sølvbeslag dannede ligesom en
Ramme om et Vaabentrofæ, arrangeret af gamle Kyradser, Vaaben fra
Baronens Faders Tid og fra hans egen Ungdom.

Hele Værelset gjorde Indtryk af et Branddirektørkontor, et af disse
Kontorer, hvor en afdanket Militær tjener det supplerende Pius til en
tarvelig Pension ved at bide fra sig ex officio og volde sine
Medmennesker, der lever under det svindende Aarhundredres Damptryk,
uanede og utalte Vanskeligheder ved stokmilitær og bureaukratisk
Ekspedition.

Og det var gamle Barons største Fornøjelse at fare løs paa Folk, der
søgte ham, som en bidsk Lænkehund i Kæde. Men Godsets Folk, der kendte
ham, vidste Besked; de havde erfaret, at han nok gøede, men ikke bed.
Og Folk kom næsten altid til Rette med ham til sidst.96

Men hele sin kavalermæssige Optræden, sin elegante Form og alt det, der
gjorde, at Naboerne satte ham højt som korrekt Selskabsmand og
fortrinlig Jagtkammerat, alt dette lod han blive i Christiansens
Forkontor, og hvis Bjørnøs Gæster havde set ham der oppe i »Kontoret«,
som det hed, vilde ingen af dem have kendt ce vieux che-valier
charmant.

Men heller ingen af Slottets Gæster satte nogen Sinde deres Ben i
»Kontoret«.

Hugo blev derfor ikke lidt forundret, da gamle Baron, Aftenen før han
skulde rejse, sagde til ham: »Hugo, gaa med mig op paa Kontoret i
Aften, jeg vil gerne tale lidt med Dig.«

Der sad de nu.

Gamle Baron med en tændt Merskumspibe og Hugo med sin Cigar, medens
Røgen hævede sig langsomt mod det mørke Loft, og den søvnige gamle
Moderatørlampe kastede et bleggult Skin over Biedermanns-Møblerne og
højsalig Kong Frederik den 6te paa Væggen.

Hugo ventede.

Gamle Baron sad længe tavs og grundede, endelig sagde han:

»Naa, Hugo, nu er altsaa din Ferie forbi.«

»Ja, Onkel Rudolf, nu rejser jeg.«

»Hvad har Du saa tænkt paa?«

»At arbejde!«97

»Ja vel, men med hvad?«

»Hvad der byder sig.«

»Du ved, Hugo, at jeg har sagt Dig en Gang, at Penge faar Du ikke hos
mig.«

»Og jeg har sagt Dig, Onkel Rudolf, at det gør mig inderlig ondt, for
jeg trænger meget til Penge.«

»Derfor siger jeg Dig det igen, og Du er jo ikke noget Fæ, saa Du
forstaar mig nok?«

»Des værre, Onkel Rudolf!«

»Jeg kan godt lide Dig, Hugo, derfor vil jeg tale et Par fornuftige Ord
med Dig. Du har jo ingenting, og Du synes maaske, at det er lidt
urimeligt, at Du skal slaas for Føden, medens vi sidder hernede og
lever stort?«

»Nej, Onkel Rudolf, det har jeg været vant til al min Tid. Jeg er
temmelig paa det rene med mine Fejl, og jeg ved, at misundelig er jeg
ikke. For mig maa Du og alle de andre have lige saa meget som
Rothschild, det skal ikke et Øjeblik forstyrre min Sindsro. Det vil
sige, hvis jeg en Gang imellem kunde gore et mindre Laan hos Jer, naar
det kniber, vilde det unægtelig være mig en Behagelighed.«

»Ja, det tror jeg, Monsieur Hugo, men det kan Du ikke. Jeg vil ikke
moralisere for Dig, jeg husker selv fra mine unge Dage, hvor jeg hadede
Moralprædikener.«

»Aah, Onkel, undskyld jeg afbryder Dig, jeg har ikke det mindste mod en
lille Moralprædiken, naar blot — —«

»Den belægges med Valuta. Ja vist, men det gor den ikke. Du maa komme
ud af det, med hvad Du har.«

»Kære Onkel, det vilde vare herligt, men pro primo har jeg ikke noget,
og pro secundo er det mig en fysisk Umulighed at faa noget til at slaa
til.«

»Det kender jeg af Erfaring. Men ser Du, jo mindre Du har, des mindre
bruger Du, og naar Du slet ikke har noget, saa bruger Du lidt mere end
ingenting, og det er netop det, Du skal.«

»Du taler som den vise Salomon, Onkel Rudolf. Altsaa, det er ikke
Subsidier, Du vilde tilbyde mig i Aften?«

»Nej!«

»Gode Raad?«

»Heller ikke. I unge bryder Jer Fanden om vore gode Raad, og ærlig
talt, jeg staar for meget uden for det hele, til at mine Raad skulde
være tidssvarende. Men, som sagt, jeg kan godt lide Dig, Hugo, skænk
Dig en Toddy.«

Gamle Baron skubbede en Flaske med Cognac og en Sukkerskaal hen mod
Hugo.

»Her er varmt Vand.«

»Tak, Onkel!«99

»Altsaa, Du vil tage en Sagførerfuldmagt? Vær saa god. Som jeg sagde,
Du maa sørge for Dig selv, men pas blot paa ikke at encanaillere Dig.«

»Hvad mener Du med det, Onkel?«

»Ser Du, Hugo, her sidder vi alene.« Gamle Baron saa sig uvilkaarligt
om. »Altsaa, jeg taler rent ud af Posen til Dig; Du skal vogte paa din
Omgang og ikke blande Dig med Rakket.«

»Rakket, er det alle dem, der ikke hører- til Selskabet, Onkel? Jeg har
næppe Raad til at være exklusiv, hvis jeg vil gøre mig Haab om at
eksistere. Min Titel kan jeg ikke leve af, og I vil jo ikke apanagere
mig. I gamle Dage kunde det gaa, da der var Respekt for Navne og
deslige, nu gaar det ikke, nu maaler de Folk efter Mønten, Onkel.«

»Det er ikke rigtigt, Hugo. Det gør de ikke. Du har et Pius i dit Navn,
som Du kan bruge, om Du ellers arter Dig vel. Det kan nok være, at de
derinde i Hovedstaden ikke vil være ved det officielt, men Gu' min
Salighed tager de Hensyn til et Navn, naar det bæres med Ære.«

Gamle Baron tog en vældig Slurk af sin Toddy.

»Stop lidt, Onkel Rudolf, der kan være meget sandt i, hvad Du der
siger, men kommer jeg med min Friherretitel og min tomme Portemonnæ,
saa

smiler de ad mig, eller rettere griner, for det gør de.«

»Saa er det din egen Skyld, min Ven. Har Du aldrig, jo det har Du
naturligvis tidt, set saadan en rigtig bredbenet Bondetamp staa op og
slaa sig for sit Bryst og sige: Se, jeg er Bonde, hvad? Folk de gaber,
den Bemærkning tager altid Kegler. Jeg ærgrer mig ved hvert eneste
Dyrskue eller politisk Møde over de Asener, men det gør sig.«

Hugo smilede.

»Vilde Du have, Onkel Rudolf, at jeg skulde rejse mig op og slaa mig
for Brystet og sige: Jeg er Baron. Tror Du ikke, de grinede af mig?«

»Jo, men saa var Du ogsaa et Fæ. Ser Du, det er netop Forskellen paa
Dig og saa den anden, jeg talte om, at han skal bralle op med sin
Ekstraktion, men Du skal holde din Mund med din, men vise, hvad Du er.«

Hugo rejste sig og gik hen over Gulvet.

»Ser Du, Onkel, det har altid været mit Princip, at jeg bøjer mig for
Kongen, det skal man nu en Gang, naar man lever i et Land, hvor man har
en Konge, og for Kongehuset, for det hører nu en Gang med til Begrebet
Kongedømme, men for Resten bøjer jeg ikke min Ryg for noget som helst
Mandfolk i det ganske Land, hvad enten han er Konseilspræsident,
Ølbrygger, Bankdirektør101

eller Formand for de samvirkende Fagforbund. Jeg er ikke principfast,
Onkel Rudolf, men det Princip bryder jeg aldrig.«

»Skaal, min Dreng, ret saa, det er altid noget.«

Gamle Baron tændte sig en frisk Pibe og skød Cigarkassen over til Hugo.

Saa fortsatte han: »Sige til Dig, at Du ikke maa gøre Gæld, kan ikke
nytte.«

»Navnlig ikke, naar Du ikke vil ud med noget.«

»Nej, altsaa det siger jeg ikke. Sige til Dig, at Du skal lade
Kvinderne være, det vilde være dumt, aldenstund jeg er ganske
overbevist om, at Kvinderne ikke kan lade Dig være, og man ikke bør
være uhøflig mod det smukke Køn; og endelig sige til Dig, at Du ikke
maa begaa noget uhæderligt, vilde være en Fornærmelse imod Dig. Derfor
er der kun denne ene Ting, jeg vil sige Dig, forinden Du rejser ind og
tager fat paa, hvad det nu bliver: Lad være med at encanaillere Dig, Du
vil altid selv bedst føie, hvad Rakket er, og Du bør vide, at Du, for
at bruge din egen Terminologi, finder mindst Rak mellem Lensgreverne,
mere mellem Ølbryggere og Bankdirektører og mest mellem
Fagforeningsmænd.«

»Du skal have Tak for dine gode Raad, Onkel, jeg forstaar godt, hvad Du
mener, og vi102

er i Realiteten enige. Men oprigtig talt, der er flere Fagforeningsmænd
end Lensgrever, og--«

»Du vil have iooo Kroner, godt, dem skal Du faa, men saa faar Du ikke
mere, det kan ikke nytte at »pumpe« pr. Post.«

Onkel Rudolf tog nogle Sedler frem af Sekretæren og gav Hugo dem.

»God Nat, min Dreng, og lykkelig Rejse!«

»Tak for denne Gang, Onkel Rudolf.«

Saa gik Hugo ned i Parken, hvor Maanen stod højt over Træerne, og
Stjernerne blinkede muntert til ham der oppe fra.

Onkel Rudolf vilde altsaa ikke yde nogen større Subvention, og han
trængte til Penge. De fordømte Pengesager. Han maatte altsaa tjene dem
selv. — Tjene — han, hvis Forfædre i 10 Generationer kun havde ødet og
spredt.

Han gik ned mod Aaen, hen over Broen og blev staaende lænet mod
Brystværnet.

Der laa Bjørnø Slot, belyst af Maanens Skinf stolt, næsten majestætisk,
Billedet paa Fornemhed og Rigdom. Det ligesom lo mod ham, lo haanligt
overlegent mod den fattige, forgældede Baron Hugo Ahrenfeldt, der stod
i Færd med at rejse hjem til Hovedstaden, hvor han ikke gjaldt mere end
den første den bedste tilfældige, han mødte. Hvor hans Kreditorer
ventede ham med paatrængende Hensynsløshed. Ind til de billige
Krones-Diner'er efter det lukulliske Herregaardsliv, ind til
Kameraterne med deres plumpe Københavnerier og dumme Fruentimmersnak,
til de mange smaa Ærgrelser og til alt det, som han slet ikke vilde
tænke paa, men som han vidste ventede ham derinde, og som drog ham med
en sælsom uforklarlig Længsel efter Elskov og Kvindesmil. Og det var
ham, som smilede Bjørnø haanligt til ham. Front-espicen med de to
Vinduer dannede ligesom et Ansigt med et ubeskriveligt spottende Smil.
Og Tankerne fløj deres sære Veje. Han tænkte paa Fru Juttas bedske
Mine, naar hun skarpt betragtede ham og Vendela, paa den lille
Italieners forblommede Hentydninger og Lord Oxenbridges brutale you
ought to marry her. Og det førte Tankerne andetsteds hen. You ought to
viarry her — Du bor gifte hende, oversatte han det med Vilje halvhøjt.
Saa flød det sammen for hans Blik, og det var, som saa han i Vandet,
hvor Maanen spejlede sig, den lille gule Prins Mum Ram Buriwangse Sing
med de 40 Koner stige op af Aaen. Forst Mum og saa Konerne, fyrretyve
paa Rad, e'n efter én. Han følte en Kuldegysning.

Saa gik han op og lagde sig til Sengs.

Næste Dag rejste han.XII.

]Z)et var et Par Dage efter Hugos Afrejse.

Gamle Baron Ahrenfeldt sad paa »Kontoret« og skrev Forretningsbreve,
medens han dampede voldsomt af sin sølvbeslagne Livpibe. En Gang
imellem standsede han og grundede. Stærk i Pennen var han ikke.

Saa raabte han ind i Forkontoret: »Christiansen, hvad Fanden hedder
det: som »mig« eller: som »jeg«?«

Christiansen kom humpende ind, hans venstre Ben var en Tomme kortere
end det højre, og saa diskuteredes Spørgsmaalet, hvorefter Christiansen
atter humpede tilbage til sin Skrivestol, og gamle Baron skrev og
dampede videre.

Pludselig kom Christiansen med usædvanlig Støj og Fart til Doren og
annoncerede med stærk Stemme, der klang af særlig Højtidelighed:
»Hendes Naade Komtessen.«Gamle Baron sprang op, hængte Piben fra sig,
rettede paa sit Halstørklæde, trak ned i sin snorebesatte Rygejakke og
gik lidt stivbenet nogle Skridt hen over Gulvet, idet han med sit
Silketor-klæde slog til de tætte Røgskyer, som for at jage dem paa
Flugt.

Vendela traadte ind. Hun var i Ridedragt, stramtsiddende sort Kjoleliv
med en enkelt Række tætsiddende runde Tøjknapper, kort snæver Ridekjole
og dertil rundpullet sort Hat med graat Slør.

Gamle Baron bukkede ceremonielt.

»Min naadige, en sjælden Ære!«

I Grunden kunde han ikke lide, at Vendela kom op paa Kontoret. Han saa
helst, hun sendte Bud efter ham til Konferencer, og han vidste, at
dette maatte være en Forretningssag, siden det førte hende op paa
»Kontoret«. Det var saa fastslaaet en Kendsgerning, at ingen af
Slottets Beboere betraadte »Kontoret«, at ikke en Gang Slottets
Herskerinde havde Ret til at komme der uden for de Tilfælde, hvor det
nødvendiggjordes i Forretningsøjemed.

Vendela saa godt, at hun ikke var velkommen, hun bestræbte sig for at
se uhyre forretningsmæssig ud og rakte Onkelen Haanden, idet hun sagde:

»Undskyld mig, Onkel, jeg har en Sag at tale med Dig om, vedrorende
Godset, ellers vilde jeg ikke forstyrre Dig her.«io6

»Gud bevares!« Baronen bukkede og gjorde en Haandbevægelse mod en stiv
Mahogni Lænestol, der stod ved Siden af Skrivebordet. »Jeg er ganske
til din Disposition.«

Saa gik han hen til sin Skrivebordsstol og tog Plads, idet han fæstede
sine graa, skarpe Øjne under de buskede Bryn paa Vendelas Ansigt og
afventede, hvad hun maatte have at meddele.

Uagtet Vendela saa godt kendte denne lille Komedie, som Onkel Rudolf
gav til Bedste, og saa ofte havde haft den inderligste Lyst til at sige
de faa Ord: »Lad være, Onkel!« saa forfejlede den aldrig sin Virkning,
og i det afgørende Øjeblik standsede de befriende Ord paa hendes Læber,
og Samtalen begyndte i den mest forretningsmæssige Tone af Verden.

Altid saaledes:

»Ser Du, Onkel Rudolf, Du ved, at jeg i alle Grevskabets Sager altid
henvender mig til Dig først.«

Hvorpaa Onkel Rudolf uvægerligt bøjede sit graa Hoved i stum
Anerkendelse af dette Faktums Nødvendighed og Tilraadelighed. Hvorefter
det foreliggende Emne toges op til Drøftelse. Saaledes ogsaa denne
Gang. Efter den vante Indledning fortsatte Vendela:

»Marie Scharff, Hollænderens Datter, har væretio7

hos mig i Dag og bedt mig om at gore noget for hende.«

Onkel Rudolf rynkede Brynene. Ved Ordene: gøre noget for nogen stillede
han sig altid princip-mæssig en garde.

Vendela fortsatte, ligesom undskyldende:

»Jeg sætter Pris paa Marie, vi har kendt hinanden, fra vi var smaa.
Hendes Fader har været paa Bjørnø i 30 Aar. Marie er en god og rar
Pige.«

Onkel Rudolf saa mere og mere truende ud. Vendela vedblev:

»Nu skal hun giftes -—• med — jeg kender ham ikke — Truelsen hedder
han, en Son af en Proprietær fra Højrupkanten. En net Mand skal det
være.«

»Naturligvis,« brummede Onkel Rudolf.

»Godsinspektør Kall siger, at det skal være en usædvanlig net ung
Mand.«

Nu saa Onkel Rudolf næsten uhyggelig ud, men han sagde intet.

»Kort sagt,« sagde Vendela ivrigt, »for at faa Ende paa Sagen — Marie
bad mig om, at Truelsen kunde faa Kulhusgaarden ved Højrup i
Forpagtning til Majdag, saa vilde de holde Bryllup.«

Onkel Rudolf slog, med et let, men skarpt og bestemt Slag, sin højre
Haand i Skrivebordets Plade.io8

»Og det er dit Ønsker«

Vendela svarede ikke straks.

Onkelen fortsatte: »Gud bevares, min naa-diges önske er mig en Lov. —
Men — —.«

»Men hvad?« spurgte Vendela lidt utaalmodig.

Onkel Rudolf tav.

Vendela rejste sig og sagde lidt ærgerlig: »Jeg sporger om din Mening,
Onkel Rudolf, Du ved godt, at jeg ikke gør noget uden at tale med Dig
om det. Kall siger, at det er en net Mand. Ikke fordi jeg har talt med
Kall om det.« Hun fortsatte lidt hurtigt, da hun opdagede, at gamle
Barons Ansigt fortrak sig til en ærgerlig Grimasse, da hun for anden
Gang nævnede Godsinspektørens Navn. »Jeg har lejlighedsvis talt med
Kall om Marie og hendes Kæreste. Dette har han ikke berørt til mig.«

Onkel Rudolf syntes formildet. Han holdt nu en Gang ikke af
Godsinspektør Kall, og det lagde han ikke Skjul paa.

»Bliv siddende, Vendela, og hør, hvad jeg vil sige Dig. I Grevskabets
Interesse, kun i Grevskabets Interesse.«

»Det er jo ogsaa derfor, jeg spørger Dig, Onkel Rudolf,« sagde Vendela
smilende.

Onkel Rudolf hæftede atter sit Blik skarpt paa Niecen og sagde i en
langsom Tone, som for at give sine Ord Vægt: »Marie Scharff er en
pænio9

Pige, og hendes Fader har tjent gode Penge her paa Grevskabet. Gud
bevares, det være ikke sagt for at forklejne ham, men det har han.
Folgelig kan Marie, da Scharff kun har to Pigebørn, vente sig en
Skilling med Tiden. For saa vidt er det godt nok. Truelsen er
Forvalter, gaar med Lakstøvler og holder Ridehest. Faderen er
Proprietær og rider paa Veksler, hvorhos han er i Lommen paa L. B. Muus
& Co. i Byen. Moderen har haft Penge og har Nykker. Unge Truelsen arver
ikke Pengene, for dem har gamle Truelsen allerede destilleret; men han
har allerede arvet Nykkerne, endnu inden Moderen er gaaet i Graven.
Følgelig gifter han sig med Marie, der faar lidt Penge og nok skal faa
Nykkerne, hvis hun ikke allerede har dem. Der er 90 Tdr. Land til
Kulhusgaarden, den kan ikke bære en Forpagter med Ridestøvler og
Nykker. Det gaar ud over Afgiften. Vi kan ikke være bekendt at træde op
mod Hollænder Scharffs Svigersøn, og Scharff er for klog til at lægge
de Penge, han en Gang har faaet her, hos os igen. Naar unge Truelsen
faar Pengene, har han allerede brugt dem, og saa sidder vi med en sløj
Forpagter paa en slet dreven Gaard.«

Onkel Rudolf sendte Vendela et sidste knusende Blik efter den lange
Tale, hvorhos han sluttede:HO

»Det er nu min ærbødige Mening om den Sag. Kall har maaske en anden.«

»Som jeg sagde Dig,« svarede Vendela lidt ærgerlig, »har jeg ikke talt
med Kall om den Ting.«

» Om Forladelse!«

»Du mener altsaa, at jeg skal sige nej?«

»Ubetinget. Lad Scharff skaffe Svigersønnen en Gaard uden for
Grevskabet. Et Gods, om han vil. De Folk bliver for fine. Det duer min
Salighed ikke.«

»Det er Synd for Marie, jeg vilde saa gerne gøre noget for hende. Hvad
Fornøjelse har jeg af hele denne Herlighed, naar jeg ikke en Gang kan
gøre noget for en, jeg holder af?«

Onkel Rudolf saa bitter ud.

»Hvorfor spørger Du saa mig? Du kan jo gore, som Du ønsker, Vendela.
Jeg er maaske en gammel Stivstikker. Naa, hvad Fanden, om Forladelse,
jeg mener, jeg holder ikke længe ud, og saa: færdig.«

Vendela smilede. »Lille Onkel Rudolf, skal vi lade Forretningerne
hvile.« Hun lagde Hovedet paa Siden og saa skælmsk paa ham. Saa rejste
hun sig, gik hen til Kakkelovnsskærmen, hvor den sølvbeslagne Pibe
hang, tog den og gav gamle Baron den, hvorefter hun rakte ham en
brændende Tændstik.121

Gamle Baron tændte mekanisk Piben.

Vendela tog Plads i den lange Rørstol, hvor Onkelen plejede at nyde sin
Siesta, saa tændte hun sig en Cigaret.

Som hun sad der tilbagelænet i den snævert-siddende sorte Ridedragt,
med den runde Hat paa Hovedet, lignede hun mere en halvvoksen Dreng end
en ung Pige.

Det slog Onkel Rudolf, han saa paa hende, og der kom et meget venligt
Blik i de skarpe graa Øjne.

»Onkel,« sagde Vendela, ligesom om hun gættede hans Tanker, »tal til
mig, som om jeg var et Mandfolk.«

Hun udtalte Ordet Mandfolk forsorent og skarpt.

Onkel Rudolf lo.

»Altsaa?« fortsatte hun i den samme Tone, »det bliver Kludder med at
lade Truelsen faa Kulhusgaarden, eller rettere med at lade Marie faa
Truelsen.«

Onkel Rudolf pustede hele Røgskyer fra Merskumspiben. Det var som om
Vendela fuldstændig havde overrumpler ham og slaaet en Streg over alt
det forretningsmæssige.

Hele den lille Komedie, som han altid spillede paa sit Kontor, var
gaaet i Vadsken, det112

følte han, og underlig nok det ærgrede ham ikke en Gang.

Han saa paa Vendela og tænkte som saa ofte tilforn: Satans, at det
Pigebarn ikke blev en Dreng.

»Onkel, jeg kommer til at tænke paa noget. Naar jeg nu kom til Dig —
hvis jeg kom til Dig,« Vendela kneb Øjnene sammen — »og spurgte Dig om
noget helt andet, noget, der angik mig og Grevskabet og for Resten Dig
ogsaa. For alt, hvad der angaar mig og Grevskabet, angaar jo Dig.«

Gamle Baron saa op.

Vendela fortsatte: »Vilde Du blive ked af det, Onkel Rudolf, hvis jeg
giftede mig?«

»For mig hjertelig gerne, og Lykke til,« svarede Baronen. »Har Du
maaske fundet ham allerede? En med Nykker og Ridestøvler. Hvad
behager?«

»Nej, Onkel Rudolf, det har jeg ikke, men jeg kunde saa godt lide at
tale lidt med Dig om min tilkommende Mand. For en Mand skal jeg jo have
en Gang.«

Onkel Rudolf saa usikkert op. »Vendela, jeg holder ikke af at spøge med
den Slags Ting.«

»Jeg heller ikke,« sagde hun med et rapt Slag af Ridepisken paa sin ene
Støvle. »Det er Alvor. Jeg vil tale med Dig om den Sag. Jeg har tidt
villet det, og nu skal det være Alvor.«3

»Har Du tænkt paa nogen bestemt?« spurgte Baronen halvt ironisk.

»Hvis jeg havde det, Onkel Rudolf, ved Du hvad, saa tror jeg ikke, jeg
snakkede om det paa den Maade.«

»Vendela,« sagde Onkel Rudolf i en usædvanlig blid Tone, »det er et
Livsspørgsmaal, Du. Enten kommer Svaret af sig selv, og saa behøver vi
ikke at tale om det, eller ogsaa kommer det ikke af sig selv, og saa er
det værst for Dig, lille Vendela.«

»Det vil sige, Du tror paa, at Kærlighed er det eneste, der afgør den
Sag,« spurgte Vendela lidt forceret.

Onkel Rudolf saa smilende paa hende. »Sig mig, Vendela, har dit lille
Hjærte nogen Sinde haft et Ord at skulle have sagt?«

Vendela grundede. »Jeg tror det ikke, Onkel.«

»Saa vent saa længe, min Pige.«

»Men hvis det nu blev for sent? Onkel Rudolf, jeg har et Ansvar, det
ved Du godt, og jeg kan ikke gifte mig med hvem det skal være. Det maa
Du give mig Ret i. Altsaa, hvis nu Ulykken skulde ske, at jeg gik hen
og forelskede mig i en, som — som — naa ja, Du forstaar mig nok.«

»Hvis Ulykken skulde ske, lille Vendela,« sagde Onkel Rudolf, »og jeg
lever, saa skal Du komme til mig og fortælle mig det alt sammen,

og saa skal jeg nok give Dig Svar paa alt det, som Du spørger mig om.
Men indtil da maa vi lade Vorherre om det, Du. Det er det allerbedste.
Du kan være rolig for, at han leder nok alt til det bedste for Dig.«

Vendela bed Læberne sammen.

»Du vil altsaa ikke, Onkel Rudolf. Jeg er maaske for lille endnu, til
at man kan tale med mig om det?«

»Nej, Vendela, det er Du ikke. Men Du maa have mig undskyldt. Jeg er et
gammelt Mandfolk, og jeg lader Fruentimmerne om Gifteriet, saa længe
som der ikke staar en bestemt Karl paa den ene Side og en bestemt Pige
paa den anden. Saa siger jeg min Mening. Som for Eksempel med Hensyn
til Marie Scharff og unge Truelsen. Vil de have hinanden, saa for
Himlens Skyld lad dem faa hinanden, men lad være med at spille Forsyn
for dem, for det er og bliver — nok sagt, og vil Du høre mit Raad, saa
lad Grevskabet være udenfor den Sag.«

»Du har maaske Ret, Onkel. Jeg vil tænke over det.«

Onkel Rudolf saa alvorlig paa hende. »Denne Gang synes Du maaske, jeg
har Ret, fordi det ikke angaar Dig personlig. Skulde der blive noget om
det andet, hvad Gud forbyde, saa Gud ved, lille Vendela, om Du bliver
lige saa villig til at5

hore paa din gamle Grandonkels Ord. Men et maa Du love mig, Vendela.
Naar der virkelig skulde ske noget af det, som jeg ikke vil tale om,
for det er sket eller skal til at ske, saa skal Du lige straks komme
til mig, horer Du. Hvis jeg da lever, og det er mit hojeste Ønske her
paa Jorden, at Vorherre vil lade mig leve den Dag.«

Han havde rejst sig og gik hen til Vendela, der ligeledes havde rejst
sig. Saa lagde han sin Haand paa hendes Skulder og kyssede hende paa
Panden.

»Gud velsigne Dig, min Pige.«

Vendela gik.

Onkel Rudolf blev staaende i Kontordøren og saa efter hende; det varede
lidt, inden han kom over sin Bevægelse.

Saa brummede han og rystede paa Hovedet: »Satan til gammel Ærtekælling
man bliver med Aarene.«

Hvorpaa han gav sine Tanker følgende mere reelle Form: »Kall? — Net ung
Mand? Saa længe jeg sidder paa Bjørnø, skal den tyndbenede Abekat fra
Hojrup aldrig faa Kulhusgaarden i Forpagtning?«

Han stod saa lidt og sundede sig, medens han pustede umaadelige
Røgskyer fra sin Pibe. »Og saa den lille, jeg skulde da vel aldrig tro,
at den Grønskolling der inde fra —? Pokker ved.«

Saa gik han et Par Gange op og ned ad Gulvet.

»Nej, det duer ikke — —.« Derpaa satte han sig til at skrive, saa
Blækket spruttede af Fjerpennen.XIII.

Om Bjornø Slot ligger Parken som en kostelig Kaabe slynget om en hvid
og fager Kongedatter.

Og denne Kaabe, gennemvævet med fine Traade i sært betagende Farvespil,
er som blødt og kælent Fløjl, som knitrende Silke og straalende Guld,
holdt sammen ved Aaens blinkende Sølv-bælte. Dens Farve og Stof skifter
dog med Aarets Tider.

Ved Vintertid er den Hermelin, tæt og varmende, isprængt med mørke
Linier og Punkter — de bladløse Kroner og Stammer — og prydet med
herlige Kniplinger af den fineste Rimfrost i Buske og Træer.

Mod Vaaren slynger den sig om Slottet silkefin og lys med knoppende
Spirer, som dækkede den en bævende Jomfrubarm mod Majsolens altfor
ungdomsstærke Brand.118

Ved Sommertid toner den dybgron, blød som Fløjl, og Aaens Bælte løsner
sig blankt under den mørkeblaa Himmel.

Men skønnest er dog Parken, naar det lider mod Høst. Grundtonen er
endnu Sommerens grønne, men som indvævede Kongeliljer og Kejserbier
lyser de fremmede Væksters gule, røde og violette Løv paa den grønne
Bund i et sælsomt Farvespil, der veksler fra Dag til Dag, ja fra Time
til Time. Og Vaarens Skud, der nu gulner og visner, tænder i Døden et
flammende Skær om den modne Frugt, der indfrier Aarets Løfter under
Naturens evige Lov: fødes, sætte Frugt og dø. Ikke trøstesløst dø, men
gennem Døden naa frem til større Herlighed, til det rigt forklarede
Liv, som anes i al denne lysende Pragt og yppige Frugt.

Og saaledes bliver Høsten Vaar paa ny. Der tændes Haab, der fødes
Anelser og foles Længsler, medens Løvet falder. Stærkere Længsler, end
Vaaren kalder til Live, fordi Sommerens levede Glæder ligger bag dem,
fordi der ventes større Aabenbaringer efter rigere Erfaringer, og fordi
Vinteren, der kommer, giver Længslerne en Baggrund af Alvor, der gør
dem lødigere.

Vendela sad paa Højen og saa ud over Parken og Markerne, hvor Kornet
var høstet og Solen bredte et sølvgyldent Skær over de korte Stubbe.9

Og Hostens Længsler greb hende, uden at hun selv mærkede hvorledes. De
trængte frem fra Dybden af hendes Sjæl, underlig vage, ubestemte.

Livet lider, Ungdommen flyr, Livet er saa rigt, men saa kort. Grib til.
Du ved ikke selv, hvor stor en Rigdom, der er Dig beskaaren, men Du
føler, at der er saa uendelig meget, som kan blive dit, om Du selv vil,
og Du maa ville. —

Ville, medens det er Tid. Naar Høstens Storm suser over dit Hoved, og
Vinteren spreder sit Mørke over Dig med Sneens Liglagen, saa er det for
sent.

Og det kommer, Du mærker det ikke selv. Men forsømmer Du den rette
Stund, handler Du ikke, naar Tiden er inde, saa vil Du aldrig faa Del i
den Rigdom, som er dine Længslers Maal: Kærlighed.

Vendela smilede. Hun tænkte paa Hugos Ord, da Baaden gled med Strømmen
hin Sommeraften : Hos den lille Fabrikspige kommer først Kærligheden og
saa Kæresten, hos Jer er det omvendt.

Kærligheden skulde komme forst!

Vist skulde den det.

Den var der allerede, næsten; det vil sige, hun følte, at hele hendes
Væsen var gennemtrængt af Trang til at elske. At hun kun ventede paa
den Stund, da denne hendes Trang skulde vokse120

frem til Virkelighed, og hendes Hjerte aabne sig 1 rig, straalende
Kærlighed.

Men — og hun smilede — saa maatte hun da forst have Kæresten. Det vil
sige, ham, der skulde blive den udkaarne. Og ham havde hun ikke endnu.

Saa var det vel heller ikke rigtigt med Kærligheden endnu. For det maa
dog være en bestemt, man elsker. Og i Grunden kan man jo ikke saadan
»elske« — hun smilede ved Ordet. Hugo havde sagt en bred æ-Lyd og et
hvislende s. Man kan jo ikke saaledes elske en Herre.

Nu tænkte hun igen paa Hugo. Kvinde — Fruentimmer — Pige — Herre —
Mandfolk — Mand.

Nej, saadan kunde man ikke tænke.

Hugo sagde — —.

Hugo, Hugo, Hugo . . . hvorfor tænkte hun altid paa Hugo?

Kon var han og begavet. Mandig? Han sad saa rædsomt paa en Hest og skod
ikke godt.

Men han havde saadan dybe Øjne. Gud ved, om det var sandt, at han havde
været saa — — vidtløftig.

Disse Kvinder, disse ækle Fruentimmer, som der er saa mange af inde i
Hovedstaden.

Vendela trak paa Skulderen.Nej, hun elskede ikke Hugo. Og dog, hvorfor
ærgrede disse Kvinder hende ?

Aa, det var kun, fordi Hugo var for god til dem. Hun folte sig som den,
der havde Ansvar for ham, for alle Ahrenfeldter. Det var jo hende, der
var Slægtens Hoved, hun sad paa Bjørnø som Slottets Herskerinde. Til
hende skulde de alle kunne ty. Og hun vilde gøre, hvad hun kunde, for
dem alle, for Hugo og Flemming.

Flemming — —?

Flemming er Gentleman. Han kan baade ride og skyde. Er han Herre, Mand
eller Mandfolk?

Flemming er Herre — nej — det er Kammerjunkeren paa Stenege ogsaa, og
Flemmings Kamerater, Ulanerne, som Onkel Rudolf kalder dem, og Ruspoli,
nej, Ruspoli er Mandfolk, et rigtig ækelt lille Mandfolk. — Flemming is
a gentleman, a perfect gentleman.

Flemming og Hugo. Egentlig kunde Vendela ikke rigtig sige, hvem af de
to, hun syntes bedst om. De var saa forskellige.

Det var, som steg der et Spørgsmaal frem gennem alle hendes flagrende
Ungpigetanker, et alvorligt Spørgsmaal, der rettedes til hende af den
Aand, som svævede over Bjørnø og stundom i ensomme Timer talte til
hende i sit tavse Sprog.

Og Vinden susede gennem Parkens Træer,122

medens Aaen blinkede i det fjerne, bag de sølvgyldne Stubmarker.

»Ved Du, Vendela, at Du maa tage til Ægter«

Og ligesom halvt ærgerlig svarede hun: Det ved jeg, men ikke nu. Fra
mine Barndomsaar har jeg aldrig hørt andet end: din Mand. Det ved jeg,
det vil sige, Bjørnø maa tage til Ægte, tage til Ægte. Jeg skal gifte
mig. Ja, ja, ja, det skal jeg — —. Men lad først Bejleren komme.

»Først Kærligheden og saa Kæresten bagefter,« smilede hun.

Kærligheden kom, den maatte komme — men hvem blev Kæresten?

Klip, klap, klip, klap, lød det bag Busken mod Vejen ad Nonnevænget
til.

Vendela rejste sig.

Nu drejede Rytteren om Hjørnet, det var Flemming.

Han holdt Hesten an med et bråt Ryk og raabte et muntert: »God Dag!«

Vendela gik hen til Brystværnet og strakte smilende sin Haand ud mod
ham, medens Grøften adskilte dem.

Vendela saa paa ham. Hvor han egentlig sad brillant til Hest. Og kon
var han, vejrbidt og frisk af Lød, med kønne blaa Øjne og et Smil, der
klædte ham saa fortræffeligt og indgød saadan Tillid.123

»Hvor kommer Du fra?« spurgte hun.

»Fra Nonnevænget. Jeg har været ude at se til Fasanerne. De vrimler. I
maa kunne skyde mindst et Par Hundrede i Aar. Jeg har sjælden set saa
mange Haner paa en Gang som i Dag.«

»Det bliver morsomt! Du, i Aar beder vi kun nogle faa. Saa bliver det
meget bedre. Jeg hader disse Mængder af Folk. Naar vi kun inviterer de
allernærmeste, er der ingen, der føler sig foruet-tede, og saa slipper
vi for alle dem, vi ikke vil have.«

»Det er udmærket! Du og Onkel Rudolf, Urup-peren, Højstrupperen,
Jarlen, Junkeren og Ferdinand Harhoff, ikke sandt, han skyder saa
fortrinlig, ogsaa jeg, sagde Hunden?« Flemming smilede.

»Ja, det har jeg netop tænkt mig. Men Hugo skal vi have med, synes Du
ikke?«

»Ham havde jeg rent glemt, vist saa. Det vil glæde ham saa meget,
stakkels Fyr. Han har det vist tidt lidt drøjt der inde.«

»Hvorfor?«

»Jo, han kan ikke begaa sig mellem Folk, de kan ikke lide ham, jeg ved
ikke hvorfor.«

»Han er vel for kaadmundet,« sagde Vendela, »og saa passer han for lidt
paa sig selv,« fojede hun lidt forlegen til.

»Naa, men vi to holder paa ham,« sagde Flemming.124

»Det er min Pligt — — «

»Som Herskerinde til Bjorno, ikke sandt?«

Vendela nikkede.

Flemmings Hest var urolig og dansede frem og tilbage.

»Hvor skal Du hen?« spurgte Vendela.

» Hjemad!«

»Bliv til Lunch, nu gaar jeg hjem.«

Flemming stod af Hesten. »Vent lidt, der kommer Anders Røgter, jeg kan
lade ham trække Lilly til Stalden, saa kan vi følges ad gennem Parken.«

Røgteren trak af Sted med Lilly, og med et Spring var Flemming over
Grøften og Brystværnet oppe paa Højen.

Saa fulgtes de ad gennem Parken.

Vendelas Tanker fra før krydsedes i hendes Hoved.

»Hvad tænker Du paa?« spurgte Flemming med sit rolige Smil.

»Jeg tænkte paa Dig,« svarede Vendela rask

og saa op.

Flemming bøjede Hovedet. — »En sjælden Ære.«

»Ikke sjælden, Flemming, jeg tænker tidt paa Dig. Det er saa hyggeligt
at have Dig saa tæt ved. Du ved, vi Damer trænger saa tidt til en125

opvartende Kavaler, og i den Henseende er Du virkelig et Mønster.«

Mon han skulde lægge for meget i, hvad hun først havde sagt: Mon han
gjorde det: Hvad mon egentlig Flemming i det hele tænkte om hende:
Denne Tanke kom som et Lyn. Hun saa atter op.

Flemmings Ansigt var fuldkommen roligt. Dog syntes hun, der var kommet
ligesom en Skygge af Fortrædelighed over det ved hendes sidste Ord.

De fulgtes ad en Stund i Tavshed.

Vendela tænkte: Hvis Flemming nu f. Eks. begyndte at tale: Fortalte
hende, at han holdt saa meget af hende, for det gjorde han, det var hun
vis paa, fortalte hende, at naar han sad der hjemme og saa over mod
Bjørnø, kredsede hans Tanker om hende. Og hvis han spurgte, om hun da
ikke ogsaa havde tænkt paa ham som andet end som opvartende Kavaler,
som noget meget mere — undertiden, meget sjældent: I Dag kunde hun jo
ikke nægte, at hun havde tænkt paa ham. Nej, ikke rigtig saadan. Men
naar han nu alligevel sagde det: Hvis Flemming nu friede: Hvordan mon
egentlig Flemming vilde fri, naar han en Gang friede. Til hende: Nej,
til en anden. — Hvorfor mon nu det i Grunden var hende ubehageligt, at
det skulde være til en anden: Hun skottede til ham. Det var da ogsaa et
underligt Lune,I 2 6

der var faret i hende i Dag. Det maatte være Luften.

Og Vinden susede i Trætoppene, medens Solens Lys god sig ned i det
mangefarvede Løv.

Hvis Flemming friede til hende, vilde hun absolut sige nej. For først
skulde Kærligheden komme, og saa — —. Men derfor kunde han jo gerne fri
til hende alligevel.

Hun var egentlig rigtig styg. — Det var det, Mændene mente, naar de
talte om Kvinder, der legede med Hjerter. Bredt e med æ-Lyd.

Nej, Flemming var ikke den Mand, der friede, naar han ikke vidste, han
fik Ja.

Og i Grunden hvorfor? — — nej.

»Hvordan gaar det med Bess? Har Stengallen fortaget sig?« spurgte
Flemming pludselig.

Han tænkte paa Stengalle ! —

»Jo Tak,« svarede hun kort.

Flemming saa lidt forundret op.

»Du siger det saa vredt,« sagde han. »Jeg har gjort, hvad jeg kunde.
Jeg har desuden raa-det Dig til at sælge Hoppen, for Du faar kun
Ærgrelser af den. Jeg kan skaffe Dig en ny. Der staar en paa Bellinge,
og naar jeg køber den i mit eget Navn, faar jeg den til en nogenlunde
rimelig Pris. Jarlen vil ikke kunne lade være at prøve paa at trække
Dig op, hvis han faar at vide, at den er til Dig.«127

»Tak Du, vi kan jo tænke paa det. Som jeg sagde for, det er en Guds
Lykke, at jeg har Dig.«

»Til at købe Heste?« spurgte han.

»Til al den Slags,« svarede hun.

»Jeg er glad ved din Paaskønnelse, men—.«

Hun vilde ikke knytte Traaden fra før. Den Stengalle ærgrede hende. Hun
skammede sig for sig selv, for ham i Grunden ogsaa. Om han havde kunnet
læse hendes Tanker. Aa, det brod han sig naturligvis ikke en Gang om.
Han tænkte paa Stengalle og Spat og Piphas. Hun gentog Ordene for sig:
Piphas, Spat og Stengalle.

»Naar vi nu har faaet Lunch, kan vi gaa ned og se til Bess. Saa kan vi
tale med Onkel Rudolf om det.«

»Er Du i daarligt Humør, Vendela?« spurgte Flemming alvorligt.

»Jeg, ikke det mindste, hvor falder Du paa

det?«

»Naa, jeg synes det blot. Maaske forstyrrede jeg Dig i behagelige
Tanker?«

»Slet ikke. Hør Flemming, Du maa endelig skaffe mig nogle af de tyske
Patroner inden Jagten gaar ind. Jeg har skrevet en Liste op til Dig.
Ikke sandt, Du skal til Byen i denne Uge? Saa kan vi gennemgaa det hele
i Dag. Ikke sandt,128

Flemming, L)u bliver ikke vred, fordi jeg giver Dig Kommissioner?«

»Det kunde daarlig falde mig ind.«

De nærmede sig Slottet, hvor Gongonen netop lød til Lunch. Skingrende
stærke Toner gennem Luften. Vendelas Hund sprang logrende mod dem.

Gennem Parkens Træer susede Vinden fremdeles. Vendela standsede et
Øjeblik, det var, som lød der i denne Susen hendes egne Spørgsmaal, som
svævede den samme ubestemte Længsel i Luften.

Og Parken svøbte sin Kaabe om Slottet, matgrøn med indvævede Liljer og
Bier — gult, rødt og violet Farvespil — svøbte sig om den bævende
Jomfrubarm, der længtes og haabede, uden ret at kende sin Længsel og
sit Haab.XIV.

Sent paa Eftermiddagen red Flemming hjemover.

Han tænkte paa Vendela og smilede.

Han vidste saa godt, at nu var den Stund kommen, da Længslerne
vaagnede. Han kunde se det paa hendes Ansigt, høre det paa hendes Ord.
Men han tav.

Den Dag vilde komme, da Vendela vilde tale til ham, komme til ham med
sine Længsler og sit Haab.

Til ham og til ingen anden. Men før hun kom, talte han ikke. Og det
skete ikke nu — men ske vilde det.

Flemming havde lagt Mærke til alt, hvad der foregik mellem Hugo og
Vendela.

Ikke af Nysgerrighed, ikke af Frygt. Han var saa sikker. Men han saa,
at Vendela droges mod Hugo. Hugo havde Ting at sige hende, Bud at
bringe hende, som hun gerne hørte.

Vendelas Interesse for Hugo var vakt, og den vilde vokse. Det var
muligt, at der kunde fødes Følelser med stærke Udslag. Forelskelse,
hvorfor ikke: Han frygtede ikke, selv om en saadan Forelskelse virkelig
kom.

Flemming kendte Vendela, og han kendte Hugo.

De to kunde aldrig forenes.

Selv vilde han intet gore. Med Bitterhed tænkte han paa Moderens
Allusioner. Han havde skarpt og alvorligt bidt hende af. Nu talte hun
aldrig mere om det, men han følte, at hun tænkte derpaa.

Og saaledes skulde det ikke komme.

For ham var Bjørnø ét — Vendela et andet.

Bjørnø betod Opfyldelsen af alt, hvad han havde tænkt og dromt hele sit
Liv. Det var det Arbejde, der ventede ham som moden Mand. Det Arbejde,
der gav hans Liv og Virken den Baggrund, som skulde støtte ham til at
føre alle sine Planer ud i Livet, hævde sin Personlighed og sin Stand i
Fædrelandets Tjeneste. Alle sine Kræfter vilde han lægge i det Arbejde,
naar Timen kom.

Vendela skulle blive hans Hustru. Hun betod noget for sig. Den smukke,
glade og stolte unge Kvinde, der var vokset op i fri Luft, under
storladne Omgivelser, hvis Tanker var rene og sunde som hendes Legeme,
hun skulde blive hans tro-faste Medhjælp og fode ham Børn, der skulle
arv-tage Arbejdet efter ham, det Arbejde, som var knyttet til Bjørnø og
dets Besiddelse.

Saadan følte han, fordi han maatte fole saaledes. Uden Beregning uden
Selviskhed. Fordi disse Tanker var fødte med ham og taget Vækst med
ham, indtil de nu fast og roligt var rettede mod det Maal, der var hans
Livsmaal.

Vendela var Kongedatteren med det halve Rige, og han var Kongesønnen,
der skulde vinde hende.

Men det var ikke som i Eventyret: Kongesønnen, der skulde kæmpe for
Prinsessen.

Hun skulde kæmpe sin Kamp, for hun var endnu ikke sikker i sin Sag, hun
ejede endnu ikke den rette Tro.

Han skulde blot vente, og han vilde vente.

Han holdt Hesten an paa Toppen af Bakken.

Der laa Bjørnø for ham, hvidt og fagert, hyllet i den kostelige Kaabe,
med Aaens blinkende Bælte som et Symbol.

Et Symbol paa den Styrke, der straaler fra en rolig Mand, som støttet
til Traditioner og opfyldt af Vilje og Tro, skrider frem mod det store
Værk, hans Livsmaal. Fri og uafhængig, uden Hensyn til Folks Dom eller
egen Fordel, kun besjælet af Vilje til

at gøre det rette. Og frem for hans Blik steg en Række af store Mænd,
udgaaede fra

saadanne Borge, hvis Virken havde sat deres Spor i Landets Historie,
hvis Navne var indristede paa Sagas Tavle med uudslettelig Skrift

Biskop Absalon, Niels Ebbesen, Mogens Gjøe, Tycho Brahe, Niels Kaas,
Jørgen Friis, Peder Oxe, Peder Skram, Herluf Trolle, Daniel Rantzau,
Christopher Walkendorff, Holger Rosenkrantz, Hannibal Sehested, Niels
Juel, Ivar Huitfeldt, Conrad Ditlev Reventlov, Otto Thott, Andreas
Peter Bernstorff, Navne, der aldrig vil dø, saa længe Danmark bestaar.

Og han følte, at selv om vort Aarhundredes Bølger har slaaet højt om
alt det, der knytter sig til saadanne Navne og saadanne Mænd, vilde
Fremtiden bringe andre som dem, der engang var. Der vilde fødes
Mærkismænd af de samme Ætter, og om disse Mænd vilde Folket kunne
fylkes i Fremtiden som i Fortiden, selv om nye Klasser var skabte og
nye Krav var fremme.

Det var hans Tro, hans stolte Overbevisning, og det betød Bjorno for
ham.

Det led mod Aften, og Solen sank bag de blanke Tegl. Han sporede Hesten
fremad, og løftede sit Hoved, som red han mod sit Maal, kampberedt og
sejrsbevidst.

Nu red han alene, men den Stund vilde komme, da Folket vilde følge
ham.133

Vendela stod paa Verandaen og saa over Aaen og Bakken, hvor Flemming
drev sin Hest fremad.

Mon det nu ogsaa var Stengalle, han tænkte paa, eller mon? Og hun bed
sig i Læberne.

Nej, hun elskede ikke Flemming, det var ikke ham.

Men hun var sælsom urolig til Mode. Samme Aften skrev hun til Hugo og
bad ham komme til den store Klapjagt først i Oktober.XV.

Flemming og Hugo sad efter Middag og nod deres Siesta i Hugos Lejlighed
i Kobenhavn.

Flemming havde bedt Hugo til Middag, og de havde spist paa
d'Angleterre, spist godt.

Saa blev de enige om at gaa hjem til Hugo for at sidde i Fred og
smaasnakke.

Lampen brændte roligt bag en rod Skærm og spredte et dæmpet Lys over
det rummelige Værelse med de hoje Paneler og tykke Tæpper. Hugo havde
forstaaet at gore sit Hjem hyggeligt trods sine smaa Midler.

De talte om Bjørnø.

»Nu er det afgjort,« sagde Flemming. »Vendela kommer til Byen i Vinter
med Auntie. Onkel Rudolf forbeholder sig at give Gæsteroller.«

»Hvor skal Hoffet residerer« spurgte Hugo.

»Ved Frederiksholms Kanal, de har lejet et Hus af en Murermester. For
Resten et gammelt Palæ, rigtig pænt.«35

»Egentlig burde Bjørnø have sit eget Palæ her i Byen.«

»Det har haft et, det laa i Bredgade, nu er det en Forretningsmand, der
har det; Bedstefader solgte det, der er nogle, der siger, at han tabte
det i Spil til en italiensk Legationssekretær. Det er meget muligt,
Bedstefader var slem efter Kortene. Det nederdrægtigste ved det hele
var, at det Asen af en Italiener rimeligvis snød ham. Han tog sin
Afsked allenfals.«

»Og Onkel Hugo købte det ikke tilbage?«

»Nej, Onkel Hugo kunde ikke fordrage København.«

»Han var for international.«

»Det var Bedstefader, der havde opdraget ham til det. Bedstefader
hadede det nationalliberale Væsen, der skød til Vejrs som Padehatte i
de Tider. Farvelost, fantasiløst og ubegavet, men saa inderligt
pretentiøst, saa det kvalte alt andet. Du husker nok den Tids Koryfæer.
Det er dem, der bærer Ansvaret for den Sløvhed, der ligger over vort
offentlige Liv herhjemme. Det er de nationalliberale med deres store
Ord og rumlende tomme Tønder, vi kan takke for hele den Redelighed, som
vi nu af Hjerte velsigner.«

»Det har Du Ret i«, sagde Hugo.

»Det harmer mig, at vi Godsejere« — Flemming smilede— »Du ved, jeg
plejerat regne mig til det136

store Hartkorn, naar jeg taler med Dig, trods mine 20 Tdr. — at vi
Godsejere har været dumme nok til at lobe i Hælene paa de Karle.«

»Aa, jeg synes, ærlig talt, det var dem, der lob i Hælene paa Jer.«

»Nej Du, det var det ikke. De gjorde nok en Svingning til højre, men de
blev ved at være lige storsnudede for det, og vi slog Trop med dem
alligevel. Vi troede, de var »begavede«, og de havde saa tidt fortalt
os, at vi var Idioter, saa at vi til sidst selv troede paa det. Nu er
vi Gud ske Lov af med de fleste af dem, men det vil tage Aartier at
raade Bod paa de Ulykker, de har afstedkommet.«

Hugo gik op og ned ad Gulvet, saa standsede han foran Flemming: »Nu
skulde I Godsejere egentlig til at tage fat alene. Vi venter noget af
Jer nu, for der maa da vel for Pokker være nogen, der kan udrette lidt
herhjemme, og som faar Lov til det ogsaa.«

»Nej Du, der er nationalliberale Orm i os. Vi har mistet vor Prestige,
der er ingen, som tror paa os som Stand. Og det er som Stand vi skal
virke. Det er næppe nok, vi tror paa os selv.«

»Hvad gor Du, f. Eks.?« spurgte Hugo.

»Jeg tror paa, at vi har en Berettigelse som Stand. Det er egentlig
tragikomisk, men derfor kan vi takke de Asener, vi talte om. Folk
vil,137

med et betegnende dansk Ord, grine af mig, naar jeg siger det: Jeg tror
paa, at Adelen som Stand har en Mission herhjemme endnu.«

Hugo lo. »Det er den Slags Ting, man ikke kan sige højt. —«

»Vi har talt om det en Gang før, Hugo, da havde jeg ikke tænkt rigtig
over Sagen« — Flemming smilede med sit godmodige Smil — »Du ved, jeg
tænker ikke saa rask. Men ser Du, jeg tror, at der er noget, der — er
særegent — eller, om Du vil, ejendommeligt for det, som vi to forstaar
ved Adel. Jeg mener — den Samfundsklasse, der er knyttet til den ved
Lensvæsenet ordnede arvelige Jordbesiddelse, og som bestaar af de gamle
danske Slægter, for saa vidt disse ikke i Tidernes Løb er gledne helt
over i det almindelige borgerlige Samfund, og dernæst af de grevelige
og friherrelige Familier fra Ene-voldstiden, hvad enten det nu er
nobiliterede indvandrede eller indfødte. Det forstaar jeg ved Adel,
ikke sandt, det gør Du ogsaa?«

Hugo nikkede. »Den fideikommissariskeJordbesiddelse med dens Besiddere
og præsumptive Arvinger ?«

»Det kan Du ogsaa sige. — Altsaa Adelens Betydning er først og fremmest
knyttet til Jordbesiddelsen. «138

»Jord kan købes,« indskød Hugo. »Det er ikke som Adel den af Dig
omtalte Klasse virker, det er som det store Hartkorn.«

»Nej, Du har ikke Ret. Se nu Harhoff paa Skovby. Faderen købte Godset
for Penge, han havde tjent som Købmand, og han tjente flere som
Landmand. Ferdinand Harhoff er opdraget som Junker og har altid hort
til vor Kreds, medens Etatsraaden aldrig blev en af vore. Og Ferdinand
er heller ikke, hvormeget Hofjægermester han end er, og hvor god en
Stald han end har, blevet en af vore. Han foler det selv og kan ikke
lade være med at sige det — naa, det er nu dumt, for da det generer
ham, hvad det vel egentligt ikke burde — han er jo et godt Hoved —,
skulde han tie med det. Men det ligger altsaa i Traditionerne.
Urupperen, for at tage ham, repræsenterer en gammel dansk Slægt —:
Traditionen. Hver Tomme af Stamhuset Urup er knyttet til hans Slægt og
hans Historie. Slægtens Bestaaen er sikret ved de fideikommissariske
Baand, der hviler paa Stamhuset. Om Urup samler Slægtens Medlemmer sig,
baade de nu levende og for saa vidt de afdøde ogsaa. Derfor er det ikke
den nuværende Besidder alene, der optræder, men det er en sikret
Flerhed af alle tidligere og fremtidige Uruppere, og det giver
Besidderen en særlig Fremtræden, som Etatsraad Harhoffs Son ikke kan
have139

til Trods for de an-ede Millioner. Bonderne paa Egnen siger: »Harhoff«,
men de siger pinedød ikke »Hvitfeldt«, de siger »Greven«. Jeg indrømmer
Dig, at det er forfærdeligt svært at præcisere, hvori det ligger, men
det er faktisk, det ses lettest af, at Indtrykket er universelt, det
samme for Bønderne paa Godset og Grossererne i Hovedstaden. «

»Meget vel,« svarede Hugo, »men skulde ikke Traditionen fuldt saa meget
referere sig til det, Adelen i den almindelige Bevidsthed var, som til
det, den nu faktisk er:«

»Mulig. Men der er altsaa noget særligt, det er det, jeg vilde slaa
fast.«

»Godt. Men saa kommer det næste Spørgsmaal, og det er vel egentlig det
vigtigste: Har denne særlige Stilling nogen Berettigelse, saaledes som
vort Samfund nu har udviklet sig?«

Flemming trak paa Skulderen. »Naar denne Særstilling er der, maa den
vel have bevist sin Berettigelse.«

»Nej, saa let slipper Du ikke. Kan Du paa-vise, at Adelen i Staten — i
vort Samfund overhovedet — gør noget — godt eller daarligt — som den
ikke kunde gøre, hvis den ikke var Stand, det vil altsaa sige, hvis den
ikke forbeholdt sig en Særstilling af ren social Karakter, — for andet
kan det jo efter Grundloven ikke være!«140

»Ja, det er min Overbevisning, at Samfundet, ved at opretholde en Kreds
af Individer, hvis Forhold til Fortiden er givet ved en til Traditionen
knyttet Jordbesiddelse, og hvis Forhold til Fremtiden er sikret ved
Garantier for Besiddelsens Bestaaen, skaber et konstant Element inden
for sig, som det ikke kan undvære, og som kun ved Opretholdelsen af
Adelens Særstilling kan bevares, fordi denne Særstilling nu en Gang
hviler paa de historiske Grundlag, og dette Element i Samfundet nu en
Gang er det, vi kalder Adel. — De paavise-lige Handlinger, som ingen
anden end denne Kreds kan udfore, spørger Du om. Dem finder jeg deri,
at Adelen bevarer Jord samlet paa én Haand saaledes, at den ganske kan
bortse fra Mulighed af en Forandring heri, og kan arbejde hen imod at
danne Centrer for Stordrift og dog bevare det personlige Præg. Den
freder ogsaa vor Fauna og Flora, vor Arkitektur, vor Havekunst, og gør
alt dette ikke af tilfældigt Lune, som de enkelte uden for den, der
anvender Formuer paa dette, men fordi det er dens Eksistensbetingelse.
Den betegner noget uforanderligt midt inde i -det individualistiske
Princip og danner saaledes Bolværket mod dette Princips Fjender. Alt
kan, snart sagt, blive Aktiedrift, upersonlig Massedrift,
Grossererforretningerne, Bankerne, Fabrikkerne, Gaardene, de fri
Godser, men det kan Lenene ogI4i

Stamhusene ikke. De er med Nødvendighed personlig Besiddelse
underkastede, og det er Adelens Interesse at bevare dette Forhold. Der
har Du dens Berettigelse. — Om det er nyttigt for Samfundet eller ikke,
at Adelen er der, er en anden Ting, det kan vi skændes om, men jeg
anser det nu for et stort Gode for Samfundet, at dette Princip har sin
Livvagt. Jeg ved ikke, hvad Du gorr«

»Jeg er ikke enig med Dig, Flemming. — Jeg tror ikke paa, at det
Bolværk holder, og jeg er lige ved at tro, at det vilde være det
bedste, om det brast.«

»Det er meget forkert af Dig, Hugo. Adelen repræsenterer nu en Gang
dem, der moralsk og for Resten ogsaa rent praktisk set har Raad til at
have en Overbevisning. De fleste andre bliver saa forfærdelig let
Levebrøds-bundne. Det er denne frie Evne vi skal værne om, vi skal
holde paa Standen som Klasse, puste alt det føromtalte nationalliberale
Mug af os — og Du skal faa at se, at vi har endnu en Rolle forbeholdt
os i Danmarks Historie.«

»Du har vel, naar alt kommer til alt, selv ærgerrige Drømme, Flemming?«
spurgte Hugo med et Smil.

»Nej Du, mit Hartkorn er for lille.«

»Aa Du, der er Kongedøtre nok, eller rettere, Kongedatteren venter kun
paa Dig.«142

Flemming rejste sig lidt nervøst. »Det maa Du ikke sige, Hugo. Jeg kan
ikke fordrage disse Allusioner; jeg vil sige Dig rent ud: Jeg taaler
dem ikke.«

»Naa naa, Flemming, godt Ord igen.« Hugo rakte ham Haanden. »Det er
ikke rigtigt af mig at komme med Dumheder — men — —«

»Skal vi gaa ned i Klubben?« afbrød Flemming.

»Som Du vil.«

Saa gik de.XVI.

Ivære Vendela.

Tak fordi I ikke har glemt mig, I lykkelige paa Bjørnø. Om jeg vil
komme til Jagterne: Om jeg vil: Gud ske Lov, jeg kan. Underlig nok, da
jeg fik dit Brev — Apropos, Auntie synes vist, det er shocking, at Du
skriver til mig: — Da jeg fik dit Brev, sad jeg netop, som jeg stundom
sidder nu, da Aftenerne bliver lange, og tænkte paa alt og ingenting.
Ogsaa paa Dig og Bjørnø. Med Sollys paa det blinkende Tegl. For mig er
og bliver Bjørnø altid Symbolet paa Lykke og Solskin, stolt Lykke og
straalende Solskin. Jeg længes mod dette.

Men herinde er Gaderne saa smalle, Luften saa tung og tæt af Taage og
Røg, og Menneskene saa smaa. Du er lykkelig, Vendela, Du kender ikke
det, de kalder »det praktiske Liv«. Gid Du aldrig maa lære det at
kende. Du aner ikke hvilken Afgrund af Nederdrægtighed,
Jammerlighed,144

Usselhed og Fattigdom de tre smaa Ord gemmer og rummer. Jeg er i Færd
med »det praktiske Liv«, i Færd med at uddanne mig til en nyttig Borger
i Samfundet. Det gaar saaledes til, at jeg Dag ud og Dag ind
beskæftiger mig med en Mængde mig ganske ligegyldige Menneskers endnu
ligegyldigere saakaldte Velfærd, og hvad der gor dette endnu
utaaleligere, jeg er nødt til at behandle alle disse Ting med en
utrolig Interesse, fordi de forekommer disse Mennesker saa utrolig
vigtige, og fordi det »praktiske Liv« fordrer det af mig. Saaledes gaar
Dag efter Dag.

Og naar saa Aftenen kommer, som nu i Aften, saa sidder jeg hos mig selv
hjemme, i en lille hyggelig Krog som jeg har indrettet mig ganske for
mig selv, midt inde i Byen, men dog fredeligt, ligesom gemt i et
gammelt Hus. Jeg har lukket min Dør. Det vil sige, først tager jeg »det
praktiske Liv« i Nakken og slænger det ned ad Trappen, og saa lukker
jeg min Dør. Lampen er ikke tændt. Jeg sidder i min Lænestol og tænker.
Intet paa Jorden er saa dejligt som mine egne Tanker, de er saa store,
saa vide, synes jeg, der er Plads til alt, og dog kan jeg se over det
alt sammen. De fødes efter mit Ønske, mén er ikke mine Slaver, de
stiger frem, som jeg vil have dem, og dog fri og stolte. De rummer alt,
hvad jeg har kært, og jeg er Konge i deres Rige,45

Minder, frigjorte fra Baand, lyse herlige Minder, hvori Sorger ligger
gemt, men Sorger, som jeg selv kan dæmpe, selv kan mildne, saa de ingen
Magt faar over mig, Minder om Modgang og Fortrædelighed, der dog er som
Voks i mine Hænder, som jeg selv kan bøje og lede, saa jeg kan se
Modgangen, som jeg vil se den, frigjort for al dens Vægt. Og i disse
Tanker, i disse Minder glider Livet mig forbi, alle de dejlige Dage i
Solskin og Lys, alle de herlige Landskaber, som mit Øje har set, alle
Naturens og Menneskenes Mesterværker: Hav, Sø og stolte Bjerge,
skinnende Marmor og guddommelige Lærreder, Klang af Musik og Rytmer af
Digte, Menneskers Tale og alle de herlige Tanker, de store har tænkt og
skrevet. Du forstaar mig, hele den Skat, som Verden giver os, om vi vil
og kan tage den. Og saa lever jeg mit Liv i disse Tanker, stolt som en
Konge. Væggene viger, og Loftet højnes og hvælver sig over mig, som om
Rum og Tid forsvinder. Jeg gribes ofte af en Ængstelse, en underlig
uforklarlig Frygt for, at dette er et Overmaal, som ikke kan vare, at
der maaske vil hænde et og andet, der pludseligt, som et Lyn, vil
styrte mig ned fra den Trone, hvor jeg sidder.

Men det er kun et Øjeblik, saa glider mine Tanker atter ud over Verden,
over min Verden, hvor jeg er Herre, og min Ensomhed bliver saa

stor, saa stærk og saa stolt, fordi mine Tanker skænker mig alt, hvad
denne Verden kan skænke,, fordi jeg lever et Liv i denne mine Tankers
Verden, som ejer alt det, Gud og Mennesker har skabt af attraaværdigt
her paa Jorden.

Og naar jeg saa foler Lykken allerstærkest, saa ligesom ser jeg i
Baggrunden Bjørnø med Sollys paa det blinkende Tegl, Bjørnø, som er
blevet mig et Sindbillede paa Lykken. Og saa længes jeg mod Bjørnø. Men
mine Tanker stiller min Længsel, i mine Minder finder jeg alt det, jeg
længes mod, og genoplever de sollyse Dage, maaske endnu sollysere i
mine Tanker.

Du vil maaske smile ad mig, Vendela, men i mine Tanker ligger min
Livslykke gemt, og saa længe mine Tanker for mig bliver den sollyse
Have, som de endnu er, og som Guderne give, de altid vil blive, saa
længe kan Skæbnen byde mig, hvad den vil, og den skal aldrig krumme min
Ryg.

— — — »Det praktiske Liv« har været lidt slemt ved mig, Vendela, i
disse Dage, det er derfor jeg tager saa heftig paa Veje. Men Du ved jo
nok ikke sandt — Du ved, hvad jeg mener. Jeg kommer, og Tak fordi Du
beder mig komme.

Din hengivne Fætter Hugo Ahrenfeldt.XVII.

A t klæde Borgens Vægge med Lærreder fra Mestres Hænder var i de
svundne Dage Adelens Stolthed. Og stor var Kærligheden til Kunsten
altid i Ahrenfeldternes Slægt. Derfor var Bjornøs Malerisamling
Slottets største Pryd. Det var ikke en fast ordnet Samling, men Væggene
i alle Værelser og langs de brede Korridorer var dækkede med Lærreder.
Galerier og Gange bar Navne efter Billederne. Familiegangen, det
hollandske Galeri, den florentinske Korridor, saaledes benævnedes de.
Paa Familiegangen og i Familiesalen hængte Billeder af Slægtens Mænd og
Kvinder, et Galeri af danske Adelsportrætter, der var enestaaende i
Landet. Nogle malede af ubekendte Kunstnere, usignerede, men forsynede
med den gengivnes Navn og Vaaben — næsten alle Danmarks gamle Slægter
var repræsenterede, — andre signerede Karel van Mander og Jens Juel.
Strenge velbyrdige Herrer, pudrede hvide og røde Frøkener

og panserklædte Krigere, Side om Side med græskromerske Triumfatorer
med Laurbærkranse om Pande og uhyre Alongeparykker.

Langs Korridorerne hængte i broget Forening flamske Genrebilleder,
franske Landskaber, tyske Slagbilleder, florentinske Pietaer og
Helgenbilleder, alle med tydeligt Skolepræg, ofte dog uden Signaturer.
Øjet fængsledes og Minder kaldtes frem om Malerkunstens ypperste. Med
de snart brunrøde, snart mærkelig lysende Farver, talte Billederne
deres stumme Sprog til Beskueren, meldte om Krig og Idyller, om Sydens
Sol og herlige Blomster, genkaldte ved Draperingernes Farve og Fald
Toscanas, Lombardiets og Veneziens Fortid eller smilede lunt med
flamske Interiører.

Det var ikke saa meget ved deres umiddelbare Værd som enkelte
Kunstværker at Billederne fængslede, det var mere ved den Aand, der
hvilede over dem. Man følte de henfarede Tider og Slægtens Tradition,
der gennem Hundreder af Aar havde fredet om denne Samling.

Den sidst afdøde Lensgreve havde beriget den med en Række Billeder af
engelsk Kunst. Han havde ønsket at gendrive den Paastand, der altid
havde irriteret ham, at England ingen Kunst havde. De hængte i et lille
Galeri, der havde faaet Navnet »Old England«. Samlingens bedste Billede
var et Portræt af Lely, der forestillede en149

af Kong Jakobs Favoritinder. Slank og blond, med klare leende Øjne saa
hun fra en lysegraa Baggrund. Der var et klogt og forunderlig levende
Udtryk i Maleriet, som vilde de røde Læber aabne sig og tale med blød
og klangfuld Røst, som vilde den unge Pige strække den fine hvide Haand
ud af Rammen og med et let Spring naa Gulvet og fylde det lille Galeri
med sin sølvklare Latter.

Vendela lignede hende.

Foran dette Billede stod Vendela og Hugo kort efter hans Ankomst.

Vendela vilde have nogle Billeder med til Hovedstaden og havde bedt
Hugo om at hjælpe hende med at vælge nogle, der skulde smykke
Værelserne i det Hus, som Ahrenfeldts havde lejet i Byen.

Selvfølgelig skulde »Lelys beautie«, som Maleriet kaldtes, være blandt
de udvalgte. »Det vil se meget bedre ud i en Salon i København end her
i Korridoren, mellem Landseers Dyr og Turners kuriøse Mariner,« mente
Vendela.

Hugo var bestemt imod at tage Billeder til Hovedstaden, og han sagde
sin Mening med stor Vægt og næsten overdreven Iver:

»Vendela, Du maa ikke blive vred, men det er Vandalisme. Disse Billeder
hører hjemme her paa Bjørnø. Du skal ikke flytte dem, ikke bringe dem
bort herfra; Husguder lader sig ikke flytte.«!5°

Vendela smilede. »Du blivei alvorlig, Hugo, og jeg som syntes, de vilde
pynte saa kønt.«

»Du maa ikke, Vendela. Du føler maaske ikke, hvad jeg føler, men Du er
saa vant til disse Billeder. Jeg ser dem igen efter mange Aar. I Sommer
saa jeg ikke paa dem. Dengang levede vi derude under aaben Himmel, og
da var der Indtryk nok, men nu ser jeg dem, og jeg kan ikke sige Dig
alt, hvad jeg føler ved Gensynet. For mig er disse Billeder virkelig
Bjørnøs Husguder, en Del af Bjørnø, Bjørnø selv. De vækker Minder fra
Skoledagene, da din Fader levede, og vi Drenge kom til Bjørnø i
Ferierne, tumlede her paa Galerierne og legede Skjul paa Loftet mellem
de gamle Rammer og Lærrederne deroppe. Og nu begriber jeg egentlig
først, hvad det hele er.«

Vendela saa op paa ham, hans Blik var alvorligt, og han talte i en
underlig Tone, der rev hende med mod hendes Vilje.

»Ser Du, Vendela! Adelen var gennem Tider Kunstens Beskyttere. Nu er
det anderledes. Nu samler og køber de rige Fabrikanter og Grosserere
fra alle Verdens Kanter Kunstværker, vejer deres Pris, tusker og
handler og praler med deres Kob. En Gang imellem forærer de Staten hele
Klatten ; saa bliver Giveren offentligt udmærket og kommer i Aviserne.
De støtter de unge Talenter, giver dem Mad og Opmuntring og trykker dem
i Prisen.Det hænder ogsaa, at de hitter en Rafael eller en Titian et
eller andet forglemt Sted. Enten hænger de den op i deres Salon og gor
en Middag paa den, saa bliver de misundte, eller ogsaa skænker de den
til Galeriet, saa bliver de Etatsraader. Lige meget, de gor noget for
Kunsten, men de gør det paa en nederdrægtig Maner.«

Vendela lo.

»Adelen gjorde det anderledes i gamle Dage. Den gejstlige Adel der nede
i Italien og den verdslige her oppe, de lod sig male selv, og de lod
Kunstneren smykke deres Boliger. Ikke for at være Mæcener og blive
eftertragtede eller misundte, heller ikke for at vise, at de havde Raad
til det, men fordi de i Kunsten saa en af de Livets Glæder, som de
kunde forskaffe sig. De gjorde ikke deres Malere til Professorer, den
Gang de havde Magten, men Kunstnerne blev deres Ligemænd. Kunst var
Adel og for Adelen!«

Vendela smilede. »Hugo, Du er jo ellers Demokrat, hvordan kan det være,
Du i Dag er saa voldsom aristokratisk, det ligner Dig slet ikke.«

Hugo saa alvorlig op: »Det er Billederne, Vendela. Jeg er nok Demokrat,
men ikke paa dette Punkt. Det kan ikke nytte, de faar aldrig Masserne
med der. De kan gøre, hvad de vil, bygge Museer, holde Foredrag, trykke
Boger og .sprede dem ud over Folket, de faar aldrig den2

Arbejdsmand, hvis Ryg krummes i Slidet for det daglige Brød, til at se
paa de Lærreder og forstaa dem; der skal Lys til, Lys og Solskin. Og de
kan ikke give dem Lyset uden at tage Billederne væk. Der bliver ikke
Plads til de Lærreder i det Samfund, hvor Individets Ret maales efter
dets Ret til Føde og Arbejde. Og Masserne forstaar det aldrig, lærer
aldrig at forstaa det. De er Billedstormere. Al den Snak om Sans for
deslige, det er Trang til at nivellere. De skal lige saa godt forstaa
det som de andre, de store og fine. Men faar de nivelleret, saa river
de Billederne ned og bruger dem til at pakke ind i og klæder Væggene
med den malede Side indad og godtkøbs Papir paa Vrangen.«

»Du gaar fra den ene Yderlighed til den anden,« faldt Vendela ham i
Talen.

Hugo overhørte hendes Bemærkning og fortsatte:

»Det er disse gamle Billeder, malede for Bjørnøs Herrer og Fruer,
samlede af dem for at smykke deres Vægge, tjene dem og dem alene til
Glæde og Nydelse, det er disse Billeder, der gør Bjørnø til det, som
det er. Stolte Herrer i Panser og Plade med Vaabenskjold, statelige
Fruer i Silke og Atlask, glødende franske Landskaber, skønne italienske
Helgenbilleder og saftige hollandske og flamske Interiører, — i alle
disse Billeder spejler sig53

Livet paa ßjornø, medens Aarhundreder svandt, medens Tiderne vekslede,
Stænderne fodtes, kævledes, stredes, besejrede hverandre og steg frem
jævnsides og foran hverandre. Uberørt af alle Klassekampe ligger Bjørnø
med sine Billeder. Og nu i vor nivellerende Tid, hvor alle Døre skal
slaas op for »Folket«, hvor man raaber paa Statens Pligter, og hvor
Etatsraaderne slaar deres Samlingers Døre paa vid Gab — Værsgo'
Godtfolk — det er Kunst, det koster ikke noget — det vil sige ikke Jer
— mig har det kostet Millioner, men dem skal I have Del i, for jeg har
tjent dem hos Jer — i denne Tid ligger Bjørnø fornemt med sine Skatte
og stænger sin Dør. Og den skal være stænget. For der er faa, der
forstaar det, det skal ikke spredes til de profane. Vi hernede, vi
lever i det, det er en Del af vort daglige Liv, vi er fødte med det og
fødte til det. De Billeder er malede til os, og faar de knækket Halsen
paa os, saa er det forbi med Billederne. — Du skal lade de Billeder
blive her paa Bjørnø, Vendela, for her horer de hjemme, ikke i en
Lejlighed, som Du lejer af en Murermester halv-aarsvis.«

Vendela saa usikkert op.

»Jeg forstaar Dig slet ikke, Hugo. Som jeg sagde for, Du plejer ikke at
se Sagerne fra den Side.154

Det er naturligvis kun et Lune,« fojede hun ærgerlig til.

Hugo tav.

»Jeg kan godt lide det Lune alligevel;« hun saa op paa ham og smilede.
»Du er og bliver en Ahrenfeldt, Hugo.«

»Her paa Bjørnø, ja. Til Tider, naar jeg er derinde i Kampen for
Tilværelsen, du ved nok, synes jeg tidt, at det er gamle, dumme
Fordomme, som mine begavede Kamerater kalder det. Hernede kan jeg se,
at det er det alligevel ikke. Traditionerne er nu en Gang en
Kendsgerning, og var det ikke saaledes, saa vilde jeg ikke føie det.
For jeg er ikke dum. Og det er heller ikke Dumhed. Der ligger noget i
denne Kæde, der forbinder Fortid med Nutid: det Arbejde, Generationer
har gjort, og som forplanter sig gennem Generationer. Og det skal de
andre respektere! Om ikke af anden Grund, saa fordi det er en
Kendsgerning, og Kendsgerninger skal respekteres, til de brydes. Men
endnu er de ikke brudte, og det varer længe, inden de bliver det.
Selvfølgelig kan de stykke Bjørnø ud og låve mange hyggelige smaa Hjem
af det. Men de skal tage det fra os, og vi slipper det ikke godvilligt.
Hele den Rigdom af Liv, der rører sig her, kan vel nok slaa til til
mange, men skal der155

være rigtig System i det, saa ender det med at blive Smalkost for dem
alle.

»Og derfor beholder vi det for os selv,« afbrød Vendela.

»Det gør vi, det vil sige Du,« rettede han.

»Og Du vil være min Vaabendrager.« — Vendela rakte ham Haaden.

Gamle Baron aabnede Døren for Enden af Galeriet og traadte- ind. —

»Se se, her staar I og giver hinanden Haanden, hvad er det, I har for.«

Hugo rødmede.

Vendela lo: »Hugo lover at ville værne Bjørnø mod de slemme
Socialister.«

»Naa saadan,« brummede Baronen, »ja det er han s'gu den rette til, han
er selv halvvejs Socialist.«

»Nej, Onkel,« sagde Vendela varmt, »Du skulde bare have hørt, hvor Hugo
talte kønt om Bjørnø og Traditionerne.«

»Ja, det er herude, derinde tuder han med de andre Ulve. Nu har han
faaet det Sind paa.«

Hugo ærgrede sig, men sagde ikke noget.

»Svar ham dog, Hugo,« sagde Vendela ivrig, »vis ham, at det er Alvor.«

»Jeg skal nok vise Onkel Rudolf, at han kan stole paa mig, naar det
gælder,« sagde Hugo alvorligt. »Men Ord er og bliver kun Ord.«»Naa ja,
gamle Dreng, Du er god nok,« sagde Baronen og klappede ham paa
Skulderen, »kom nu med ned og hjælp mig at arrangere Posterne. Skytten
er dernede, og vi skal lægge en Slagplan for Jagten i Morgen.«XVIII.

Jagten den gaar saa let gennem Lunden.

Stolte Fruer og ædle Riddere beder Hjort og Hind, medens Falken stiger
og henter det vingede Vildt fra lette Skyer under blinkende Sol.

Hornet gjalder — — —

Klar og skarp hviler Oktobersolen over Nonnevænget. Bjorno holder Jagt.

Vendela selv og faa af Egnens store.

Klar Luft, let Rim, stille kold Morgen, da Hornet lyder.

Klapperkæder er spændt som et Bælte langs Skovens Hegn.

Skytterne staar langs en Linie midt gennem Skoven.

Alt er beredt—Jagten gaar gennem Lunden.

Ved en Stente staar Hugo, og da Hornet lyder, spænder han Hanerne paa
sin Bosse med to skarpe Knæk.Klirrende, klaprende sætter Kæden sig i
Bevægelse langt ude. — Lydløs og tavs staar Jægeren paa Post.

Det suser i Løvet, det klirrer mellem Buskene. En Skovskades Skrig,
lette springende Fjed. Ræven sniger sig langs Grøften, medens Haren
hopper Hop-i-Hop. Men alt er saa tyst, kun klirrer det langt borte, saa
enkelte Skrig, der genner Vildtet. Skarpe Kommandoord, men det er endnu
saa fjernt, saa fjernt. Hugo spejder over Vejen, spejder mod Skoven
foran, men hans Puls banker roligt.

Han føler ikke Jagtens Spænding, og han ved ikke selv hvorfor. Det er,
som stiger der fra den tavse Skov Stemninger mod ham, der slynger sig
om hans Hoved som Ellepiger i Dans, Stemninger, der tager ham fangen,
saa han glemmer Jagten.

Det klirrer i det fjerne.

Kæden rykker frem, — Klapperkæden.

Og dog er det ikke Klapperkæden.

Det er Mænd, der skrider fremad, fordi de er nodte dertil, dagtingede
Mænd, der ikke beder Hjort og Hind med Lyst. Mænd, hvis Ryg er bøjet af
Arbejde, hvis Hænder er haarde af Slid, hvem hver Dag bringer det samme
Spørgsmaal: Brod til de mange Munde, Arbejde, tvungent Slid Dag efter
Dag.

For dem er Jagten ikke Lyst.59

Jagten, den kongelige Jagt, er for stolte Fruer og ædle Riddere, der
beder Hind og Hjort.

I gamle svundne Tider, hvor Adelen sad mægtig paa sine Gaarde, med
Pligt til ene at værge for Land og Rige, med Ret til ene at bede
Vildtet — da betød Jagten Hvile, Herreidræt, Herresyssel. Frem red den
Ridder paa hviden Hest, ham fulgte hundrede Svende. — Og han jog
Vildtet gennem Skove, der var hans, over Marker, der var hans.

Den ufrelse Mand, der tog hans Vildt, hans Øjne lod han stinge med
glødende Jern, hængte ham i Borggaardens Lind til Føde for Ravne.

Paa Borgen herskede han, og ham fulgte hundrede Svende.

Men Tiden led, andet Skel blev sat. En Stand rejste sit Hoved, saa en
til, og efter Borgens Herrer fulgte kun de faa.

Og som Aartierne gik, blev de færre og færre. De andre blev de mange.
De satte Skæl om Bondens Gaard, og dette Skæl maatte Borgens Herre ride
udenom.

Og Bonden blev saa stærk, at han skrev Landets Love.

De Svende, der før blev fødte til livegen Tjeneste, til Hov- og
Jagtdage, maatte Herremændene tinge for Dagløn.i6o

Og Tiden gik, og fra de store Byer, hvor de sorte Skyer af Røg fra Ild
under Esse og Kedel stiger mod den blaa Himmel, gik Mænd i sorte Klæder
ud over Landet og talte til de dagtingede Mænd.

Og de hørte paa dem, og faa var de, der lod sig tinge.

Jorden er ogsaa eders, Vildtet er eders, hvorfor arbejde for andre,
naar I selv ejer Ret til Arbejdets Frugt?

Og det klirrede fra Klapperkæden, det var, som drog der en Hær frem —
en Hær af Mænd med bøjet Ryg og hærdede Hænder.

Og Jagten, der gik saa let gennem Lunden, — er ingen Leg for dem. Der
er et ondt Smil i mangt et Øje, et bittert Ord paa mangen Læbe.

Det er ikke Klappere, der drager frem, det er maalbevidste Mænd i
Fylking.

De driver ikke Vildtet mod Borgens Herre og hans høje Gæster. De gaar i
Kæde den tunge Vej gennem Skoven og tager den i Besiddelse, de standser
ikke ved Skovens Hegn, de gaar over Marken og deler den frugtbare Jord,
de gaar over Parkens Gærde og jævner Slottet med Jorden, for at rejse
deres Kvinder og Børn mange smaa Huse paa det ene stores Grund.

Ustandseligt gaar de fremad, og de helmer ikke, før alt er deres.i6i

Men Vildtet flyer over Marken, og den, der møder det, fanger det ind.

Saa lidt til saa mange Munde. Vildtets Kod er Føde og dets Pels Klæder.

Og Vildtet forsvinder med Jægerne.

Paa den delte Jord er der ikke Plads til det fredløse Vildt. Skoven
synker for Økseslag, Hus rejser sig ved Hus.

Det klirrer og klirrer, det er en sluttet Trop, der drager maalbevidst
gennem Lunden.

For den flygter det jagede Vildt, medens Vinden suser i Træernes Toppe,
synger sit Fremad. Tiderne glider, mens Slægterne svinder.

Hver Tid har sine Krav, og som Tiderne glider, spredes Krav og vokser
sejt og stærkt.

Over Skoven hviler Røgen fra Ild under Esse og Kedel.

Ogsaa Skoven er Arbejdets Mark, og over den trænger Solens Lys igennem
Røgen, gult og mat, over den Valplads, hvor Vilje har kæmpet mod Vilje.

Hvor de mange, der led, vandt Sejr over de faa, der nød.

Det rasler i Buskene, et Glimt, et Knald, og den røde Ræv strækker sine
Lemmer i Døden for Jægerens Fod. — Synerne viger, Taagedrømmen flænges
ved det skarpe Skud.

Det knalder igen — etsteds fra Skyttekæden.

Det klirrer fra Klapperkæden, der skriges og hujes, skarpere lyder
Skovfogdernes Raab: Hold Linie — træk til højre — gaa paa — fremad —
stands paa Fløjen.

Det klaprer over Trætoppene, Fasanernes stærke Vingeslag lyder gennem
Luften.

Knald paa Knald.

Frem styrter Bukken i susende Spring, og Haren piler over Vejen.

Graa toner Krudtrøgen mod den klare Himmel, medens det lufter i
Trætoppene.

Jagten gaar gennem Lunden, fremad, fremad, Knald paa Knald.

Og Scenen skifter.

Skyttekæden staar langs Ungskov og Grankrat, tæt mellem Skytter, kort
til Klapperne.

Fasanerne gemmer sig mellem de korte Granspirer. Næppe sætter Klapperne
sig i Bevægelse, saa rejser Fuglene sig paa deres Vinger, svinger sig
mod den lysende Sol for at fly.

Hanernes Farvepragt straaler i Solglansen, rødt, gyldent, grønt, de
lange bøjede Halefjer glimter, medens de korte Vingeslag slaar Luften
med Brusen.163

Vendela staar paa en Høj, jagtklædt, i en kort fodfri Kjole med stramt
Liv, af vissen, grøn-graa Farve.

Bag hende staar den gamle Jæger og lader hendes Bøsser, to har hun
stedse ved Haanden.

Hendes Kinder blusser og hendes Hjerte banker af Jagtiver.

Jagten er den herligste Syssel for hende, der ejer Borg og Len.

Mod hende styrer en gammel Fasanhane højt i Luften i al sin Glans, med
stærke, larmende Vingeslag.

Hun kaster Geværet til Kinden. Coup de roi — og Fuglen styrter til
hendes Fod gennem Luften.

Jægeren tager den op. Dens mørkegrønne Hoved med de røde Kinder hænger
slapt ned, i rødt og gyldent spiller det brede Bryst, og i dybtgrønt de
lange Halefjer.

Hun kaster kun et Blik paa Fuglen.

Det suser igen, hun hæver atter Geværet. Det knalder, atter et tungt
Fald.

Hendes Kinder blusser, og hendes Øjne lyser.

Som Jomfrugudinden Diana staar hun, stærk, ung, spændstig i Sollyset,
ene Kvinde mellem alle disse Mænd.

Og hendes Skud henter Vildtet fra dets Flugt over Træernes Toppe.

Hendes er Skoven, hendes er Vildtet, og hun fører Jagten gennem Lunden,
medens det klirrer og glimter.

Hugo vendte sit Blik mod hende.

Stolt stod hun der, medens Synerne fra for svandt i det fjerne. Hun var
som en Kongedatter, i Kraft af nedarvet Ret.

Hun troede paa sin Ret og tænkte sig den som en kongelig Ret, hendes
Fødsel gav.

Hun saa ikke de fjerne Skorstene med Røg fra Ild under Kedel og Esse,
der formørkede Solen; for hende skinnede den klar og lys paa blinkende
Tegl over hendes Fædres Borg.

Hun lyttede ikke med Ængsten til Klirren fra Mænd, der drog frem med
bøjet Ryg og bittert Glimt i Øjet.

For hende var det hendes Folk, der efter hendes Vilje jog Vildtet mod
hende, for at hun kunde kalde det med sikkert Skud fra Flugt mod Sky.

Og Solen straalede jo lyst, hun stod der som Kongedatteren, hvem de
alle var til Vilje, og hvis Vink de alle bøjede sig for. Endnu var der
stolte Kvinder og ædle Mænd, der bedede Vildtet i de grønne Skove.

»En Hane, Hugo!« raabte Vendela.

Han hævede Bøssen og skød.65

»Forbi!« Hun kastede Geværet til Kinden — et Knald.

»Ser du, Hugo, mit Skud ramte!«

Og hendes Kinder blussede, medens hendes Øjne skød Lyn.

Knald paa Knald og stærke Vingeslag, der susede gennem Luften, medens
Klapperkæden klirrede gennem Krattet.

Og medens Jagten gaar, glider Solen hen over Himmelbuen og synker mod
Vest mod det blinkende Vand.

Den sidste Saat vender mod Slottets Mark, delvis Højskov, delvis Krat
og tætte gamle Graner.

Flemming staar paa et Hjørne, med fri Udsigt til alle Sider. Han venter
ikke noget Vildt paa dette Sted og nyder Synet af Skov og Mark under
den synkende Sol.

Naar der falder et Skud, ses først et Glimt, saa en falden Fugl, og saa
lyder Knaldet lige som mere dumpt mod Aftentide.

Det stunder mod Jagtens Ende.

En stolt og kongelig Jagt, Bjørnø værdig, et Udbytte af henved 300 Stk.
Vildt, mest Fasaner og Harer.66

Det er ikke det nedlagte Vildt, der glæder ham. Vildtets Bestemmelse er
at fredes, for at skydes naar Tid er. Holde Bestanden inden rette
Grænser, som et Led i Naturens Husholdning, som det er Mennesker givet
at forvalte, kyndigt og klogt.

Og for at denne Forvaltning kan ske, som det sig hor og bør, maa den
ledes med kyndig Haand.

Paa Bjørnø er Traditionen fast, aarelang og god. Paa hvert Sted er den
rette Mand, hvis Hverv er givet. Og Manden passer sit Hverv.

Det er, som om Jagtens Udfald er betinget af alt dette velordnede,
gennem Aarene planlagte og velrøgtede Arbejde.

Jagten er Idræt, Hvile for Aanden, men den kræver en Skole, en Skole,
der gør Øjet sikkert og Haanden fast.

Fremfor alt kræver den en sikker Ledelse, der forstaar sin Kunst,
fjerner Faren og gør Arbejdet let.

Fra første Færd en Kamp, er Jagten ved Øvelse bleven en Leg.

I Fortiden kæmpede Menneskene med Dyrene for at hævde deres Plads i
Verden. Nu er Kampen forbi, nu er Jagten Hvile og Adspredelse.

Flemming havde ledet Jagten i Dag, og han følte, at han havde ledet den
vel.i6 7

Klapperne var vel ikke saa medgørlige som forhen, det blev vanskeligere
at faa Folk.

Det bliver altid vanskeligere at faa Folk, Byerne sluger dem, Bønderne
lider heller ikke dette Jagt-arbejde.

Men paa Bjørnø lader det sig endnu gore, fordi Bjørnø er et Sted, hvor
Orden i Arbejdet er en Tradition, og hvor Folkene gør deres Pligt.

Og Føreren gør sin Pligt ogsaa.

I Livet bliver alt Pligt — Flemming smiler — selv Jagtens Glæder.

Saa længe der er Borg og Len, er der Jagt. Der jages maaske for meget.

Men her, hvor Jagten er et Led i den Gerning, som er Livets Gerning,
der skader det ikke.

Den, der staar saa højt, at han ser vidt over de andre, han kan handle
større, friere end de andre, og alle Midler tjener ham i hans Handlen.

Alt, hvad der styrker hans frie, frelse Blik, gør ham bedre skikket til
den Førerstilling, der er hans Lod i Livet.

Han hæver Blikket over Døgnets Kævl og Kiv, saa han kan lede de andre,
hvis Blik ikke er saa frit som hans.

I hans Varetægt er det gode og skonne betroet, det som kun det frie Oje
kan se og kun den frie Aand forstaa.68

En Sum af skont og godt, der giver Livet den Tillokkelse, som forsoner
med Kamp og Nød.

Men det skal den kunne se, der vil staa paa Forerens Plads.

Sparsomt falder Skuddene nu, sjældent glimter det bag Buskene.

Klapperkæden gaar langsomt, træt og trægt fremad.

Der er en Dagion fortjent.

Flemming smiler — der er et Dagværk fuldbyrdet.

Solen synker, og Skoven hviler atter i Fred.

Jægerne stiger til Vogns, under Latter og Spog gaar det hjem imod
Slottet.

Skovrideren samler Klapperne og deler Daglønnen ud.

Penge for Arbejdet, Penge, der betyder Mad og Klæder til dem derhjemme.

Flokkevis gaar de hjemad, de vadmelsklædte, duknakkede Mænd.

Det er et drøjt Dagsarbejde, men en god Lon, siger en.

Det er Narreværk til Hobe, siger en anden. Ikke Arbejde for Mænd. Og
der kommer de Tider, da den Slags Forlystelser forsvinder med de store
Folk.

Hugo sidder tavs sammen med Flemming ogi6g

Vendela i dennes Ponnyvogn og kaster et Blik over Skaren, der opløses
og gaar hver til sit.

Det klirrer ikke mere, der ligger saa mange Glimt, saa mange Knald
imellem nu og Tankerne fra før, Kæden er opløst, men den kan fylkes
igen. Og hvad var saa den Dag?

Ringe, næsten ingen Nytte, fraset Daglønnen, som kunde være tjent paa
anden Vis.

»En dejlig Dag, Hugo, ikke sandt?« smilede Vendela og trak Pelsen
fastere om sig. Endnu glimtede et Lyn i hendes Øjne ved Mindet. »40
Stykker for min Part. Jagten er en kongelig Forlystelse.«

Flemming lo. »Bravo, Vendela!«

»Det er din Ledelse, Flemming, vi kan takke for det,« sagde hun. »Du er
en ypperlig Fører.«

»Ja,« sagde Flemming, »det er Forelsen, det kommer an paa i det smaa
som i det store.«

»Du er saa tankefuld, Hugo.« sagde Vendela.

»Ja,« svarede Hugo, »men jeg er bange for, at I ikke vil kunne forstaa
mine Tanker.«

»Er de saa dybsindige?«

»De er lidt mørke.«

»Er det fordi, Du ikke har haft Held med Dig?«

»Maaske. Livet inde i Byen har givet mig sære Tanker, ligesom draget
mig bort fra Jer og jeres Liv herude. Det er Kulrogen.«170

»Saa maa da en Dag som denne kunne give Dig frisk Luft i Lungerne.«

Hugo smilede lidt tungsindigt. »Rogen hænger mig i Klæderne og i
Tankerne.«

»Saa søg Dig et Sted, Hugo, hvor du staar over Røgen, hvor det blæser
frisk og sundt,« sagde Vendela.

— — De korte hjemover mod Bjørnø, Solen sank rød i det blanke Vand og
kastede et varmt Skær over de unge Ansigter.

»Det er som Guld paa et Skjold,« sagde Flemming.

Men Hugo syntes, det var, som brændte en Borg i Vest. — Sære Tanker,
han ikke kunde slippe.XIX.

Jagtmiddagen paa Bjorno var lang og droj. Oven paa Dagens Anstrengelser
krævedes noget styrkende. Og det var et Maaltid, der ydede rigelig
Belønning for Dagens Møje.

Damerne kom til Middag, og gamle Jacob Ahrenfeldt skuede veltilfreds
ned over det velbesatte Bord og de glade Gæster. Kan hænde, den gamle
Herres trende Fruer fandt mere Behag i den Tone, der nu herskede ved
Jagtmiddagen, end i hin fra de gamle Dage, da Herrerne var alene til
Bords, og Husfruen forlod Taflet ved Stegen for ikke at lægge Baand paa
den Stemning, der steg med Retterne og Antallet af tømte Pokaler. Da
hændtes det ikke sjældent, at de velbyrdige Mænd gled under Bordet, en
efter en, og deres respektive Tjenere maatte bringe dem til Leje, saa
kun de tapreste holdt Gildet til Ende. Og ikke var det lutter høviske
Ord, der i hine Tider172

lod mod de alvorsfulde Fruer ved den strenge Hr. Jacob Ahrenfeldts
Side.

Nu var Jagtmiddagen som andre Fester paa Bjorno, det gik saare høvisk
til.

Onkel Rudolf mindedes de gamle Dage; han holdt egentlig for, at Kvinder
til Jagtmiddag var en Uting. Men andre Tider andre Skikke, og det blev,
som den afdøde Lensgreve havde indført det.

Efter Middagen samledes Herrerne i Rygeværelset. Der gik Talen lettere,
men det var næsten altid de samme Emner, der drøftedes. Efter Bordet
gør Hvile saa godt, og Herrerne hvilede i de brede, dybe Lænestole.

Ferdinand Harhoff var den mest veltalende, lille og adræt som han var
og ypperlig til Mode efter en vel tilbragt Jagtdag. Man drøftede endnu
Jagten, men da man havde gjort det hele Dagen, var dette Emne næsten
udtømt, og Harhoff ledede Samtalen hen paa Toldspørgsmaalet. Han var en
ivrig Toldbeskyttelsesmand og rejste jevnlig rundt i Landet til Møder,
paa hvilke han for en særlig indbudt Kreds holdt lange Foredrag om
Toldbeskyttelsens Velsignelser.

Baronen paa Hojstrup sagde altid: »Jeg kan ikke begribe, hvor Pokker
Ferdinand kan faa de Tal ind i Hovedet. Han har saagu før haft
Vanskeligheder nok med at huske Aarene paa173

Hingsteavlsforeningens Præmiedyr. Nu konkurrerer han i Stiftstidenden
med Klasselotteriets Trækningslister i lange Klamamuser om Indførsel,
Udførsel, Nationalvelstand og Toldsatser.«

Oprindelig var Harhoff Hippolog, og Onkel Rudolf . havde om ham
fabrikeret en af de faa Vittigheder, han i sit Liv havde begaaet. Efter
et stort Toldmøde paa Egnen udtalte han:

»Ferdinand Harhoff har det lige omvendt af alle andre: De rider Kæphest
som Drenge . og Væddeløb naar de bliver store. Ferdinand begyndte med
at ride Væddeløb, nu rider han Kæphest i Karriere paa Toldvæsenet.«

Det var en fast Regel, at Harhoff holdt et Foredrag til Kaffen og
Cigarerne om de nyeste Foreteelser paa Toldspørgsmaalets Omraade.
Tilhørerne var imponerede over de mange Tal, som de ikke kunde knuse,
og af Ferdinands Veltalenhed. Men lidt Ondskabsfuldhed blandede der sig
dog ogsaa i Beundringen.

Denne Gang diskuterede man den Modstand, Harhoffs Meninger vakte hos
Jyderne, og de ringe Udsigter Sagen havde til at føres igennem.

Harhoff blev ilter: »Sagen er den, mine Herrer! D'Hrr. Godsejere har
det ligesom de fleste andre her hjemme, de kan ikke se en Tomme ud over
deres egen Næsetip, og derfor staar alt i Stampe. Vi kommer ingen
Vegne.«174

Greven paa Urup var Landstingsmand, en af disse høj konservative
Landstingsmænd, som selv Oppositionspressen taler om med hviskende
Beundring, der vistnok skriver sig fra den Omstændighed , at de aldrig
har udrettet noget. Man gaar og venter paa, at de skal gøre. et eller
andet, selv om Tiden skrider, uden at der sker noget som helst. Han
udtalte sig aldrig offentlig, knap nok paa Tinge, og der var ingen, der
vidste, hvad han mente. Men alligevel stod der et Skær over ham, det
var ligesom en Beroligelse for hans Standsfeller at vide, at han var
der. Han kunde jo en Gang sige eller gøre noget, og allerede det var en
Trost.

Grev Hvitfeldt var ikke begejstret for Indførselstold. Men han ønskede
ikke at diskutere Spørgsmaalet med Harhoff, der var ganske anderledes
inde i Enkelthederne end selve Lovgiveren i det høje Ting.

Hugo kom ham til Hjælp.

»Din Indførselstold er dødsdømt paa Forhaand. Danmark er ikke et
kornindførende Land.«

»Det var som Pokker!« lød det i Kor fra det samlede Landbrug.

»Det er vist ikke noget, en Københavner forstaar sig paa,« sagde
Hofjægermesteren overlegent.

Hans Ord ansporede Hugo. »Det er ikke mit Ræsonnement, og hvis det er,
er jo ligegyldigt,75

men Danmark er ikke et kornindforende Land! Vi udfører en Mængde
Landbrugsprodukter.«

»Rigtig,« faldt Harhoff ind, »i 1897: 94,56 Millioner Pund Oksekød,
20,61 Millioner Pund Svin levende Vægt og 85,26 Millioner Pund Svin dod
Vægt samt endelig 73,38 Millioner Pund Smor. Og vi indførte samme Aar
for 64,1 Million Kroner Korn.« Han saa triumferende paa Hugo.

»Netop,« svarede Hugo, »men det var det Korn, vi købte for de Millioner
Kroner, Du nævnede, der vandrede ud som Flæsk, Kød med videre. Kød er
Hø, højstærede, eller om Du vil Korn. Derfor udfører vi Korn, vi
indfører det ikke. Vi tager en Avance paa det.«

»Det er Sludder,« sagde Onkel Rudolf kort.

Hugo trak paa Skuldrene. »I vil ikke forstaa

det.«

Harhoff blev ivrig og holdt et langt Foredrag om Korntold og
Eksportpræmier, hvorefter Hugo faldt ind. »Levnedsmidler maa ikke
fordyres,« sagde han, »det er en Hovedsætning, der staar fast.«

»Demokratisk Sludder,« snerrede Hofjægermesteren, »Landmændene skal
pinedød have noget for deres Arbejde. Arbejde vil Folk ikke, — vi kan
ikke engang faa Arbejdere.« Dette med Mangel paa Folk var
Hofjægermesterens Specialitet, han havde holdt et Foredrag i
Landhusholdnings-76

selskabet om dette Emne. »I Stedet for alt det Sludder, I gaar og gør
derinde i København, skulde I låve en lille fornuftig Lov, der skaffede
os Arbejdskraft.«

»Hvorledes tænker Du Dig det:« spurgte Greven.

»Stavnsbaand f. Eks.,« indskod Hugo.

»Hold Mund, Dreng!« af brod Onkel Rudolf, medens Greven saa stift paa
Hugo.

Hugo bed sig i Læberne. Onkel Rudolf kunde sige, hvad han havde Lyst
til, men det ærgrede ham alligevel.

»Hvorfor ikke?« mente Hofjægermesteren. »Det er da Landbruget, Danmark
lever af, og det bliver den vigtigste Sag af alle, at skaffe det en
sikker Eksistens.«

Nu tog Flemming Ordet: »Landbruget er vor Livssag. Danmark kan kun
skabe Værdier gennem Landbruget, vi har ikke andet. Men som Sagerne nu
staar, kan jeg ikke se bedre, end at det bliver umuligt for
Landbrugerne at eksistere, medens de producere, trods Harhoffs
Millioner Pund der eksporteres.«

»Det er, fordi Kornet er for billigt,« sagde Harhoff.

»Nej!« faldt Hugo atter ind, »Korn kan aldrig blive for billigt.«177

»Det var Satans,« brummede Onkel Rudolf. »Det er fra Hovedstaden, vi
skal have det.«

Grev Hvitfeldt blandede sig i Samtalen, idet han smilede overlegent:
»Jeg tror, alle Herrerne er enige med mig i at lade Tiderne skride frem
og Udviklingen foregaa normalt. Har vi klaret os til Dato, klarer vi os
vel ogsaa i Fremtiden.«

»Med tre Millioner Fideikommiskapital i Ryggen er der jo Udsigter,«
hviskede Hugo til Flemming. Han vilde ikke sige det hojt, da han ikke
stod paa nogen særlig god Fod med Greven.

Flemming protesterede. »Jeg tror, Du har Uret, Hvitfeldt. Saadan kan I
Lensbesiddere tale, fordi I under de nuværende Tilstande ikke er
Landmænd, men en Slags Kuponklippere, vi andre kan ikke ræsonnere
saaledes.«

Greven svarede hurtigt med et underfundigt Blik mod Dagligstuedøren:
»Saa maa Du se at skynde Dig at blive Lensbesidder, Flemming, og lade
de andre om Resten.«

Herrerne lo. Hugo saa over paa Flemming.

Flemming lod, som om han overhørte Bemærkningen, og fortsatte: »Enten
maa vi ganske nedlægge Arbejdet, eller ogsaa maa Samfundet, om det
ønsker at bevare os større Landmænd, give os Midler og Muligheder til
at fortsætte, inden det bliver for sent.«

»Undskyld mig,« afbrød Hugo, »men Du maa dog give mig Ret i, at en
saadan Begunstigelse af en enkelt, tilmed ikke særlig stor Klasse af
Landets Borgere, vilde være ganske urimelig. Det gaar alt sammen ud af
den ene Lomme og i den anden, ligesom Tolden. Desuden er jo Vejen
allerede anvist. Er det givet, at de store Ejendomsbesiddere, der ikke
tillige er Kuponklippere, ikke kan klare sig, ja saa maa de virkelig
ryge. Gøre ligesom Købmænd uden Kapital, låve Aktieselskaber eller
sørge for, at Ejendommen kommer paa Kapitalisthænder. Saaledes gaar det
i Industriens Verden, og saaledes maa det gaa i Landbrugets Verden
ogsaa. Sagen er ganske simpelt, at Gaardene i de gode Tider er steget i
Værdi. Nu er de ikke saa meget værd længere. Saa maa de ned igen.«

»Hvorledes har Du tænkt det?« indskød Flemming.

»Afskrivning til deres sande Værdi.«

»Saa ryger alle Landmændene,« sagde Greven.

»Det er nok muligt,« svarede Hugo, »men det bliver blot en
Bytten-Gaarde. Jorden skal drives, ellers dør Folket og Landet.
Landbruget bliver nok staaende, selv om de enkelte Landmænd maa finde
sig i at komme under Hammeren.«

»Det er skønne Udsigter,« snerrede Hofjæger-179

mesteren. »Det skulde De sige offentligt, Ahrenfeldt.«

»Nej, ikke jeg, men De, Herre,« sagde Hugo med Vægt. »Naar den Dag
kommer, da de danske Landbrugere tor og vil sige Sandheden rent ud,
kommer Redningen. Ikke ved Toldskattelettelse, Eksportpræmie og al den
Slags. Og De, mine Herrer, der har Raad til at have en Mening og Raad
til at sige Deres Mening, skulde gore Begyndelsen.«

»Til at skære Halsen over paa os selv,« sagde Harhofif smilende.

»Nej Gu' min Salighed om vi gor,« sagde Hofjægermesteren.

Onkel Rudolf lo. »Det vil altsaa sige, kære Venner, at vi har slaaet
fast, at Fanden skulde være Landmand!«

»Fuldkommen rigtig!« faldt Greven ind. »Pokker skulde være Landmand!«

Baronen paa Hojstrup, der havde konverseret Damerne og nu traadte ind,
blev modtaget af dette velmente Udraab:

»Gud, hvor det ligner Jer, kære Venner, nu har I været der igen med en
lang Lire om Landvæsenet og altid med det samme Udfald: Snavs er det og
værre bliver det. Jeg kommer aldrig straks ind til Kaffen, for jeg
kender Jer. Det første Kvarter gaar med Hjertesuk over det

betrængte Landbrug, det horer med til Fordojelsen. Jeg tror ikke, I
kunde faa Jeres Trøfler ned, naar I ikke græd over det betrængte
Landbrug. — Onkel Rudolf, maa jeg bede om en af de allerlængste
Giftrødder r Tak.« Han tændte den mægtige Cigar. »I klager over
manglende Arbejdskraft. Det kan vi sagtens faa ordnet. De har anlagt et
Stutteri der ovre i Amerika, etsteds i det sydlige, hvor de afretter
Urangutanger eller saadan noget Skab. De klipper bare Halerne af
Abekattene og lader dem gaa i Arbejde. Gør Kreaturerne Vrøvl, kan man
skyde dem, saa slipper man for Tyendesager. Hundyrene gaar i Malkning,
det er meget simplere og vil lette Alimentations-væsenet i Sogneraadet
forbavsende.«

»Det skulde Du tage Patent paa, Fritz,« lo Harhoff.

»Jeg overlader det til Dig, min Ven, Du er af mere merkantil Familie.
Desuden kan Du afrette Abekattene til at holde Foredrag for Bønderne om
Toldbeskyttelsen, det bliver en Afveksling for dine Bondetampe og en
Behagelighed for os, saa behøver Du ikke at sende Afbud til Jagterne.«

»Aa, Du kan selv være Abekat,« brummede Harhoff, »eller rettere, det
kan Du ikke, for saa kunde Du endda gøre Gavn, og saa gik der næppe saa
meget Kognak med, som der gør nu.«181

»Den var ikke morsom,« riposterede Baronen tort, »Du plejer at kunne
levere dem bedre. Nej, nu skal Hvitfeldt fortælle os, hvad de har for
der inde paa Tinge. De siger, at Du kan lugte, naar der er Fare for, at
de vil have Dig til Minister, og at Du saa straks rejser til Bad. Du er
lige det modsatte af de andre Ekscellencer. De holder den gaaende, til
de faar Udnævnelsen, saa skal de forst ned og vadske sig.«

Hugo morede sig altid over Baronens noget drøje Vittigheder, men selve
dette Spørgsmaal interesserede ham, og uagtet han ikke brod sig
synderligt om at interpellere Hvitfeldt, spurgte han dog i en
interesseret Tone, hvori der gemtes ikke saa lidt Indignation:

»Tror De ikke, Grev Hvitfeldt, at den Tid er kommen, da de Herrer af
Landstinget kan gore Ende paa den Farce derinde?«

Hvitfeldt trak paa Skuldrene. »Hvorfor? I en mindre Husholdning kan man
ikke altid faa de første Varer, saa hjælper man sig med det, man kan
faa.«

»Da jeg læste til Kameralen,« udbrød Baronen, »var der noget der hed
beatus possidens, ikke sandt, Hr. Jurist?«

»Det er der endnu. Det betyder det samme som at sidde paa Flæsket.«82

»Jeg synes blot, Flæsket er saa magert,« bemærkede Flemming.

»Aa, det er aldrig saa magert, at der ikke falder et lille Ben af til
de agerende og deres nærmeste,« sagde Hugo.

»Oprigtig talt, Ahrenfeldt,« sagde Greven, »da De hører til dem, der
baade har Brug for Benene og Chance for at faa dem, burde De være ret
tilfreds med Tingenes Tilstand, synes jeg.«

»Det er det sørgelige,« svarede Hugo smilende, »for nogle Aar siden
vilde jeg have anset det for min Pligt at tale ud og marchere op for de
Herrer med en hel Artilleripark af frisindede Talemaader, men nu tier
jeg stille. Det kan ikke genere mig, at De Herrer sidder paa Flæsket,
selv om der ingen Ben vanker til mig.«

»Onkel, synes Du ikke, vi nu skulde yoin the ladies«r som Onkel Hugo
plejede at sige,« indskød Flemming og rejste sig. Hvorefter Herrerne
gik over i Salonen.

Hugo blev siddende lidt alene og blæste Røgen fra sin Cigar i Ringe mod
Vinduesruden.

Tonen var den samme som mellem Kameraterne derinde i Hovedstaden. Ingen
Tro, ingen Alvor, ingen Begejstring og derfor intet Haab om Liv.

Landbruget skred de onde Tider i Møde uden anden Trøst, end at de store
Lensbesiddere183

kunde klare sig med Fideikommismidlerne. — Politiken? — Der var ingen
Politik. Der var ingen Kamp, knap nok Kævl. Og i hans Øren lød
Skridtene fra den klirrende Klapperkæde, der drog frem langsomt, men
ustandseligt.

Det var maaske ogsaa det bedste, naar alt kom til alt.XX.

Det var Aften. — Jagterne havde varet 4 Dage, nu var de forbi. Auntie
var træt og gaaet tidlig til Ro. Onkel Rudolf var kørt bort med
Godsinspektøren for at overvære en Overleveringsforretning efter et
Dødsfald, Det var usikkert, naar han kom tilbage.

Vendela og Hugo sad alene i Familiestuen, hvor Ilden brændte i den
store Sandstenskamin.

Lamperne var ikke tændte, de store Stykker Bøgeved brændte med stærkt
rødligt Skær, medens Røgen slog tilbage i det mørke Gab bag de store
Metalstøtter, hvori Veddet hvilede. Af og til stødte Vendela til
Brændet med Ildrageren, saa Gnisterne fløj af Veddet. Det blussede op
og brændte klart, med flakkende Skær over de to siddende Skikkelser, de
højryggede Stole, de tykke Tæpper og de mørke Billeder, der Hoved ved
Hoved, adskilt af smalle, gyldne Rammelisterklædte Stuens Vægge. I
Baggrunden laa de svære Egetræs Døre og de dybe Vindusnicher i Mørke,
medens Efteraarsvinden tudede mod de let klirrende Ruder.

Denne Time foran Ilden, inden Lampelyset tændes, er saa forunderlig
fredelig.

Man taler ikke, men Tankerne gaar uden Tøjle den Vej, de selv vil
følge. Helst sysler de med det, der ligger bag, med Livet i Fortiden,
og gaar de mod Fremtiden, er det uden Forbindelse med Nuet. De danner
som en Bro fra Fortid til Fremtid, uden at berøre det Tidsrum, der
leves. Der vokser Billeder frem af det, der skjuler sig dybest inde i
Menneskets Hjerte, og lidt efter lidt fødes Talen af Tankerne, dæmpet,
næsten hviskende, som for ikke at forstyrre Tankernes Skygge, der
ligger i Rummet, snor sig med Røgen fra det brændende Ved.

Og lidt efter lidt, alt som Talen glider, finder Læberne Ord, som skyr
Dagslyset, endda de intet har at sky. Smukkere, renere, ædlere Ord end
de, der tales, medens Solen skinner, varsomme, dæmpede Ord, der siger
saa lidt, men rummer saa meget.

»Tænker Du, Hugo?« spurgte Vendela. »Husker Du, hvad Du skrev om dine
Tanker?«

»Ja,« svarede han. »Og nu synes jeg, det er ikke sandt, hvad jeg skrev.

ikke stolte og rige, tværtimod, de er saa ydmyge og vemodige.«

Han betragtede hende. Hun sad belyst af Skinnet fra det brændende Ved,
saa han tydeligt kunde se hendes Ansigt.

»Vendela,« sagde han, »det er, som om der laa en lunende Kappe om os
her i Tusmørket. Du ved ikke, hvor det er godt at føie sig under
Vennetag. Det er mig, som sad jeg tryg for Livets Storme bag disse
Mure, og dog foler jeg, at Livet kalder mig ud. Det er maaske netop
derfor, at denne Hvilestund forekommer mig saa herlig.«

Vendela saa op. »Er Livet ondt imod Dig, Hugo?«

»Det vilde lidet sømme sig for mig at sidde her ved Arnen og klage for
en Kvinde.«

Det slog Hugo, at hans Ord, uden at han selv gjorde noget for at forme
dem, faldt i Sagastil. Han smilede, der trængte sig en ironisk
Bemærkning frem paa hans Læber, men han udtalte den ikke, han vilde
ikke bryde den sære Trolddom, der hvilede over Stuen.

Og hans Ord forundrede ikke Vendela.

»Tal Du kun frit til mig, Hugo,« sagde hun. »Jeg vil gerne høre noget
om Dig, noget om dit Liv og dine Planer.«87

»Planer?« Han rystede paa Hovedet. »Jeg har ingen Planer. Det er, som
driver jeg med Strømmen derhen, hvor Skæbnen, Ødet, som Svenskerne
kalder det, vil føre mig. Men tænk, nu føler jeg det som en Lykke. Nu,
medens vi sidder her. — Lad Planerne hvile! Det er Drømmenes Stund,
ikke Planernes.«

»Hvad drømmer Du da om?« spurgte hun.

»Om Bjørnø og Dig.«

»Om mig?«

»Ja. Du forstaar mig maaske ikke rigtig, men det er, som om Efteraaret
kalder ganske andre Tanker frem hos mig end dem, jeg forbandt med
Bjørnø før — i Sommer.«

»Mørke Tanker?«

»Ja, mørke Tanker, Tanker der rummer Angest.«

»Jeg forstaar Dig ikke.«

»Har du aldrig følt denne underlige Angest, der kan gribe et Menneske
ganske pludselig, uden ydre Anledning?«

»Nej!« svarede hun og saa forundret op.

»Jeg skal søge at forklare Dig den. Du sidder alene, dine Tanker er
ikke rettet mod noget bestemt, de ligesom svæver. Saa retter Du dem mod
Dig selv, med et skarpt, uvilkaarligt Blink: Hvem er jeg, hvad er jeg?
Du ser Dig om. Du tænker kun paa Dig selv, Du forstaar88

ikke, hvad Du er, hvem Du er, at Du lever. Du griber haardt i din Arm
med den ene Haand, for at faa en sikker Følelse af, at Du er til.
Uvilkaarlig springer Du op for at fly for Dig selv i Angest. Du ved
ikke for hvad, men Du synes, Du maa fly for Dig selv, fordi det hele er
saa uforstaaeligt, saa ængstende. Saa finder Du Dig til Rette. Men
Angesten er der endnu, den ubestemmelige Angest for noget, Du ikke ser,
noget Du ikke forstaar. Og denne Angest retter Du saa mod noget fast og
blivende. Ligesom for at befri Dig selv overfører Du den paa andre
Mennesker, der staar Dig nær, som Du holder af. Jo mere Du tænker, des
fastere Form tager din Frygt. Efterhaanden knytter den sig til bestemte
Begivenheder, bestemte Farer, som ligger fjernt, men dog føles. — — Har
du aldrig følt noget saadant?«

»Aldrig!« svarede hun og gjorde en uvilkaarlig Bevægelse. »Du gør mig
helt uhyggelig til Mode.«

»Aa Du, det er kun Stemninger, men jeg har følt dem saa tidt. Der er
vist ikke noget i det, det er dumt, men det er nu en Gang saadan.«

»Og hvilken Form har saa din Frygt taget,« spurgte hun med et Forsøg
paa at smile, hvad der ikke ret vilde lykkes.189

Hugo saa ind i Ilden, den brændte svagt, Røgen gled let hen over
Brændet. Han tog den svære Ildklemme, der laa foran ham, og slog paa et
Vedstykke, saa at det brødes paa Midten. Flammerne slog klart op med
Knitren og Røg.

»Mørke Tanker, som man jager paa Flugt, Du.«

Men han mindedes sine Tanker under Klapjagten.

»Er der noget, jeg kan hjælpe Dig med?« spurgte Vendela og saa paa ham.
»Sig kun tjl, Du kan stole paa mig.«

»Tak Du, det ved jeg.«

»Men saa skal Du ogsaa skænke mig din fulde Tillid.«

Hun tav lidt forlegen, saa spurgte hun i en spøgende Tone:

»Er det Pengesorger, Hugo?«

»Nej!« svarede han kort. »Tror Du — —«

Hun fortrød, hvad hun havde sagt. Men samtidig slog det hende, at det
vilde have været hende kært, om han havde sagt ja. For det kunde være
andre Sorger, og hun syntes, det maatte det saa nødig være. Hvorfor?

Nu kom de igen, de underlige Tanker, ligesom dengang hun sad derude paa
Højen. Hun vilde stænge for dem, men de tog Magten fra hende.190

Om Hugo elskede — elskede? Det lød saa romanagtigt. Men det var dog
Livet, Livet bringer Kærlighed. Hun følte en ubændig Lyst til at sige
det rent ud, og skønt Blodet skød op i hendes Kinder, sagde hun med et
lidt anstrengt muntert Tonefald:

»Sig mig, Hugo, lider Du af ulykkelig Kærlighed?«

I Grunden ønskede hun, han skulde svare Ja, saa vilde hun spörge: til
hvem ?

Han saa op, lidt forundret. Det var øjensynligt, det Spørgsmaal kom ham
lidt uventet.

Hun begyndte at fortryde det. Men saa følte hun en underlig pirrende
Spænding, som ved en farlig Leg.

Hun gentog sit Spørgsmaal lidt fastere i Tonen:

»Lider Du af ulykkelig Kærlighed?«

»Hvorfor sporger Du om det?« svarede han.

»Fordi jeg vil vide det.«

»Ja!« svarede han.

»Til hvem?« spurgte hun kort.

»Til Livet og Lykken!« svarede han.

Det Svar havde hun ikke ventet. Det var heller ikke noget Svar. Saa let
skulde han ikke slippe.

»Husker Du i Sommer,« spurgte hun, »da vi roede paa Aaen og talte om
Kærlighed?«I9I

»Ja, og jeg har tænkt paa det ofte siden.«

»Det har jeg ogsaa,« sagde hun, og det var, som susede atter Parkens
Træer over hendes Hoved.

Hendes Kinder brændte, hun saa skarpt paa Hugo. Han sad bøjet, nu faldt
Skinnet fra Ilden paa hans Ansigt. Det var saa alvorligt, saa
sørgmodigt. Hvor han i Grunden var kon.

»Hugo, Du skylder mig et Svar fra dengang.«

Der var noget bønligt i hendes Stemme, der greb ham. Han saa op.

Om Vendela var Livet og Lykken for hamr Det var, som blev han pludselig
greben af en Stemning, der kom saa uvilkaarlig, saa vældig, noget han
aldrig havde følt forhen. Hvad' mente hun? Hvorfor spurgte hun? Hvad
vilde hun? Var det muligt? Hun havde rejst sig og stod belyst af det
flakkende Skær. Han rejste sig ogsaa uvilkaarlig.

Han saa paa hende. Som hun stod der, med et alvorligt Udtryk i sit
fine, stolte Ansigt, syntes hun ham som en Dronning, der holdt sit
Riges Tøjler med blid, men sikker Haand. Han folte Trang til at give
sig ind under hendes Herredomme, og paa samme Tid en underlig vild Lyst
til at knuge hende i sine Arme og trykke et brændende Kys paa hendes
Læber. Men saa gikiq2

det som et Lyn gennem hans Hoved: Saa vilde Trolddommen brydes, saa
vilde hun ikke længere være Dronningen. Han folte det saa sikkert. Hvis
han traadte hen til hende og drog hende til sig, saa vilde hun rives
med. Hun var Kvinde, og alle Kvinders Længsler dulgte sig i hendes
Blik.

Han traadte uvilkaarlig et Skridt tilbage, som var han angest for at
bryde Trolddommen.

Hvorfor?

Vendela tilhorte ikke ham. Flemming skulde eje hende. Flemming var den,
der skulde vinde Kongedatterens Haand, han var værdig til hende og til
Riget.

Men for förste Gang følte Hugo, at der rørte sig Længsler mod hende i
hans Bryst. Og han følte tillige, at vilde han give sig disse Længsler
i Vold, vilde han gribe til, saa kunde hun blive hans.

Vendela rakte sin Haand imod ham.

»Hugo, vi to er Venner!«

Han traadte til og greb hendes Haand.

»Ja, Vendela, vi to er Venner!«

Det var, som rislede der en magnetisk Strøm gennem dette Haandslag, det
var, som toges han fangen af en Magt, han ikke kunde modstaa, og for
hans Blik viste sig som i et vidt aabent Skue en Række af herlige
Billeder, knyttede til denne Kvinde, hvis Haand han holdt i sin.193

Flemming? Hvad betød Flemming for ham i dette Øjeblik? Ingen havde Ret
til at stille sig imellem ham og Lykken.

Om det var Lykken?

Hvad Vægt laa der paa det? Dette var Salighed, det kunde han føie i
hvert bankende Pulsslag.

— Og det var, som gik den magnetiske Strømning tilbage fra ham til
hende.

Vendelas Hjerte bankede, Blodet steg til hendes Kinder.

Hun forstod intet, følte kun, at hendes Haand hvilede i hans. Hun saa
intet, intet andet end det varme Blik, der lyste imod hende, drog hende
til sig.

Og alle hendes Længsler, alle hendes vage Haab, samlede sig mod dette
Blik.

Hun rystede som i Feber, hun forstod intet. Forstod næppe, at hun
mistede det Herredømme over sig selv, som hun aldrig før i saa meget
som et Sekund havde givet Afkald paa.

Det maatte være Kærlighed, det var Trolddom, men den maatte ikke
svinde. Og den kunde svinde, den vilde svinde, som alt svinder. Der
stod som en Taage for hendes Øjne, og hun saa intet mere. Saa følte hun
en Arm om sit Liv, et brændende Kys paa sine Læber, der gød som Ild
gennem hendes Aarer, som en Bolge af

'3194

Blod, der veg fra hendes Tindinger og atter vendte tilbage med en
Susen, som vilde det sprænge Pulsaarerne.

Hun sank viljeløs ind mod ham, — et Sekund, saa rev hun sig løs og
flygtede ud af Værelset.XXI.

Der er et Rum paa Bjørnø, som Onkel Rudolf kalder Bjørnøs Hjertekammer,
— for, siger han, derfra udgaar Bjørnøs Pulsslag, der fører
Blodcirkulationen rundt i Slottet. Og han gaar videre i Billedet, men
han gør det lidt tungt, fordi han er en gammel Hugaf fra Frederik den
6tes Tid. Men saa mener han det saa meget desto bedre.

Og han har Ret, naar han taler om Bjørnøs Hjertekammer.

Der bor Vendela. Som en Rokoko-Prinsesse i et lille Værelse af det
fineste Sévresporcelæn i Barokstil.

Hvidt og Guld i sirlige Snørkler, betrukken med porcelænsmønstret
Silke, saa fint, saa fint og spinkelt. Blot til at se paa, slet ikke
til at røre ved, og saa blødt, saa lækkert.

Ikke engang Onkel Rudolf faar Lov at komme derind. Det er kun for
Prinsessen og196

hendes Terne. En lille buttet Terne med røde og hvide Kinder og gult
Haar, ogsaa af Porcelæn, det fineste københavnske Porcelæn, hun hedder
Jomfru Jensen.

Til Hest er Vendela stolt og modig, paa Jagt er hun ivrigere end den
jagtivrigste Mand, men her oppe i sit Jomfrubur er hun saa spæd, saa
fin, som det sarteste Sévres.

Slet ikke til at røre ved.

Og saa var der dog en, der havde, — der havde kysset hende, og hvad
værre var, hun havde kysset ham.

Hun sendte Porcelænsjomfruen bort. Hun kunde maaske se paa hende, at —
—.

Prinsessen sad for Spejlet, slog ud sit gyldne Haar.

Det brused om hendes Hoved, det flød over hvide Skuldre og over den
knoppende Barm.

Der steg en berusende Duft fra de fagre slyngede Lokker.

Han bøjed sit Hoved mod hendes, hans Læber brændte som Ild.

Og saa kyssede han Prinsessen, og Prinsessen kyssede ham.

Det skulde Prinsessen ikke have gjort. Hvorfor?

Strengt taget har man vel nok Lov til at kysse en kon Fætter, naar man
godt kan lide ham, og naar nu alting føjer sig saadan, at man197

virkelig i Grunden aldeles ikke godt kan lade være.

Men man skal nu alligevel ikke gore det.

Naar man er Prinsesse og staar paa det vanskelige Punkt i Livet, hvor
man skal vælge en Brudgom, skal man være uhyre fornuftig.

Og det kan aldrig være fornuftigt at kysse en ung Mand, naar man sidder
og taler foran Kaminilden, uden nogen som helst anden Grund end den, at
man faar Lyst til det, netop i samme Øjeblik, som han faar Lyst til
det.

Lyst — Kødets Lyst.

En lille behagelig, tilsyneladende uskyldig, men vist i Grunden meget
syndig Rislen.

Prinsessen slog med sit Hoved, saa Lokkerne flød om de hvide Skuldre.

Det var naturligvis saaledes, det gik til. Det var saa sandt, alt det,
man læste og for Resten ogsaa saa. Naturligvis, man saa jo ikke videre
meget. Ikke en Gang saa meget som man burde, naar man ejede et stort
Gods, var uafhængig og burde forstaa Livet, se det rigtig, ogsaa
Skyggesiderne.

Og denne Rislen hørte med til Skyggesiderne. Ikke fordi der var noget i
det.

Det var der slet ikke, men man skulde nu en Gang ikke give efter for
noget, man ikke helt ud forstod.igB

Gud ved, hvem Hugo har kysset?

I Grunden er det uværdigt. Hugo skulde skamme sig. Man kan kysse en
Kammerjomfru — men en Prinsesse — —?

Skal da de stakkels Prinsesser ingen Kys have ?

Det er aldeles usømmeligt at tænke saaledes.

Naar Hugo nu frier, saa skal han have Svar. Et Kys er ikke Svar, det
maa Hugo vide, for han skulde dog vel aldrig — —.

Man skal ikke kysse. Mandfolk er saa indbildske, de tror straks, det
er, fordi de er uimodstaaelige, fordi alle Kvinder elsker dem. Elsker,
elsker — —.

Jo, bild Jer blot det ind.

Men hvorfor kysser man saa? Er det fordi, man foler denne Rislen?

Fy!

Prinsessen sad for Spejlet og flettede sit Haar.

Og da Haaret var flettet til en enkelt Pisk, pæn, pyntelig og tam, tog
hun Plads i en Lænestol, tændte en lille fin Cigaret, trak sin
Frisertrøje tæt om sig, medens hun vippede sin lille tyrkiske Tøffel
paa Spidsen af den fremstrakte nøgne Fod.

Naar man tænker, saa skal man tænke alvorligt, uden Pjank.

Og Prinsessen rynkede sine Bryn, medens199

hun blæste Rogen i smaa Ringe fra sine tilspidsede Læber.

Hun tænkte fornuftigt, klogt, saadan som man skal tænke, naar man har
noget rigtigt at tænke paa.

I Grunden kunde hun godt lide Hugo. Og det var slet ikke umuligt, at
hun kunde komme til at holde meget af ham.

Fejl havde han, men det havde jo alle Mennesker, og det var vel
egentlig snarest godt, at hans Fejl var saa lette at se. Saa vidste
man, hvilke de var. Hugo søgte daarligt Selskab, men det var vistnok
kun fordi, Folk ikke var rigtig venlige imod ham.

Han talte saa kønt om alt det, der vedrørte Bjørnø, og saa var der en
Ting, som hun vidste aldeles bestemt: Hugo tog hende ikke for
Grevskabets Skyld.

Penge var Hugo den ligegyldigste Sag af Verden. Det var naturligvis paa
en vis Maade forkert; men Grevskabet var jo hendes. Hun skulde nok
passe paa.

Det værste var egentlig dette, at hun paa den Maade fik en Mand, hun
skulde passe paa. Stoltere og skønnere var det at faa en Husbond og
Herre. — Stoltere og skønnere, hun smilede.

Flemming. —200

Nej, det var dog for galt. Altid dette Valg. Det maatte være, fordi hun
ikke holdt rigtig af nogen af dem. Og nu skulde hun træffe et Valg.

Hun holdt af Hugo. Hugo var meget klogere, meget smukkere end Flemming.

Flemming var kold, og Hugo — —

Der er alligevel en Fare ved denne Rislen. Den virkelige rene Kærlighed
skal holde sig fri, hojt hævet over Sansernes Rus. Det siger man.

Men der er naturligvis nogen Sanserus i al Kærlighed. Det hænger nu
sammen med hele det vigtige Sporgsmaal om Menneskeslægtens Bestaaen og
— —, men det kommer slet ikke det nærværende Spørgsmaal ved.

I Morgen vilde hun tale med Hugo og sige ham, at hun rigtig godt kunde
lide ham, og at hun ikke var uvillig til at skænke ham sin Haand, naar
hun havde lært ham rigtig at kende, og naar hun følte med sig selv, at
det Valg, hun havde gjort, var det rette.

Saadant maa overtænkes vel. Hugo vilde jo fri til hende. Det maatte
han. Man kysser ikke en Prinsesse saadan uden videre, og desuden, hun
og Hugo var jo gamle nok til det.

Onkel Rudolf vilde ikke synes om det. Han stolede ikke rigtig paa Hugo.

Hugo er ogsaa lidt upaalidelige men det201

kunde blive bedre, det maatte blive bedre, for ellers — —

Vendela smilede. Hvis han ikke forbedrede sig, vilde hun ikke have ham.

Og dog var det en meget alvorlig Sag.

Hun holdt af Hugo, og maaske — — —

Men hun holdt altsaa ikke saa meget af ham, at der ikke fandtes noget
maaske.

Nej, det var netop Sagen.

Derfor bankede hendes Hjerte saa roligt, derfor var det kun en let
lille Rislen.

Hun var dog den stærkeste til Trods for Kysset.

Og nu vilde hun sove.

Hun drog Silketæppet til Side, kastede Friser-kaaben og hoppede let op
i den hvide, snørklede Seng. Saa pustede hun Lyset ud.

Og hun sov ind.

Ikke som en Kongedatter, der ved, at hun skal vælge og føler Valgets
tunge Byrder, men som en sund og frisk Pige, der for førstø^Gang har
følt en Rislen i sit upge Blod, som trodsyalt det slemme, der siges^fn
de Ting, alligevel aldn^ er og aldrig bliver afaet onde, fordi selve
Livets-Pulsslag foles deri.XXII.

f~Iugo kunde ikke gaa til Ro. Det, der var hændet, fyldte hans Tanker.
Det var saa overraskende, saa uventet. Maaske var det et Forræderi, der
vilde blive svangert med Følger, som ikke lod sig beregne. Maaske betød
det intet.

Det betød noget.

Og hans Tanker løb ad Stier, der var nye for ham. Ikke nye i den
Forstand, at han aldrig havde tænkt paa den Mulighed, at Vendela kunde
blive hans.

Han holdt af Vendela. Kærlighed vokser saa villigt, hvor to unge mødes
— —.

I Grunden var dette banalt, men Ulykken var den, at han ikke kunde
finde de Ord, finde den Tone, der skulde give Genklang. Derfor troede
han ikke rigtig derpaa. Han stod ikke foran noget, der var sket, han
stod foran Ud-203

viklingsmuligheder, noget der kunde blive, men ikke noget der var.

Og saa var der dette med Flemming, det kunde han ikke komme bort fra.

Om nu Flemming tænkte nok saa meget paa Grevskabet som paa Vendela.
Selv tænkte han kun paa Vendela, det vidste han. Men efterhaanden — han
kunde ikke lade være at tænke paa Bjornø.

Bjørnø hans. Han vilde slet ikke tænke.

Blindt vilde han lade Skæbnen raade, som den ubeslutsomme Drømmer han
var, saa snart det gjaldt ham selv og hans Fremtid. Lade Skæbnen raade
og haabe.

Men Vendelas Kys følte han endnu paa sin Læbe. Hvad saa end skete,
Vendela havde kysset ham. Og det Kys var ment, som givet. Selv om hun
aldrig nævnte dette med et Ord.

Vendela havde kysset ham.

Der rullede en Vogn gennem Porten. Det maatte være Onkel Rudolf. Han
skulde intet vide. Vendela maatte være gaaet til Ro. Hugo skyndte sig
ned ad Trappen.

Godsinspektoren stod i Gangen, hvad mon det betød?

»Baron Rudolf er bleven syg,« sagde Godsinspektøren, »meget syg. Han
aander med Besvær.204

Det er vist meget farligt. Der er sendt Bud efter Lægen, han maa være
her straks. Vi maa se at faa ham baaret til Sengs, han er næppe ved
Bevidsthed.«

Miss Howard blev kaldt til, og gennem Korridorerne lob Tjenestefolk med
Lys, medens dæmpede Ord lød fra Kælder til Kvist. Vendela vækkede man
ikke.

Endelig kom Lægen. Han sagde, at det var Bronkierne, der var angrebne,
det var meget farligt, men det kunde vare længe, inden der blev Tale om
nogen egentlig Krise.

Lidt efter lidt faldt Bjørnø til Ro. Men tunge Skyer lagde sig om Slot
og Park, og mellem disse kastede Maanen enkelte skarpe, truende Glimt
paa de hvide Flader.XXIII.

Onkel Rudolfs Sygdom var meget alvorlig, særlig under Hensyn til
Patientens høje Alder.

Der blev øjeblikkelig telegraferet efter en anset Specialist fra
Hovedstaden, og hans Komne afventedes med største Utaalmodighed.

Hugo maatte rejse. Hans Ansættelse i Finansministeriets Revision
udelukkede længere Ferier, og i Grunden var det ham kært, at hans
Ophold ikke kunde forlænges.

Han følte sig ligesom tilovers nu, da alles Tanker var optagne af den
gamle Barons Sygdom. Ikke at han var udeltagende, tværtimod, men han
kunde jo intet udrette, ikke deltage i det Arbejde, der optog alle, og
dette pinte ham. Han syntes endogsaa, han var til Ulejlighed.

Flemming var straks bleven tilkaldt. Det var gamle Barons udtrykkelige
Ønske, at Flemming skulde overtage de Forretninger, som han ikke kunde
udføre.2 6

For øvrigt til stor Ærgrelse for Godsinspektoren.

Men saaledes skulde det være.

Og saaledes blev Flemming den, der ledede alt, tog alle Beslutninger,
som maatte tages, førte alle Forhandlinger, kort sagt blev den raadende
paa Bjørnø.

Dette gjorde Hugos Stilling endnu mere pinlig.

Det var ham næsten umuligt at finde et Øjeblik, hvor han kunde tale med
Vendela, og da det endelig lykkedes ham, var han for første Gang i sit
Liv ganske ude af Stand til at sige de Ord, som Lejligheden krævede.

Vendela kom ham i Forkøbet.

»Hugo,« sagde hun, »Onkel Rudolfs Sygdom tager alle mine Tanker. Vi har
ingen Ret til nu at beskæftige os med andet.« Hun føjede til — lidt
forlegen lød det for ham —: »Vi har dog meget at tale om. Du siger, Du
maa rejse. Det er vel ogsaa bedst, at Du rejser nu.« Hun saa alvorligt
paa ham. »Vi har ladet os rive hen af Indskydelser, der var stærkere
end vi. Jeg har tænkt alvorligt derover, Hugo. Og naar jeg atter faar
Frihed dertil, vil jeg tænke endnu mere. Du havde Ret i Sommer. Jeg kan
ikke sætte alt paa et Slag. Jeg har saa meget at tage i Betragtning.
Det lyder saa koldt, saa forretningsmæssigt, det207

ved jeg godt; men Du kan stole paa mig. Og den rette Tid vil bringe de
rette Ord.«

Hun talte med en Overlegenhed, der syntes at staa i den skarpeste
Modstrid med det, hun talte om, og med hendes Alder. Og dog fandt Hugo
det ganske naturligt.

Men sige de Ord, der skulde siges, formaaede han ikke.

Hun rakte ham sin Haand, han greb den. De stod et Øjeblik tavse og saa
hinanden fast i Øjet. Saa smilede Vendela med et skælmsk, næsten drilsk
Smil, der slet ikke syntes at staa i nogen Forbindelse med de alvorlige
Ord, hun havde talt.

Med en lynsnar Bevægelse bojede hun sig hen imod ham, og inden han ret
havde forstaaet det, følte han paa sine Læber et let, næsten hen-aandet
Kys.

Saa var hun ude af Værelset.

Hugo stod som fastnaglet til Pletten. Han begreb ikke et Ord af det
hele. Alle hans Tanker fra Aftenen forud brodes i hans Hjerne, men
intet forstod han.

Om Aftenen rejste han uden at have set Vendela igen. Og der slyngedes
et Slør om det, der var hændet mellem de to, det, som ingen anden
kendte, og som ikke han og hun vel heller ikke forstod. Men
forunderligt var det, at hun2o8

kunde føie sig friere og rankere end han, og det til Trods for den
Alvor, hun aabenbart lagde i det, der var sket.

Men det var nu engang hans Fejl, at Livet ofte traf ham saa underlig
uforberedt og derfor næsten altid var stærkere end han. Det var de
Drømme, der beherskede hans Sind!

Mulig var der større Rigdom og Fylde i Tankernes Verden end i selve
Livet — —. Maaske, maaske.XXIV.

Det strænge Anfald var forbi. Gamle Baron var en sejg og stærk Natur,
som selv den haardeste Sot vanskelig skulde faa Bugt med. Men de første
Øksehug var faldne. Han troede ikke selv paa, at han nogen Sinde kom
sig, og hans Modstandskraft var brudt.

Han havde ladet sin Seng flytte ind i Kontoret, der laa han nu under
sin gamle Konges Billede, bleg, indfalden og rynket.

Alderen havde faaet Tag i ham. Men hans Sind var frisk.

Flemming kom daglig til ham og horte, hvad han ønskede udfort.

Godsinspektøren vilde han ikke se.

»Det vilde glæde den Abekat altfor meget at se, hvor det gaar ned ad
Bakke med mig. Den Glæde skal han ikke have — endnu.«

Ogsaa Vendelas Fremtid laa den gamle stærkt

paa Sinde. Det blev ham mere og mere klart, at Flemming maatte blive
Yendelas Mand.

Og dette sagde han en Dag rent ud til Flemming.

»Jeg er færdig, Du, og der er ingen anden, der kan tage Arbejdet op
efter mig. Du er den, til hvem jeg sætter alt mit Haab. En brav Knægt,
en alvorlig Mand uden Vrøvl, Talemaader og Abekattestreger. Dig kan man
stole paa, Du har Respekt for dit Arbejde. Ham, den anden, Hugo, der
gik og gjorde Haneben til Vendela--«

»Tror Du virkelig detr« afbrød Flemming.

»Gu' min Salighed gor jeg saa. Hugo er en rar Fyr paa sin Vis, men han
har to store Fejl: For det förste er han Spekulanter, som Bønderne
hernede kalder det. Han har undertiden Kuller og ved ikke rigtig, hvad
han selv vil. Han kan saa yndigt fortælle os, hvad vi skal gøre, men
dog har han ikke Spor af Hold paa sig selv. Det er det Tommer, der
bliver Digtere af. Hvad behager: En Ahrenfeldt, der er Digter!«

»Aa, Onkel, det var da ikke det værste.«

»Omtrent, min Dreng. Jeg kan nu engang ikke med de langhaarede.
Forstaar Du, jeg kalder alle Digtere langhaarede, selv om de er
skaldede som et Æg. Det er nu en Gang ikke nogen standsmæssig
Profession.«2 11

Flemming smilede. »Lord Byron, Bulwer, Walter Scott — —«.

»Bliv mig fra Livet med disse Englændere. Derovre handler jo Adelsmænd
med Korender og Svedsker.«

»Naa, men Franskmændene da?«

»Vi taler om danske Adelsmænd. Hvem har vi her af de rigtige, der giver
sig af med det? Ikke en, min Fa'er. Som jeg siger Dig, det lang-haarede
passer sig ikke for en Adelsmand. Det kan ærgre mig, at de gjorde
Holberg til Baron, ikke for det, jeg tager min Hat af for Holberg, men
de maatte kunne have fundet paa noget bedre at gøre ham til.«

Flemming lo. »Naa, Hugo har i det mindste den Fordel fremfor Fader
Holberg, at han er født Baron, selv om Holberg paa andre Punkter skulde
have en lille Fordel fremfor Hugo.«

»Netop, Hugo er født Baron, og derfor skal han lade være med at digte.
Det er ikke standsmæssigt. Tænk engang, om han digtede slet. Man ved
aldrig, hvad saadan en Fyr kan falde paa.«

»Naa, det var den ene Fejl,« faldt Flemming ind. »Den var da endelig
ikke saa slem. Den anden er maaske værre?«

»Paa en vis Maade ja,« sagde Onkel Rudolf. »Hugo er saa grænselos
uordentlig i Pengesager.«

Flemming lo. »Er det maaske heller ikke standsmæssigt?«

»Aa jo, des værre Du, det er standsmæssigt. Og saa længe Hugo ingenting
har, kan det være det samme. Saa gaar det kun ud over dem, der er dumme
nok til at betro ham noget. Det har de godt af, de kan lade være. Faar
han derimod noget, Grevskabet f. Eks., saa har vi en til af disse
velsignede Lensbesiddere, der sætter en Ære i at bruge tre Gange saa
meget som de har, indtil Administrationen en skonne Dag tager dem.«

»Du har Ret, Onkel! Det er en Skam.«

»Det er mere end det, Flemming. Efter de gode Tider vi har haft, og med
de Fideicommis-kapitaler, der hore til vore Len, skal de komme ud af
det. Og gor de det ikke, saa skulde de reverenter talt have — nok
sagt.«

»Der er mange, der ikke gor det.«

»Du kan godt sige, der er meget faa, der gør det, min Dreng. Pokker maa
vide, hvad de gør med Pengene. Laster har de ikke en Gang, man skulde
næsten tro, de brugte dem til Sukkergodter. Det smuldrer mellem
Hænderne paa dem. Naa, det ærgrer mig, men Du er ikke af dem. Derfor
vil jeg saa gerne se Dig som Herre her paa Bjorno.«

»Og Vendela?« sagde Flemming.21 3

»Vendela tager Dig. Hun skulde skamme sig, om hun ikke gjorde det.«

Flemming syntes, han vilde komme med en Indvending. Ikke fordi han
egentlig følte sig utilfreds med den Retning, Samtalen havde taget, men
fordi han ikke vilde robe noget om sine egne Tanker. »Vendela og jeg er
Fætter og Kusine,« sagde han.

»Hvad skulde det skader« brummede den gamle. »Al den Snak om Giftermaal
mellem Slægtninge, Dekadenter og Idioter horer ingen Steder hjemme.
Hvad tror Du, de gamle gjorde, de rigtig gamle, Methusalem og hvad de
hed? Jeg skulde da mene, der var Krummer i saadan en Karl paa 999 Aar.
Det skal være saa moderne med de degenererede Junkere. De skriver tykke
Boger om dem. Hvor er de? Fordi vi ikke river Aandrigheder af os som
Skæl af en Redekam, fordi vi ikke kan hamle op med alle de Jodetampe,
der grasserer rundt i Aviserne, er vi Idioter, fodte Idioter. Lad de
andre troppe deres Idioter op, saa skal Du se, der bliver mange, mange
flere, og der bliver faa af dem, der er saa præsentable som vore. For
ikke engang det kan de, gore Figur og gerere sig, og det maa Du lade
mig, det kan vore i det mindste.«214

Onkel Rudolf var bleven heftig. Han taalte det ikke godt. Han trak
Vejret med Besvær.

»Du forivrer Dig, Onkel,« sagde Flemming.

»Det duer ikke, Pustetojet, Du. Nej, det duer ikke. Jeg er færdig, det
kan jeg mærke. Flemming, giv mig din Haand. Lov mig, Du vil tale med
Pigebarnet. Jeg holder ikke af det Gifteri, det skal de unge selv om.
Men her er der en Undskyldning. Flemming, maa jeg sige til hende, at
hun skal tage Dig?«

Gamle Baron pustede heftigt. Sygeplejersken kom ind fra Værelset ved
Siden af.

»Nu maa Baronen ikke tale mere.«

Han smilede vemodigt. »Nej, De har Ret. Nu faar jeg Ordre igen. Vi
begynder med Amme, min Dreng, og vi ender med Amme. Frk. Knudsen er min
Amme, en rigtig rar Amme.«

»Nu skal Kammerjunkeren gaa,« afbrød Sygeplejersken.

Flemming rejste sig.

»Maa jeg?« spurgte Onkel Rudolf.

»Som Du vil, Onkel,« svarede Flemming. Saa gik han.

Onkel Rudolf saa efter ham, og da Døren lukkede sig, vendte han sit
Hoved mod Sygeplejersken.

»Frk. Knudsen,« sagde han. »De maa holde Liv i mig til jeg faar Drengen
der gift. Saa kan215

det være det samme, hvad De gør med mig for Resten.«

»Den förste Betingelse er, at Baronen holder Dem i Ro, absolut Ro.«

»Gud velsigne Dem, Frøken, jeg sover allerede.«

Gamle Baron laa længe og stirrede hen for sig. Han blundede og ligesom
drømte om Bjørnø, om gamle Dage, og lidt efter lidt stod Billedet af de
unge for Alteret saa klart og tydeligt for hans Blik.

Hans Læber bevægede sig. Han vilde leve til den Dag. Han vilde leve. Og
uvilkaarlig foldedes hans Hænder.

Den gamle Soldat bad til den strenge Herre deroppe.XXV.

Der gik nogle Dage, det var smaat med Kræfterne. Den gamle Baron vilde
tale med Vendela, men det faldt ham saa svært at faa sagt det, han
vilde. Han tænkte paa den Samtale, han havde haft med hende, da
Kulhusgaarden skulde bortforpagtes. Det var saa kort siden, og dog
syntes det ham saa fjernt. Hvad skulde han sige, skulde han lade Auntie
tale med hende? Nej, han vilde sige det selv.

Men der gik nogle Dage. Saa følte han sig angest, det var virkelig
smaat med Kræfterne. Om nu? — — — Nej, han vilde leve, han maatte tale.

En Dag, da Vendela sad ved hans Seng og talte om alt det daglige, der
skete omkring ham, alt det, der endnu interesserede ham, men som han
ikke kunde følge, spurgte han hende, om hun kunde huske deres Samtale
dengang om Marie Scharff.217

Jo, sagde Vendela; hun forstod ham ikke straks.

Vendela havde skudt alle Giftetanker til Side. Vinteren var kommen,
Høsten var forbi, Efteraaret med de gulnende Blade. Sneen begyndte at
falde. Rimen spændte sit Kniplingsslor mellem Parkens Træer, og Isen
lagde sit Dække over den rislende Aa. Længslerne skodes til Side.
Frostsolen lyste saa skarp og klar, medens Vinden bed i Kinderne.
Lutter Virkelighed, uden Spillerum for Drømme.

Hvad mon Onkel Rudolf mente:

»Vendela,« sagde han, »det gaar tilbage med mig. Du maa have en, der
kan styre Bedriften. Saadant kan man ikke leje Folk til, det gaar ikke.
Der maa en Mand paa Gaarden. Kan Du tænke Dig en?«

»Nej, endnu ikke, Onkel. Husker Du, hvad Du sagde: en bestemt Karl og
en bestemt Pige.«

»Javist, Vendela, den bestemte Pige er Du. Jeg sagde nok, at jeg
overlod Fruentimmerne Gifteriet. Men Vendela« — han saa alvorlig paa
hende — »din gamle Grandonkel lever ikke længe, og for han dør, har han
et Ønske, der fylder hans gamle Hjerte og hans Hoved med. Kunde Du
tænke Dig at gifte Dig med Flemming?«

Vendela tav.2 I 8

»Jeg siger ikke mere, Vendela. Nu har jeg sagt, hvad jeg vilde. Men
tænk paa det, min Pige. Du ved ikke, hvor det lettede mig, at jeg fik
det sagt. Jeg vil blot sige det, Du. Ikke noget som helst andet. Blot
sige det, ikke tale med Dig derom. Du skal selv tænke. Men Du maa ikke
tænke for længe. Gaa, min Pige, vi taler ikke mere om det.«

Taarerne stod ham i Øjnene. Han viskede dem bort. »Her ligger man og
bliver Ærtekælling — skam sig, gammel Soldat — gaa min Pige, gaa, og
Gud velsigne Dig.«

Vendela gik, og hun tænkte over Sagen, som Onkel Rudolf bad hende.
Forst med nogen Bitterhed. Saaledes formede Livet sig altsaa for hende.
Alt det uanede, det herlige, som man næppe dromte om, det skulde ikke
komme.

Paa sin gamle Onkels Bon skulde hun vælge sin Brudgom, den, der bedst
vilde værge hendes Fædreneborg, Bjorno.

Vistsaa, Bjorno skal tage til Ægte.

Og besynderlig nok, to Ting ærgrede hende, fyldte hendes Sind med
Bitterhed. Dette, at hun ikke elskede Hugo saa hojt, at hun bragte et
Offer ved at foje sin doende Onkel Dernæst, at hun holdt saa meget af
Flemming, at det ikke rigtig blev noget Offer, om hun tog ham.

Holdt hun lige meget af dem begge to?2 19

Nej, absolut ikke.

Holdt hun mest af Hugo eller af Flemming?

Det stod saa klart for hende, at hun maatte ægte Flemming, det
forlangte Bjorno, og Bjorno maatte hun lyde, — hvis ikke — —.

Hvis Hugo ejede den store, stærke Kærlighed, der ævnede at besejre alle
Hensyn, saa — —.

Men det gjorde Hugo ikke. Vidste hun det? Nej, men hun troede det.

Det maatte altsaa blive Flemming.

Men før hun sagde noget til Onkel eller til nogen anden, før hun tænkte
paa Flemming, maatte alt mellem Hugo og hende være rede og klart.

Kysset. — Aa, det Kys, det forandrede intet; dog vilde hun helst
skrive.

Hun vilde skrive: Hvis han havde noget at sige hende, maatte han komme.

Hun stod og saa ud over Aaen, der kom en Vogn over Broen.

Korer den til hojre langs Aaen, bliver det Flemming, korer den til
venstre, bliver det Hugo.

Den kørte forfærdelig langsomt, hun kunde ikke se, hvem det var. En
Bondevogn var det. Skulde den hente Brænde i Nonnevænget, drejede den
til venstre, skulde den op paa Materialgaarden, maatte den dreje til
hojre.Hun vidste ikke selv, hvad hun ønskede. Maaske gik det helt
anderledes, end hun havde tænkt sig.

Hun gik bort fra Vinduet for ikke at se, hvad Vej Vognen drejede.XXVI.

Kære Hugo.

Du vil maaske finde det underligt, at jeg skriver til Dig. Du vil
maaske blive bitter, blive vred paa mig. Jeg har saa meget at sige Dig,
og dog tror jeg, det er bedst, vi ikke tales ved. Det er saa vanskeligt
at faa sagt netop det, man vil sige, men alligevel er det rigtigt at
sige rent ud, hvad man mener, naar det gælder saa vigtige Sporgsmaal.
Vi lovede jo hinanden at vente, og fordi Onkel Rudolf var saa farlig
syg, at hans Sygdom saa ganske lagde Beslag paa mine Tanker, blev der
talt saa lidt imellem os om det, som vi skulde have talt om.

Meget er blevet anderledes i disse Uger. Onkel Rudolf kommer sig
aldrig. Doktoren har erklæret, at han kun har Uger tilbage at leve, og
hvad Onkel siger, er saa forunderlig højtideligt, fordi han selv ved,
at han skal dø snart. Alle222

hans Tanker drejer sig om Bjørnø og mig. Hans Planer, der lægges saa
omsorgsfuldt, svæve kun om dette. Han taler aldrig om andet.

Og hans Planer er ikke de, som vi to vilde lægge, ikke de, som vi talte
om i den korte Samtale, vi havde, før Du rejste.

Det er saa svært, Hugo, at sige Ord, som kunde saare, men det er næsten
sværere, tror jeg, for den, der har Hjerte, og det tror jeg, jeg har,
at skrive saadanne Ord. De skrevne Ord staar i alle Tider. Men der er
Ord, som maa siges og maa skrives, om end de saarer.

Hugo, hvis mine Ord saarer Dig dybt, hvis Ulykke og Bitterhed kommer
til Dig med mine Ord, saa skal Du komme selv herned, og saa skal vi
tale sammen og tale med ham, der vil Dig det vel, som han vil mig det
vel. Det maa Du love mig, Hugo. Jeg vil ikke saare Dig, jeg vil ikke
bringe Ulykke over Dig. Jeg ser ikke klart, det ved Du. Jeg kender
næppe selv mit eget Hjerte. Kender Du dit?

Det hænder, at Øjeblikket river et Menneske med, at man handler og
taler under denne øjeblikkelige Indskydelse anderledes, end man vilde
tale eller handle, naar man saa klart.

Om der var hændet os to noget saadant?

Ved Du det? Tror Du det?223

Men Du maa svare mig ærligt, uden Bitterhed. Jeg forlanger, at Du nu,
da det gælder din og min Fremtid, sætter alle andre Hensyn til Side. At
du handler ærligt mod mig, som jeg handler ærligt mod Dig.

Onkel Rudolf har sagt, at hans højeste Ønske var, at jeg skulde gifte
mig med Flemming. Han har sagt mig, at Flemming intet Ord har talt til
ham herom, og til mig har Flemming intet sagt. Vi tales daglig ved, da
Flemming under Onkels Sygdom ganske har overtaget hans Arbejde for
Grevskabet.

Jeg har intet sagt til Flemming om det, der er mellem os.

Jeg har intet lovet Dig, Hugo, og dog vil jeg ikke handle, uden at Du
giver mig Svar paa det, som jeg spørger Dig om. Du vil maaske finde det
ukvindeligt, uskønt, ja maaske endogsaa uværdigt af mig at rejse
saadanne Spørgsmaal saa koldt, som drejede det sig om en Forretning. Du
vil maaske svare mig, at her er det Hjertet, der skal tale, og at
enhver Forhandling er paa urette Plads?

Jeg siger Dig, det er forfærdelig svært for mig at skrive saaledes til
Dig. Men jeg foler, at jeg maa gore det. Der var et Ojeblik, hvor
jeg224

syntes, at alt i Verden drev mig mod Dig. Det ved Du. Jeg synes selv,
der ligger et Lofte deri. Men Du sagde Ord bagefter, der syntes mig at
rumme en Tvivl om den Styrke, der laa bagved det hele.

Hugo, jeg skriver disse Linier for at faa et klart og bestemt Svar fra
Dig, om Du mener, at jeg bor sige Onkel, hvorledes det er mellem

os to.

Derfor maa jeg ogsaa först og fremmest vide, hvorledes Du opfatter det,
der er sket, og hvad Du tror om det, der skal og bor ske.

Du vil maaske spejde efter et Ord, som jeg ikke har nævnt, et Ord, som
vi brugte saa ofte hin Aften paa Aaen, da vi talte sammen. Jeg siger
Dig, at det er med fuld beraad Hu, at dette Ord ikke er nævnt i disse
Linier.

Og hvis Du vil have en Forklaring herpaa, saa tænk paa dine egne Ord om
den lille Fabriks-pige. Der var maaske noget bittert i dine Ord. Der
fødes maaske nogen Bitterhed hos Dig ved disse Ord, brugte af mig. Men
i dem ligger Svaret paa det, hvorom Du maaske vilde spørge.

Hugo, som jeg sagde Dig før, hellere end noget Øjeblik tvivle eller
fortvivle, bør Du komme hertil.225

Kommer Du ikke, saa skal Du vide, at Du, hvad der end maatte ske, altid
trygt vil kunne stole paa Bjørnø.

Men først af alt, vi maa forstaa hinanden.

Din hengivne Kusine

Vendela.

15XXVII.

\/endelas Brev var ikke nogen egentlig Overraskelse for Hugo. Han havde
instinktmæssigt folt, at noget saadant maatte ske. De Uger, der var
gaaet efter hans Afrejse fra Bjørnø, havde givet ham et klarere Blik
paa det, der var sket. De Tanker, der havde opfyldt ham hin Aften, da
han stod paa Broen og saa over mod Bjørnø, var idelig vendte tilbage.
Han forstod klart alt det, der den Gang dæmrede svagt for ham.

Derfor følte han først Brevet som en Befrielse.

Han smilede ad den underlige ubehjælpsomme Maade, paa hvilken Vendela
havde søgt at berøve Ordene deres Brod, smilede ad dette underlige
Forhold mellem to unge varmblodige Mennesker, der syntes saa unaturligt
ved förste Blik og dog var saa hyppigt, saa dagligdags.

Hun ved ikke, om jeg elsker hende. Jeg227

ved da i hvert Fald, at hun elsker ikke mig. Men elsker hun Flemming?

Det kommer i Grunden ikke mig ved.

Svaret — lad mig se Svaret.

Dit ærede af G. D. modtaget undlader jeg herved ikke omgaaende at
meddele Dig, at jeg er i fuld Overensstemmelse med det af Dig deri
anførte.

Det var i Grunden det nemmeste, syntes han. Ærgrede det ham da
virkelig, at hans smukke Kusine satte saa lidt Pris paa hans kostbare
Person?

Det var jo alt sammen Tanker, der var tænkt til Ende.

Det blev ikke til noget med det. Ægteskabet er en Forretning. Dette
havde maaske været en god Forretning. Der var mange gode Forretninger,
der ikke blev til noget.

Asen — tænkte han — hvor meget man end stræber at undgaa at blive en
Bandit, saa lykkes det dog aldrig rigtig.

Naa, Pigen vilde ikke have ham. Hun sagde, hendes Onkel vilde, at hun
skulde tage en anden, og da Onkelen laa for Døden, var det et
højtideligt Ønske, derfor tog hun den anden, og Vorherre være med
hende.

At det ærgrede ham, var alligevel ikke ubegribeligt.

15*228

Det var det usalige, at han aldrig mødte den store, stærke,
altomsluttende Kærlighed.

Han sad og ønskede, at han led af ulykkelig Kærlighed til Vendela. At
han, ude af sig selv af Fortvivlelse, kunde styrte af Sted over Hals og
Hoved med Berliner Iltoget 7,15 efter forudgaaende Telegram, kaste sig
for hendes Fødder — og — ja, saa tog hun ham vel. Men der var det gale
ved det, at den ulykkelige Kærlighed var der ikke.

Det var jo slet ikke Kærlighed — Kærlighed! — Hvor det maatte have
klædt ham at sidde i en Robaad en sval Sommeraften paa den sagte
glidende Strøm og tale om »Kærlighed«.

Den lille Fabrikspige — aa — det var hende, der først fik Kærligheden
og saa Kæresten. Det var i Grunden ikke dumt sagt, det. Men han
forlangte nu mere af Kærligheden en saadan en lille Pige forlangte.
Derfor kom den heller ikke. Kun glimtvis, naar Sanserne talte, de
fordømte Sanser.

Og Vendela? »Hun bøjer gudhengivent sit kønne Hoved og tager Flemming.
Det er Kæresten, saa kommer Kærligheden, den kommer sikkert.«

Det jog som et Stik gennem Hugo.

»Er Du skinsyg, gamle Ven?«

At det dog ærgrede ham.

»Kan Du ikke huske en ung, ædel og fattig Yngling, der gik og dromte om
en stolt Kongedatter, som han ikke var værdig at hjemføre som229

sin Brud. En anden klogere og stoltere Ungersvend skulde eje hende: Det
lød som et Æventyr. Saa skinnede Ilden fra en Ovn en Aften paa
Kongedatterens Ansigt, og Ynglingen sad hos. Ilden varmede ham — den
maa ogsaa have varmet Kongedatteren, for han kyssede hende, og hun
kyssede ham.«

Tip, Tap, tude, nu er Visen ude — Tip, Tap, Tønde, nu kan Flemming
begynde.

Hvor er den ædle, fattige Ungersvend:

»Skænk mig Druen i Bæger af Sølv — —.«

»Rigtig, drikke sig en dundrende Rus som en Landsknægt, en farende
Svend, der bærer sin Hat, som han vil. Men disse berusede Landsknægte
er opdagede, de er gaaet af Mode.«

Søge sin Trøst ved en svulmende Barm--?

Moralsk forkasteligt og i højeste Grad uhøfligt over for den
paagældende Barm.

Højstærede Hugo Ahrenfeldt — Hr. Baron. Jeg undlader herved ikke at
gore Dem opmærksom paa, at hele denne Scene er Deres Højvel-baarenhed i
allerhøjeste Grad uværdig. Eftersom den højædle og velbyrdige Comtesse
Vendela Ahrenfeldt allernaadigst og venligst har meddelt Dem, at samme
ikke ønsker at indtræde i den hellige Ægtestand med Dem, hvad Deres Høj
vel-baarenhed vel maa vide er saare klogt og forstandigt af den
højadelige Dame, bør De — hvad230

De for Resten for længe siden burde have gjort, — lade den Falk flyve
og med fornyet Iver kaste Dem over Hans Majestæts, vor allernaadigste
Konges Rentekammer-Revision — — — ingen usømmelig Tale og ingen
Fortrydelse.

Ratsch — — —

Hugo telegraferede til Flemming: »Kom i Morgen, maa tale med Dig.«

Han besørgede selv Telegrammet, hvorefter han gik hjem og reviderede
Merløse Tudse Herreders Sporteljournal III for det sidste Januar
Kvartal. Regnskabet var mønsterværdigt.XXVIII.

Hugo og Flemming sad over for hinanden i Hugos Værelse.

Om Vendelas Brev havde Hugo ikke talt. Det maatte være Vendelas Sag at
tale til Flemming derom.

*

Han havde kun kortelig fortalt Flemming, at han havde tænkt paa at
bejle til Vendela, og at han havde talt til hende derom. At hendes Svar
ikke havde været ugunstigt, men at hun nu havde ladet ham forstaa, at
hun ikke delte hans Folelser.

Flemming sad tavs og horte paa ham. Da han tav, sagde Flemming:
»Hvorfor fortæller Du mig det? Var det derfor, Du kaldte mig herind :

»Ja«, svarede Hugo.

»Oprigtigt talt, Hugo«, sagde Flemming, »jeg kunde have forstaaet, at
Du havde talt til mig om dette, forinden Du friede til Vendela. Nu, da
Du har friet og faaet Nej, indser jeg ikke rigtig,232

hvad denne efterfølgende Fortrolighed skal til. Jeg synes, den Sag
vedkommer mig saa usigelig lidt.«

Hugo rejste sig, gik hen til ham, og idet han lagde begge sine Hænder
paa hans Skuldre, sagde han:

»Flemming, Du er det eneste Menneske, til hvem jeg har Tillid. I det
sidste Aar har vi to lært hinanden at kende. Jeg kan tale med Dig, og
jeg vil tale med Dig, forstaar Du, derfor har jeg bedet Dig komme. Men
det skal være ærlige Ord mellem ærlige Mænd. Onkel Rudolf ligger for
Døden. Han ønsker, at Du skal gifte Dig med Vendela, og Vendela
opfylder hans Ønske.«

Flemmings Bryn trak sig sammen.

»Jeg ønsker ikke at trænge mig ind mellem Dig og hende,« fortsatte
Hugo. »Men jeg ønsker, Du skal erfare af min egen Mund, hvad jeg har
tænkt, og hvorfor jeg har handlet, som jeg har. Jeg ved, at hun vil
sige Dig alt, hvad der har været mellem os, og derom vil jeg ikke tale.
Jeg stoler fuldt ud paa, at hun vil fortælle Dig alt, som det er
tilgaaet. Men jeg ved tillige, at mine Tanker forstod hun ikke, og jeg
vil sige Dig dem selv. Jeg vil ikke, at noget Spørgsmaal, din
tilkommende Hustru og mig imellem, skal være uoplyst.«

Flemming vidste ikke rigtig, hvad han skulde233

svare. Denne Samtale var ham imod, og dog lod Hugos Ord saa hjertelige
og saa varme.

»Flemming,« vedblev Hugo, »Vendela bliver din Hustru, og saaledes bør
det ske. Saaledes har jeg tænkt mig det fra den første Dag, jeg saa Jer
sammen. Men det var mig, som om Du holdt Dig tilbage og med Vilje var
fjern. Mellem Vendela og mig voksede der en Fortrolighed, som rummer
saa mange Muligheder. Saa skete det, at jeg folte mig dragen mod denne
unge Pige, Dig behøver jeg ikke at forklare, hvorledes dette skete. Jeg
syntes, det var min Ret. Du kunde jo selv-kæmpe for din Sag. Men dette
ene vil jeg sige Dig, at var de Følelser, der besjælede mig, maaske
ikke dybe nok, egennyttige var de ikke.«

»Kære Hugo,« sagde Flemming, hvis Til-knappethed ganske fortog sig ved
Fætterens usædvanlige Varme, »det er overflødigt at fortælle mig det.
Jeg tror Dig paa Forhaand. For Resten,« føjede han til med et lunt
Smil, »vidste jeg det hele.«

»Fra hende?« spurgte Hugo.

»Nej,« sagde Flemming alvorlig, »hun har intet sagt. Vi har ikke
vekslet et Ord om dette, men — paa Bjørnø har Væggene Øren.«

»Hvem — —?«

»Du skal ikke ulejlige Dig med det. Altsaa Vendela har skrevet til Dig,
at — —«234

»At hun vilde vide, hvad jeg mente om Onkel Rudolfs Planer.«

Flemming blev rød og tav.

Hugo angrede, hvad han havde sagt, det var uridderligt at fortælle,
hvad der stod i Vendelas Brev.

Han tilføjede: »Vendela vil selv sige Dig, hvad hun har skrevet til
mig. Men vil Du bringe hende mit Svar?«

»Det syntes mig et underligt Forlangende.«

»Tværtimod. Saaledes bør det bære.«

»Det kommer da an paa, hvorledes Svaret lyder,« sagde Flemming.

»Vil Du sige hende, at hendes Lykke for mig er det eneste Hensyn, og at
jeg trygt overlader hende at handle, som hun finder det tjenligst.«

Flemming rejste sig og stod et Øjeblik lige over for Hugo, idet han
betragtede ham skarpt. Saa sagde han langsomt:

»Altsaa, Hugo, jeg havde Ret. Du elskede hende ikke. Hvor kunde Du da
tænke paa at gøre hende til din Hustru?«

Hugo svarede roligt og med stærkt Eftertryk paa hvert Ord.

»Elsker Du hende da?«

Flemming svarede: »Du har været aaben og ærlig mod mig, Hugo, og derfor
vil jeg sige Dig, hvad jeg ikke troede, jeg vilde sige til noget235

Menneske: Jeg ved ikke, hvad det er, man kalder Kærlighed. Men jeg ved,
at den Kvinde, jeg vil gore til min Hustru, vil jeg skænke det bedste,
jeg ejer. Og jeg tror, at Summen af alt det, jeg vil skænke hende, vil
være værdigt at kaldes med det Navn, som lyder saa hyppigt og derfor
misbruges saa tidt. Jeg tror, at det Forsyn, der vaager over os
Mennesker, har sine Planer med os, og jeg tror, at det er dette Forsyns
Vilje, at Vendela og jeg skal være Mand og Hustru. Jeg tror, at Viljen,
der bærer alt Livsværk fremad, ogsaa vil bære mit og Vendelas frem. Og
min Vilje kender jeg, den stoler jeg paa.«

Hugo følte sig underligt berørt af den alvorsfulde Tone, hvori Flemming
talte. Det var, som adlød han en Befaling, handlede han efter forud
givne Skæbnebestemmelser, som intet kunde modstaa. Og samtidig syntes
han, at han selv forstod det, der var hændet, at det maatte ske, som
det var sket, at det ikke kunde være anderledes.

Han saa Bjørnø i det fjerne og følte den Trolddom, der knyttede sig til
dette Sted, hvor Skæbner syntes at spændes paa en Væv, som
overnaturlige Hænder slog.

Kongedatteren jog over Mark og Enge til Hest, medens Falken svang sig
mod Sky, og Skummet stod fra Gangerens Mile og dampede paa dens Bringe.
Og Kongesønnen kom. Han236

vandt Kongedatteren og det halve Rige. Kongesønnen var den, der troede
paa Borgens Sagn, ikke den, der tvivlede og drømte.

»Flemming,« sagde Hugo, »hvem, der havde din Tro.«

»Den Tro kan vindes, det staar til Dig selv,« svarede Flemming.

Hugo trak paa Skuldrene. »Jeg tror det ikke, Flemming. Din Tro er en
Gave, og der, hvor Du har levet, er den vokset frejdig og frisk mod den
blaa Himmel. Her ligger Røgen tæt, her er ikke Albuerum, her kæmpes der
om Plads i Trængslen. Med hver Dag, der kommer, øges Tvivlen, og den
Smule Tro, der er i Behold, sættes til.«

• »Saa gaa derhen, hvor der er frit, Hugo.«

»Det er ikke alle, der fødes frie, de fleste af os er stavnsbundne,«
sagde Hugo, og Flemming rystede paa Hovedet.

Saa talte de om Onkel Rudolf, om Vendela, om Bjørnø, og det blev silde,
før hver gik til sit.

Flemming rejste hjem Dagen efter.XXIX.

A,. var saa stille paa Bjørno. Det var, som laa der en Skygge over
Slottet — Skyggen af et Vingepar, der bragte en alvorsfuld Gæst. Den
Gæst, der kom og forsvandt, medens et Navn blev et Minde, der ristedes
ind paa Husets Tavle med sorte Bogstaver i det hvide Marmor. Og Bjørnø
var stedse den samme. Som Borgen laa, stolt og hvid, naar Slægtens
Sønner og Døtre fødtes, saaledes laa den, naar Døden tog Slægtens
Kvinder og Mænd.

Det stundede mod det sidste med gamle Baron Rudolf, alle saa det, alle
følte det, Kampen mod den haarde Sot blev svagere og svagere, men den
syge levede. Og der var Tider, hvor han følte sig næsten stærk, hvor
han talte med alle og opfattede alt klart.

Dog han bedrog ikke sig selv, han vidste, han nu maatte dø. Men
forinden hans Øjne faldt238

til, vilde han give Borgens Nøgler i de sikre Hænder, han dertil havde
bestemt.

Flemming var kommen hjem fra Hovedstaden efter sit Mode med Hugo, han
sad som sædvanlig ved den syges Seng.

»Du skal se, Onkel, Du bliver hel Karl igen,« sagde han.

»Nej, min Dreng, det gør jeg ikke, men jeg vil være med til dit
Bryllup. Naar det er ovre, melder jeg mig til den store Parole med god
Samvittighed.«

»Som Du vil, Onkel Rudolf,« svarede Flemming. »Jeg skal tale med
Vendela.«

»Gud velsigne Dig, min Dreng, men husk paa, at Manden med Leen har
daarlig Tid til at vente.« Onkel Rudolf smilede svagt. »Han har saa
meget Arbejde, han skal have gjort.«

I Familiestuen traf Flemming Vendela. De talte først om den syge.

»Vendela,« sagde saa Flemming, »jeg har noget at sige Dig.«

Blodet skød op i hendes Kinder, hun følte, hvad han vilde sige, men hun
syntes, hun ikke kunde tale med ham om det nu. Hun var fuldstændig paa
det rene med det alt sammen, men — nej, ikke nu.

Flemming,« sagde hun næsten bønligt —.

Men han saa paa hende med et Blik, som239

den, der ved saa vel, hvad han tænker, saa vel, hvad han vil sige og
gore.

»Vendela,« sagde han, »forinden Onkel Rudolf dør, har han et Ønske, kun
ét, siger han, det at føre Dig til Alters for at give Dig i min Haand
som min Hustru. Er Du beredt til at gore, hvad han ønsker, som jeg,
Vendela?«

»Ja!« svarede hun.

Hun rakte ham sin Haand. Han greb den. Deres Øjne mødtes. Hans Blik var
fast og alvorligt som før, men det var, som duggedes hendes af Taarer,
dog græde kunde hun ikke.

Han tav. Blot han dog vilde tale, vilde sige hende, at han elskede
hende, at han altid havde tænkt paa denne Stund, at han vidste, at den
vilde komme. At han ikke gjorde, hvad den døende Mand bad om, alene
fordi denne Bøn var ham hellig.

Blot han vilde tale. Saa vilde hun sige ham — —.

Men Flemming tav, medens hans Blik hvilede paa hende, fast og
alvorligt.

»Kom,« sagde han, og næsten viljeløs fulgte hun ham.

De traadte ind i Værelset, hvor den syge laa. Han vendte sit Blik mod
dem. Saa kærligt, saa varmt lyste hans Øjne mod dem, som bragte de ham
alle de Glæder, hans Tanker higede mod.240

»Onkel,« sagde Flemming, »Vendela har skænket mig sin Haand.«

»Kom her hen,« sagde den syge, »tæt her hen. Saadan. Giv hinanden
Haanden.«

Han tog om de unges Hænder med sin Haand, der var kold og rystede
stærkt.

»Gud velsigne Jer, Børn,« sagde han, »og Tak for det.«

Den stærke Sindsbevægelse var for meget for ham. Han sank tilbage mod
Puderne.

Sygeplejersken traadte til og betydede dem ved et Blik, at han maatte
have Ro.

De forlod Værelset, og han fulgte dem med Øjnene, til Døren lukkede sig
efter dem.

Saa grebes han af et heftigt Anfald af Aandenød.

Flemming og Vendela gik tavse gennem Korridoren.

Blot han vilde tale — blot han vilde sige--.

Men Flemming tav.

I Havesalen kom Auntie dem i Møde. Vendela kastede sig om hendes Hals
og hviskede til hende, hvad der var sket.

I det samme kom Tjeneren og kaldte paa Flemming.

Der maatte straks sendes Bud efter Overlægen.

Flemming gik.

siDear dear child, my own darling,« og Auntie241

kyssede sin Niece, medens hun hviskede de kærligste Ord til hende paa
sit Modersmaal.

Vendela græd.

But my darling why do you cry so — ? He does

love you so well, I know, he did so ever since--.

But darling why do you cry r

Hvorfor sagde han intet?

»Come let us go to my room.«

Og Auntie slog sin Arm om Vendela og forte hende hen til det lille
Kabinet, hvor Ilden knitrede saa venlig i Kaminen.

Saa sad de længe foran det flammende Baal, og Auntie strøg hendes Haar
saa blidt, som hun havde gjort det saa ofte før, da Vendela var en
lille Pige og kom til hende med alle sine smaa Sorger.

Der fandt Flemming dem, da han kom tilbage.

Og de talte om alt det, der maatte ordnes, og alt det, der skulde
gøres, saa det blev silde, før Flemming tog hjem.

Men det, Vendela saa gerne vilde høre, sagde han ikke, og hun syntes
ikke, hun vilde spørge, ikke i Dag, tænkte hun. Han vilde jo tale,
vilde sige det.

Dog, hun var ikke glad, hun forstod ikke ret, hvad der var sket.
Forstod ikke Flemming.

Flemming red hjem. Fod for Fod, det var mørkt og Maanen var ikke oppe.
Hesten gik dog sikkert, den kendte Vejen saa godt.

Flemming smilede stille hen for sig.

Han havde bedt Vendela opfylde Onkel Rudolfs Bøn. Skænke ham sin Haand.
Og det havde hun gjort. Han havde ikke bedt hende om at skænke ham sit
Hjerte.

Var end den døendes Ønske dyrebart og helligt — det skulle ikke komme
imellem dem, at hun gav, og han tog, fordi Slægtens ældste vilde det
saa i sin Dødsstund.

Hjerter gives og tages uden Hensyn til andre end de to, der giver og
tager.

Han følte det selv. Efter det, der var sket, voksede Kærligheden til
hende, hans kaarne Brud, frem i hans Hjerte. Alle hans Tanker dvælede
hos hende. Nu saa ganske anderledes end før.243

Og som det var hændet ham, vilde det hændes hende. — Daarer, der siger,
at Elskov og Vilje intet har fælles!

Uvilkaarlig droges Flemmings Tanker mod hin Solnedgang efter
Klapjagten. Pligt — Pligt, bag hvilken Viljen ligger tryg og fast.

Saaledes lever den stærke sit Kærlighedsliv. Og af Elskov fødes
Troskab, der varer for Livet, trods alt, hvad der kan skille, Troskab,
som er Pligt mellem to, der har givet hinanden det ubrydelige Ord og
vil Kærlighed med fast Vilje.

Den Nat sov Vendela ikke. Alle hendes. Tanker var rettede mod Flemming.
Hun gennemlevede alt, hvad der var hændet mellem dem fra den første
Gang, de mødtes som Børn.

Hugo: — Hun kunde næsten ikke erindre, hvorledes han saa ud. Alle
Minder om ham laa som i en Taage. Og dukkede hans Ansigt frem,
fortrængtes det straks af det andet, hans, Flemmings. Det var, som
fødtes der ud af disse Tanker en eneste skarp, klar Forestilling, der
skinnede igennem Mindetaagerne som Solen gennem Morgenens Dis en varm
Sommerdag.

Og Vendela følte, at hun vidste, hvad Kærlighed var, at hun elskede den
Mand, hun havde skænket sin Haand — Flemming.

Da de modtes igen, sagde hendes Blik ham

dette, og han talte, talte de Ord, som hun saa gerne vilde høre.

Under Skyggen af det Vingepar, der bragte den alvorsfulde Gæst til
Bjørnø, faldt et lysende Solglimt paa de blanke Tegl. Medens Vinden
susede i de hoje Lindes bladløse Kroner, lød der en Hvisken saa lys og
let mellem de bævende Grene, som smykkedes de endnu af Vaarens spæde
Løv, og Solstraalerne fandt Vej til Aaen, hvor de smaa Bølger krusede
deres Toppe.

Der var som et Smil om den hvide Borg. Det Smil, der lyser, hvor
Hjerter mødes i Elskov.XXXI.

\mteren led, og de første Bud om den gryende'Vaar naaede Bjørnø. Den 5.
April skulde Brylluppet staa. Gamle Baron skulde føre Bruden til
Alteret, om han ævnede at staa op. Lægen rystede paa Hovedet, det vil
dræbe ham; men gamle Baron vilde det saa.

Af Hensyn til den syge vilde Flemming og Vendela, at Brylluppet skulde
være stille. Men Onkel Rudolf satte sig herimod. Han forlangte, at
Bjørnøs Herskerinde skulde fejre sin Brudefærd som en Kongedatter.

Og saaledes blev det.

Vielsen skulde finde Sted i Bjørnø Kapel.

Der, hvor Hovedfløjen stødte sammen med den søndre Fløj, havde den
Jacob Ahrenfeldt, der var bleven ophøjet i lensgrevelig Stand, ladet
opføre et pragtfuldt Kapel, det største nogen Herregaard i Landet kunde
opvise.

Udadtil var det som et stort, cirkelformet246

Taarn med otte høje Vinduer i aflange Rundbuer med smaa blyindfattede
Ruder. Taget var dækket af Kobber og løb spidst til som en Kegle.
Kobberet var gennem Tiden blevet irret og grønt og tonede skarpt mod
det blanke Tegltag, medens Taarnets Vejrhane lynede stærkt forgyldt i
Solskinnet.

Det indre var straalende hvidt. Hvide Vægge med talrige Epitafier, og
Lysekroner med Spejle og Glasornamenter. Hvidmalede Stole med forgyldte
Lister, om Dørenes Fyldinger og Karme Vaabenskjolde i Guld og Farver
efter Bygherrens Anerække, modrene Aner til venstre, fædrene Aner til
højre af Kirkegulvet. Alteret var i Modsætning til Kapellet ren
Renaissance, med sære forgyldte og malede Apostelskikkelser og tungt
udførte Malerier paa Træ. Det var det gamle Bjørnøs Husalter fra den
katolske Tid. Alteret og Døbefonten af raa Granit med et ottekantet
Messingfad var de ældste Minder om Bjørnøs fordums Dage.

Langs de indre Vægge var bygget et Galeri, hvor Orgelet stod, og til
dette var Adgang fra Korridorerne, medens Indgangen til Kapellet var
fra Slotsgaarden. Saaledes blev selve Bjørnø Kapel en Del i Slottet
selv, og al Færdsel fra den søndre Fløj til Hovedfløjen gik gennem
Kapellet, den Vej, ad hvilken Husets Folk og Gæster daglig gik.

Korridoren, der førte til Kapellet i den søndre Fløj, var dækket af
Helgenbilleder og bibelske247

Malerier, i Hovedfløjen Billeder af Slægtens Mænd og Kvinder,
Familjegangen kaldtes den.

Ahrenfeldterne var troende Mænd, og deres Hustruer og Døtre var troende
Kvinder. De voksede op under Bjørnøs Tag, og deres Vej gik daglig
gennem Kapellet. Deres Øje modte Billeder af Jesus fra Nazaret, og de
læste om hans Lidelser og Død og Opstandelse i Billederne, der dækkede
Slottets Vægge. Fra Slægt til Slægt lød de Ord, der talte om den
højeste og hans Søn, uforandrede som de lyde fra Alteret og
Prædikestolen. Og hændte det, at der fodtes Tvivl hos dem, der levede
bag Bjørnøs Mure, tog denne Tvivl ikke Vækst, fordi de følte, at deres
Skæbne var knyttet til en Borg, over hvis Port stod disse Ord: »Jeg og
min Slægt vil tjene Herren.«

Men det hændte — og det hændte hyppig paa Bjørnø, som det hændte
andetsteds —, at denne Tro var kold, uden Kamp, en Arv fra Fædre, som
Slægten tog uden at tænke derover.

Blomster klædte Kapellet fra Gulv til Loft den Dag, da Vendela
Ahrenfeldt skulde staa Brud. Gæsterne og Godsets Folk var samlede saa
tæt, at det var vanskeligt at holde Midtergangen fri, hvor de
hedengangne Ahrenfeldter sov under raat tilhugne Kampesten med
Indskrifter, som Slid og248

Ælde havde udslettet sammen med Vaabenskjoldenes Tegning.

Alle ventede og lyttede.

Saa tonede Orgelet — forunderlig rent med spæde fløjtende Toner. Det
var ikke den Brusen, der lyder i de store Kirker, det var mere som
jublende Klang fra Fuglebryst, lyst, let, frejdigt.

Alles Øjne vendte sig mod Døren.

Bruden, slank og kostelig klædt, skred frem ved sin gamle Onkel Rudolfs
Arm.

Bleg var han. Hans Ansigt var furet af Rynker, hans Øjne hvilede dybt i
deres Hulninger-, men rank og med faste Skridt gik han frem over
Kirkegulvet, klædt i sin grønne Uniform med blinkende Kors paa sit
Bryst.

Og det syntes, som holdtes han oprejst af en ubetvingelig Styrke, der
spændte hver Fiber i hans Legeme. Døden var over ham, Døden læstes i
hans Øje, paa hans Pande, men han vilde leve, leve til hans Gerning var
fuldbragt.

Og Vendela støttede sig til ham. Han vaklede ikke, hans Blik var rettet
mod Højalteret, og der spillede et Smil om hans tynde blaa Læber under
det kridhvide Mundskæg. Nat efter Nat havde han bedt til den strenge
Herre deroppe, for hvem han ydmygt bøjede sit Hoved. Og en Gang endnu
blev det ham forundt at iføre sig de249

Klæder, hans Konge havde givet ham Ret til at bære, at spænde sit Værge
ved Lænd og gaa til Herrens Hus paa den Højtidsdag, som han aarevis
havde set i Møde.

Aldrig havde gamle Baron følt stoltere Glæde, aldrig dybere
Taknemmelighed mod den strenge Herre deroppe. Derfor gik han saa let,
derfor lyste Smilet om hans Læbe. Og medens Orgelet lod som frejdige
Fuglestemmer i den lyse Skov, medens Vaarsolen skinnede saa lyst
gennem, de høje Vinduer, skred han sin sidste stolte Gang mellem de
hvide Stolerader, hvor Slægtens Vaaben prangede i Guld og Farver,
mellem Naboer og Godsets Folk, der bøjede deres Hoved i Beundring,
under dybeste Tavshed, vel vidende, at der oppe i den gamle Stue, ved
den simple Feltseng under højsalig Kong Frederik den 6tes Billede, sad
Manden med Leen svøbt i sit hvide Lin, med Timeglasset i sin Haand og
ventede ham.

Og Bruden knælede for Slægtens gamle Husalter ved Brudgommens Side,
medens de hellige Ord lød gennem det lyse, festligsmykkede Kapel, de
Ord der sagde Vendela Ahrenfeldt og Flemming Juel rette Ægtefolk at
være.

Ingen smilede med lysere Smil end den gamle, der gav Bruden hen. Og
Orgelet tonede atter Brudemarchen med de klingre Toner gennem
Rummet.25°

Flemming og hans Brud gik Side ved Side ad den Vej, der forte dem ud
mod Livet, unge og stærke og rede til at lofte Slægtens Arv.

Da Kirkens Dør lukkede sig efter dem, vendte alles Øjne sig mod den
gamle. Ved Grev Huitfeldts Arm gik han hen over Kirkens Gulv. Han
støttede sig til sin Ledsager. Han var træt — men Muskelfibrene var
endnu spændte. Og som han kom frem, nikkede han til alle de kendte
Ansigter, der stirrede mod ham. Det var, som sagde han dem et sidste
Farvel, som takkede han dem for de Dage, der var svundne, medens han
var den, til hvem de alle vendte sig, naar de havde noget paa Hjerte.
Og alle fulgte de ham med Blikket, til hans høje Skikkelse forsvandt
bag Kirkens Dør. Der gik et Suk gennem Kapellet som en Hvisken, der lød
under Orgelets Toner.

»Nu saa vi gamle Baron for sidste Gang. Gud være med ham.«

Og der var Taarer i mange Øjne.

Men Solen lyste klart, og frejdigt klang Orgelet til Brudefærden.XXXII.

I Spisesalen var Brudegæsterne samlede om Bordet. Alt Bjornøs Guld og
Solv smykkede det, og talløse Blomster duftede. Alt var saa rigt, saa
festligt, som det sig hør og bør paa den Dag, da Bjørnøs Herskerinde
staar Brud.

Grev Hvitfeldt havde Tante Jutta til Bords og indtog Onkel Rudolfs
Plads. Efter Suppen slog han paa sit Glas og bad i faa Ord paa den
syges Vegne Gæsterne være velkomne, og, føjede han til:

»Baron Rudolf har bedt mig sige Dem alle, at i Dag er Glæden Gæst paa
Bjørnø og kun Glæden, intet maa skygge eller formorke denne Dag.«

Og saaledes blev det. Klart straalede Lysenes Skin og Damernes
pragtfulde Smykker, muntert lød Samtalen mellem de kendte Gæster, de
samme, der altid samledes, naar Bjorno holdt Fest.Hugo var indbudt, men
havde ikke kunnet give Mode. Han var draget mod Syd, men havde sendt
Brudeparret sin hjerteligste Hilsen.

Tante Jutta straalede som Sol i Vesterled. Kun Auntie var bedrovet, hun
vilde have siddet ved Onkel Rudolfs Seng, men han bad hende deltage i
Maaltidet. Ingen maatte savnes, der kunde være til Stede.

Dog, efter de förste Retter rejste hun sig stille og gik, med et Nik
til Vendela. De, der saa det, vilde ikke tænke paa den Alvor, der gemte
sig under Husets Tag.

Hvitfeldt hævede sit Glas, hvori Champagnen perlede, og talte kort til
Flemming, mindede ham om det store Ansvar og de store Pligter, men
udtalte sin Tillid til ham og hans Færd i Fremtiden.

Flemming svarede ligeledes kort.

Det havde dog været Baronen paa Højstrup for højtideligt, han rejste
sig og talte. Det kneb lidt med at finde Tonen, men det lykkedes, og
han sluttede saaledes:

»Saa bliver det altsaa dog Flemming, der bliver Mand i Huset her. Vi
hilser Dig som den brave Jæger og brillante Kammerat, Du er. Vi
tilgiver Dig, at Du siger, vi ikke duer til Politik. Jeg foler, at Du,
hvad mig angaar, har Ret. Du duer nok til det, og skulde det lykkes Dig

blive til noget, kan Du trygt regne paa os. Hos Hvitfeldt kan Du altid
være sikker paa en Rost i Landstinget, og det er mere end
Kontorcheferne for Tiden kan, og saa behøver Du ikke at være bange for,
at han skal tage din Portefolje fra Dig. Ferdinand er Mand for at klare
dine Toldbegreber, skønt jeg stærkt anbefaler Dig at nyde ham med
Maadehold. Vor gamle Ven paa Stenege er en forholdsvis præsentabel
Landbrugsminister, saasom en saadan bor have en vis Mangel paa
Initiativ, da han ligesom Vorherre kan være forvisset om aldrig at gore
Landmændene tilpas, og hvad mig angaar, staar, som jeg sagde, mine
dresserede Urangutanger ganske til din Disposition, hvad enten Du vil
anvende dem til Landbrug eller parlamentarisk Gerning. Vendela kan være
din Udenrigsminister, hun staar i det bedste Forhold til de udenlandske
Magter og deres Repræsentanter, og som Du ved, er det altid en stor Sag
for et lille Land, hvorfor ingen mere end jeg paaskønner det
fortrinlige Forhold, som vor vise Regering har forstaaet at etablere
mellem os og Siam. Selvfølgelig er det Siam, vi skal staa os godt med.
Havde de nationalliberale tænkt paa det, saa havde vi ikke behøvet at
lede efter vort Fædreland paa Landkortet. Og Siamesernes Hjerter banker
mod Vendela. Flemming, vi hilser Dig, og vi venter ganske utroligt
meget af Dig.«254

Glassene klirrede under Latter og Spøg. Brudgommen smilede, og Bruden
lo, og til den Grad rev Glæden alle med, at det store, uventede skete:
Kammerjunkeren fra Stenege sad tavs i 4 Minutter, saa friede han til
Elise.

Saa stor var hendes Forundring, at hun ganske glemte det »ja«, der
rejsefærdig havde dvælet paa hendes Læber i saa lange, lange Tider. Det
var først, da en isnende Angest greb hende, Angesten for, at det skulde
være for sent at svare, at hun hviskede et ja, der lød saa spædt, saa
af-tvungent, at Kammerjunkeren selv begyndte at tvivle paa, hvor vidt
hun virkelig vilde have ham. Og saaledes skete det, at det blev ham,
der sagde »Gudskelov« og ikke hende.

Maaltidet led mod Afslutning. Saa traadte Jens hen til Flemming og
Vendela og hviskede et Ord til ham.

Han rejste sig.

»Onkel Rudolf vil drikke et Glas med Vendela og mig«, sagde han, »vi
vil gaa op til ham.«

Alle fandt det i sin Orden, og Brudeparret forlod Bordet, uden at
Stemningen et Øjeblik tabte sin lyse Karakter.

Da Flemming stod ude paa Gangen, sagde han til Vendela: »Det er
daarligt med Onkel, kom.«XXXIII.

Der var saa tyst i det halvmørke Værelse, hvor Onkel Rudolf laa paa sin
Feltseng. For de indtrædende, som endnu var vante til det stærke Lys i
Spisesalen, var det, som om Stuen hvilede i Mørke. Først lidt efter
lidt kunde de skælne Sengen og dens Omgivelser.

Ved Hovedgærdet sad Auntie og holdt den syges Haand i sin.

Onkel Rudolf laa ganske stille, den store Overanstrengelse havde taget
hans sidste Kræfter.

Ikke et Lem kunde han røre, og ikke et Ord kunde han tale.

Lægen stod bag Sengen, han rystede paa Hovedet.

Flemming og Vendela knælede ned foran Sengen. Et Øjeblik rettede den
syge sit Blik mod dem, det var, som om al den Kærlighed, al den Godhed,
der boede i ham, var samlet i det256

Blik, han rettede mod de to, der tog hans Livsværk i Arv.

Saa duggedes hans Blik, han saa ikke mere.

Paa Bruds og Brudgoms Læber fødtes de Bønner, som Mennesker beder i de
Øjeblikke, hvor alt det, som Tanken ikke fatter, af sig selv-ligger saa
klart, saa selvfølgeligt, som reves et Forhæng til Side, og Øjet saa
den højeste selv.

Og medens de to unge knælede i saadan Bøn, gik gamle Baron Rudolf
Ahrenfeldt til sine Fædre.

Vendela kastede sig i Aunties Arme og græd. Flemming rejste sig for at
bringe Brudegæsterne Budskabet.

Da han traadte ind i Spisesalen, vendte alles Øjne sig mod ham, og i
hans Ansigt -læste de Budskabet.

»Onkel Rudolf er død,« sagde han.

Alle rejste sig.

Grev Hvitfeldt greb et Glas, der stod foran ham, og hævede det. Lyset
funklede mod det blanke Krystal.

»Forinden hver gaar til sit fra denne Brudefærd, hvor Doden har været
Gæst,« sagde han, »vil vi tømme et Mindebæger for ham, der sov hen. Han
døde i sin Rustning, tro mod den højeste, mod Konge og Fædreland, mod
sin Slægt og dens Traditioner. Og med dette Mindebæger257

for den hensovede indvier vi, trofaste Venner af denne Slægt og dette
Hus, de unge til den Gerning, der bliver deres.«

Der klang en dæmpet Klirren af de slebne Glas gennem Salen.

Flemming hævede Hovedet, og hans Blik faldt paa Billedet paa Væggen.
Det var, som bøjede den strenge Hr. Jacob Ahrenfeldt sit Hoved
alvorsfuldt mod ham, og idet Flemming hævede det tømte Glas, sagde han
med klar Stemme:

»Som dette Hus var, vil det vedblive at være, og hvor dets Sønner i
Tiderne stod, vil alle mine trofaste Naboer finde mig.«

Saa brød Gæsterne op. Forinden Naboerne forlod Bjørnø, aflagde de dog
et tavst Besøg ved den simple Feltseng, hvor gamle Rudolf Ahrenfeldt
sov sin sidste Søvn under sin forlængst hensovede Herre, højsalig Kong
Frederik den 6tes Billede.

15XXXIV.

faa Strandnæs var Værelser beredt til Brudeparret, og under Flemmings
Tag tilbragte Vendela sin Brudenat.

De unge stod paa Altanen uden for Sovekammeret, og deres Øjne sogte
Bjornø, som det laa ved Aaen i det stærke Maaneskin. Kun et enkelt Lys
brændte endnu i gamle Baron Ahren-feldts Kontor.

»Vendela,« sagde Flemming, »der ligger dit og mit Liv for os.«

Vendela lænede sit Hoved mod hans Skulder.

»Flemming,« sagde hun, og hun smilede op til ham, »Du maa ikke være for
streng mod mig. Jeg vil saa gerne ledes ved din Haand, men altid taler
Du saa alvorligt, og altid taler Du om vort Liv og Livsgerning.«

»Du har Ret, Vendela — men se selv — se, hvor Bjørnø ligger alvorsfuldt
i Maanelyset. Det259

kræver Alvor, kræver Arbejde. Og vi er nu to om at løfte den Gerning,
der skal løftes.« Vendela svarede:

»Flemming, Bjørnø kræver sin Ret, og jeg ved, at Du vil give Bjørnø,
hvad Bjørnøs er. Men jeg er ikke Bjørnø. Jeg er Vendela, Flemming, din
Vendela.« — Og hun slog sine hvide Arme om hans Hals,

Alvorsfuld laa Bjørnø, fager i den klare Nat, medens Kongedatterens
Kinder rødmede for förste Gang under Elskovs Kys.

Og Maanens Straaler bragte Bud herom til den gamle Borg. Den smilede,
og dens Smil spejlede sig i Aaens Vand. — — — —

Kan hænde, der vil lyde nye Frasagn om Bjørnø.

Januar—Juni 1900.

Digitaliserad av Projekt Runeberg och publicerad på
http://runeberg.org/rpbjorno/ .
Konverterad till .pdf, .epub, .mobi och .txt av Arkivkopia och
publicerad på https://arkivkopia.se/sak/runeberg-rpbjorno .
Filen skapad 2018-12-17 16:02:32.540706
